text:
ສປປ.ລາວ ໄດ້ສົ່ງໂທລະເລກສະແດງຄວາມເສົ້າສະຫຼົດໃຈເຖິງຄະນະບໍລິຫານງານສູນກາງພັກກອມມູນິດຫວຽດນາມ, ສະພາແຫ່ງຊາດ ແຫ່ງ ສາທາລະນະລັດ ສັງຄົມນິຍົມ ຫວຽດນາມ, ລັດຖະບານ ແຫ່ງ ສາທາລະນະລັດ ສັງຄົມນິຍົມ ຫວຽດນາມ, ແລະ ສູນກາງແນວໂຮມປະເທດຊາດຫວຽດນາມຕໍ່ກັບການຈາກໄປຂອງ ສະຫາຍ ເຈິ່ນ ດ໋າຍ ກວາງ ປະທານປະເທດ ສສ.ຫວຽດນາມ ເຊິ່ງມີເນື້ອໃນວ່າ: ບັນດາສະຫາຍ ທີ່ຮັກແພງ, ໃນນາມຄະນະບໍລິຫານງານສູນກາງພັກປະຊາຊົນປະຕິວັດລາວ, ສະພາແຫ່ງຊາດ, ລັດຖະ ບານ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ແລະ ສູນກາງແນວລາວສ້າງຊາດ, ພວກຂ້າພະເຈົ້າຂໍສະແດງຄວາມເສົ້າສະຫຼົດໃຈຢ່າງສຸດຊຶ້ງຕໍ່ການຈາກໄປ ຢ່າງບໍ່ມີມື້ຫວນກັບຄືນມາ ຂອງສະຫາຍ ເຈິ່ນ ດ໋າຍ ກວາງ, ກໍາມະການຄະນະບໍລິຫານງານສູນກາງພັກກອມມູນິດຫວຽດນາມ ສະໄໝ ທີ...
ໃນຕອນບ່າຍ ຂອງວັນທີ 19 ກັນຍາ 2018 ທີ່ສຳນັກງານນາຍົກລັດຖະມົນຕີ, ທ່ານ ທອງລຸນ ສີສຸລິດ ນາຍົກລັດຖະມົນຕີ ແຫ່ງ ສປປ ລາວ ໄດ້ໃຫ້ກຽດຕ້ອນຮັບການເຂົ້າຢ້ຽມຂໍ່ານັບ ຂອງທ່ານ ພົນເອກ ວົງ ປີເຊນ ຜູ້ບັນຊາການທະຫານສູງສຸດ ແຫ່ງ ຣາຊະອານາຈັກກຳປູເຈຍ ພ້ອມດ້ວຍຄະນະ ໃນໂອກາດເດີນທາງມາຢ້ຽມຢາມ ແລະ ເຄື່ອນໄຫວເຮັດວຽກຢູ່ ສປປ ລາວ ໃນລະຫວ່າງ ວັນທີ 19-21 ກັນຍາ 2018. ໃນໂອກາດດັ່ງກ່າວ, ທ່ານ ທອງລຸນ ສີສຸລິດ ໄດ້ກ່າວສະແດງຄວາມຍິນດີຕ້ອນຮັບ ແລະ ຊົມເຊີຍ ຕໍ່ການເດີນທາງມາຢ້ຽມຢາມ...
ອີງຕາມຂ່າວຈາກວິທະຍຸກະຈາຍສຽງແຫ່ງຊາດ ໃຫ້ຮູ້ວ່າ: ຈຳນວນຜູ້ສູນຫາຍ ຍ້ອນສັນເຂື່ອນກັນນ້ຳອ່າງເກັບນ້ຳສຳຮອງເຂື່ອນໄຟຟ້າເຊປຽນ-ເຊນ້ຳນ້ອຍແຕກຢູ່ເມືອງ ສະໜາມໄຊ, ແຂວງ ອັດຕະປື ຫລຸດລົງຈາກ 131 ຄົນ ຍັງເຫລືອ 66 ຄົນ, ຄົ້ນພົບສົບເສຍຊີວິດແລ້ວ 40 ສົບ. ໃນນີ້ຄົ້ນພົບຢູ່ພາກສະໜາມ 34 ສົບ ແລະ ເສຍຊີວິດຢູ່ໂຮງໝໍແຂວງອັດຕະປື 6 ສົບ. ເຮັດໃຫ້ຈຳນວນຜູ້ສູນຫາຍຕົວຈິງຍັງເຫລືອ 32 ຄົນ. ຂໍ້ມູນນີ້ ໄດ້ຮັບການເປີດເຜີຍໃນໂອກາດທີ່ ທ່ານ ສອນໄຊ ສີພັນດອນ ຮອງນາຍົກລັດຖະມົນຕີ, ປະທານຄະນະກຳມະການສະເພາະກິດແກ້ໄຂໄພພິບັດລະດັບຊາດ, ພ້ອມດ້ວຍບັນດາລັດຖະມົນຕີ, ຮອງລັດຖະມົນຕີຈາກ 4 ກະຊວງ ຄື: ກະຊວງ ແຮງງານ...
ຂປລ. ກອງປະຊຸມລັດຖະບານເປີດກວ້າງ ເທື່ອທີ່ II ປີ 2018 ໄດ້ເປີດຂຶ້ນໃນວັນທີ 17 ແລະ ປິດລົງ ໃນວັນທີ 18 ກັນຍາ 2018 ຢູ່ທີ່ຫໍປະຊຸມແຫ່ງຊາດ, ນະຄອນຫລວງວຽງຈັນ ພາຍໃຕ້ການເປັນປະທານຂອງ ທ່ານ ທອງລຸນ ສີສຸລິດ ນາຍົກລັດຖະມົນຕີ, ໂດຍມີບັນດາທ່ານຮອງນາຍົກລັດຖະມົນຕີ, ສະມາຊິກລັດຖະບານ, ເຈົ້າຄອງນະຄອນຫລວງວຽງຈັນ, ເຈົ້າແຂວງທົ່ວປະເທດ, ຜູ້ຕາງໜ້າອົງການຈັດຕັ້ງພັກ, ສະພາແຫ່ງຊາດ, ສານປະຊາຊົນສູງສຸດ, ອົງການໄອຍະການປະຊາຊົນສູງສຸດ, ສູນກາງແນວລາວສ້າງຊາດ, ສະຫະພັນນັກຮົບເກົ່າແຫ່ງຊາດ, ອົງການຈັດຕັ້ງມະຫາຊົນຂັ້ນສູນກາງ ພ້ອມດ້ວຍແຂກຖືກເຊີນ ເຂົ້າຮ່ວມຢ່າງພ້ອມພຽງ. ໃນຕອນແລງວັນທີ 18 ກັນຍາ 2018, ທ່ານ ສົມດີ...
ທ່ານ ທອງລຸນ ສີສຸລິດ ນາຍົກລັດຖະມົນຕີ ເປັນປະທານກອງປະຊຸມລັດຖະບານເປີດກວ້າງ ຄັ້ງທີ 2 ປີ 2018 ຈັດຂຶ້ນລະຫວ່າງວັນທີ 17 ຫາ 18 ກັນຍາ 2018 ທີ່ຫໍປະຊຸມແຫ່ງຊາດ ນະຄອນ ຫລວງ ວຽງຈັນ ເພື່ອພິຈາລະນາ ແລະ ປຶກສາຫາລື 3 ບັນຫາສຳຄັນຂອງຊາດ ຄື: ສະຫລຸບຕີລາຄາສະພາບ ແລະ ການແກ້ໄຂໄພພິບັດນ້ຳຖ້ວມໃນຂອບເຂດທົ່ວປະເທດ, ສະຫລຸບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ ແລະ ແຜນງົບປະມານແຫ່ງລັດ 8 ເດືອນ ແລະ ຄາດຄະເນ ໝົດປີ 2018, ລວມເຖິງທິດທາງແຜນພັດທະນາເສດຖະກິດ-ສັງຄົມ ແລະ...
ຂປລ. ພາຍຫລັງສຳເລັດການພົບປະສອງຝ່າຍ ຢູ່ນະຄອນຫລວງຮ່າໂນ້ຍ ສສ.ຫວຽດນາມໃນວັນທີ 13 ກັນຍາ 2018, ນາຍົກລັດຖະມົນຕີ ລາວ-ກຳປູເຈຍ ໄດ້ຮ່ວມກັນຖະແຫລງຜົນການປຶກສາຫາລືເພື່ອແກ້ໄຂບັນຫາຊາຍແດນລະຫວ່າງສອງປະເທດ, ໂດຍທ່ານສົມເດັດ ຮຸນເຊນ ນາຍົກລັດຖະມົນຕີແຫ່ງລາຊະອານາຈັກກຳປູເຈຍເວົ້າແຈ້ງໄດ້ສັ່ງໃຫ້ທະຫານກຳປູເຈຍ ຖອນອອກຈາກເຂດຊາຍແດນທີ່ຍັງເປັນຈຸດຄົງຄ້າງແລ້ວ. ທ່ານສົມເດັດຮຸນເຊນ ໄດ້ກ່າວວ່າ: ເປັນການແຈ້ງຂ່າວຢ່າງຊັດເຈນຕໍ່ປະຊາຊົນຂອງສອງປະເທດເພື່ອເປັນຫລັກຖານອັນໜຶ່ງ ໃຫ້ແກ່ປະຊາຊົນກໍ່ຄືທະຫານກອງທັບສາມາດປະຕິບັດ. ເທື່ອນີ້ເປັນຄັ້ງທີສາມ, ທີ່ລາວ ແລະ ກຳປູເຈຍ ໄດ້ຮ່ວມຖະແຫລງການຮ່ວມ ມີຢູ່ນະຄອນຫລວງວຽງຈັນ, ພະນົມເປັນ ແລະ ຮ່າໂນ້ຍ. ຂ້າພະເຈົ້າຖືໂອກາດນີ້ເພື່ອຊີ້ແຈງກ່ຽວກັບເຂດຫ້ວຍຕະເງົ້າ ເຊິ່ງພວກເຮົາຖືວ່າເປັນເຂດທີ່ຍັງບໍ່ທັນແກ້ໄຂ, ໃນນັ້ນພວກເຮົາມີເງື່ອນໄຂສາມຢ່າງກ່ຽວກັບເຂດທີ່ຍັງບໍ່ທັນແກ້ໄຂນີ້ຄື: ອັນທີໜຶ່ງ ບໍ່ໃຫ້ມີກອງທັບທະຫານ, ສອງບໍ່ໃຫ້ມີປະຊາຊົນຢູ່ທີ່ນັ້ນ, ສາມຕ້ອງລາດຕະເວນຮ່ວມກັນ. ການລາດຕະເວນຮ່ວມກັນ, ພວກເຮົາສາມາດເດີນທາງທາງບົກແລະໃຊ້ໂດຣນໄດ້; ການລາດຕະເວນທາງບົກກໍຕ້ອງຮ່ວມກັນ, ການໃຊ້ໂດຣນກໍຕ້ອງໃຊ້ຮ່ວມກັນ.
ໃນໂອກາດທີ່ເດີນທາງເຂົ້າຮ່ວມກອງປະຊຸມເວທີປຶກສາຫາລືເສດຖະກິດໂລກກ່ຽວກັບອາຊຽນ ຄັ້ງທີ 27 ທີ່ ນະຄອນຫຼວງຮ່າໂນ້ຍສສ.ຫວຽດນາມ, ໃນຕອນເຊົ້າວັນທີ 13 ກັນຍາ 2018, ສະຫາຍ ທອງລຸນ ສີສຸລິດ ກຳມະການກົມການເມືອງສູນກາງພັກ, ນາຍົກລັດຖະມົນຕີ ແຫ່ງ ສປປ ລາວ ໄດ້ນໍາພາຄະນະ ເຂົ້າຢ້ຽມຂໍ່ານັບ ສະຫາຍ ຫງວຽນ ຟູ ຈ້ອງ ກຳມະການກົມການເມືອງສູນກາງພັກ, ເລຂາທິການໃຫຍ່ຄະນະບໍລິຫານງານສູນກາງພັກຄອມມູນິດຫວຽດນາມ, ທີ່ ຫ້ອງວ່າການສູນກາງພັກຄອມມູນິດຫວຽດນາມ. ໃນໂອກາດນີ້, ສະຫາຍ ຫງວຽນ ຟູ ຈ້ອງ ໄດ້ສະແດງຄວາມຍິນດີຕ້ອນຮັບຢ່າງອົບອຸ່ນ ແລະ ໄດ້ຊົມເຊີຍ ແລະ ຕີລາຄາສູງຕໍ່ສະຫາຍນາຍົກລັດຖະມົນຕີ ແຫ່ງ ສປປ ລາວ...
ຂປລ. ທ່ານຮອງນາຍົກລັດຖະມົນຕີ ສົມດີ ດວງດີ ພ້ອມດ້ວຍຄະນະ ແລະ ນັກທຸລະກິດລາວ ເຂົ້າຮ່ວມງານວາງສະແດງສິນຄ້າຈີນ-ອາຊຽນຄັ້ງທີ15 ທີ່ໜານໜິງ ແຂວງກວາງຊີ ສປ ຈີນທີ່ຈັດຂຶ້ນ ວັນທີ12 ກັນຍາ2018ນີ້. ໃນພິທີເປີດ ທ່ານ ສົມດີ ໄດ້ກ່າວວ່າ: ງານວາງສະແດງສິນຄ້າຈີນ-ອາຊຽນຄັ້ງນີ້ ສອດຄ່ອງກັບ ເສັ້ນທາງໃຫມ່ ແຫ່ງນະວັດຕະກໍາສະຕະວັດທີ21 ເພື່ອສົ່ງເສີມຈີນ ແລະ ອາຊຽນ ແລະ ການສະເຫລີມສະຫລອງ ປີແຫ່ງການເປັນຄູ່ຮ່ວມຍຸກທະສາດ ຈີນ ແລະ ອາຊຽນ. ດັ່ງນັ້ນຈຶ່ງເປັນໂອກາດອັນດີທີ່ຈະສືບຕໍ່ການຮ່ວມມືທາງດ້ານຂົງເຂດເຕັກນິກເຕັກໂນໂລຊີທີ່ທັນໄຫມໃນຍຸກດິຈີຕອນ, ການຄ້າທາງເອເລັກໂຕນິກ, ການຈັດຕັ້ງປະຕິບັດຕ່າງໆທາງດ້ານນິຕິກໍາໃຫ້ເປັນລະບົບ. ປະຈຸບັນການນໍາໃຊ້ຄວາມກ້າວຫນ້າທາງນະວັດຕະກໍາແລະ ເຕັກນິກໂນໂລຊີທີ່ທັນໄຫມ ໄດ້ເຂົ້າມາມີບົດບາດສໍາຄັນໃນການຜະລິດການຄ້າຂາຍຂັບເຄື່ອນການຂະຫຍາຍຕົວທາງດ້ານເສດຖະກິດໃນພາກພື້ນ. ອາຊຽນໄດ້ມີຄວາມພະຍາຍາມກະກຽມຄວາມພ້ອມພື້ນຖານໂດຍເອົາໃຈໄສ່ພັດທະນາທຸລະກິດຂະຫນາດນ້ອຍແລະກາງໃຫ້ມີຄວາມສາມາດແຂ່ງຂັນ, ໂດຍການນໍາໃຊ້ນະວັດຕະກໍາແລະ ເຕັກນິກໂນໂລຊີທີ່ທັນໄຫມເພື່ອຫລຸດຜ່ອນຕົ້ນທຶນປະຢັດເວລາ, ມີຄວາມວ່ອງໄວທັນໃຈແລະເປັນມິດຕໍ່ສິ່ງແວດລ້ອມ. ດັ່ງນັ້ນບັນດາຜູ້ນໍາອາຊຽນຈຶ່ງໄດ້ຮັບຮອງເອົາຖະແຫລງການນະວັດຕະກໍາສຸດຍອດໃນປີນີ້....
ໃນຕອນເຊົ້າວັນທີ 12 ກັນຍາ 2018, ພະນະທ່ານ ທອງລຸນ ສີສຸລິດ, ນາຍົກລັດຖະມົນຕີ ແຫ່ງ ສປປ ລາວ ພ້ອມດ້ວຍຄະນະ ໄດ້ເຂົ້າຮ່ວມກອງປະຊຸມເວທີປືກສາຫາລືເສດຖະກິດໂລກ ກ່ຽວກັບ ອາຊຽນ (Economic Forum on ASEAN) ຄັ້ງທີ 27, ທີ່ນະຄອນຫຼວງຮ່າໂນຍ, ສສ.ຫວຽດນາມ. ໃນພີທີເປີດ, ພະນະທ່ານ ຫງວຽນ ຊວນ ຟຸກ, ນາຍົກລັດຖະມົນຕີ ແຫ່ງ ສສ. ຫວຽດນາມ ແລະ ທ່ານ Klaus Schwab, ປະທານຜູ້ບໍລິຫານເວທີເສດຖະກິດໂລກໄດ້ຂຶ້ນກ່າວເປີດກອງປະຊຸມຢ່າງເປັນທາງການ. ໃນກອງປະຊຸມຄັ້ງນີ້, ສະຫາຍ ຫງຽວນ ຟູ...
ໃນວັນທີ 10 ສິງຫາ ປີນີ້ ທ່ານ ບຸນທອງ ຈິດມະນີ ຮອງນາຍົກລັດຖະມົນຕີ, ປະທານຄະນະກວດກາສູນກາງພັກ ພ້ອມຄະນະ ໄດ້ຢ້ຽມຢາມໂຄງການກໍ່ສ້າງເຂື່ອນໄຟຟ້າພະລັງງານນໍ້າ-ນໍ້າຂອງ ແຂວງໄຊຍະບູລີ, ໃຫ້ການຕ້ອນຮັບໂດຍ ທ່ານ ພົງສະຫວັນ ສິດທະວົງ ເຈົ້າແຂວງ ໄຊຍະບູລີ ພ້ອມດ້ວຍການນໍາຂອງແຂວງ ໃຫ້ການຕ້ອນຮັບຢ່າງອົບອຸ່ນ, ຢູ່ທີ່ຫ້ອງປະຊຸມ ບໍລິສັດ ໄຊຍະບູລີ ພາວເວີຈຳກັດ. ກ່ອນອື່ນທີມງານຂອງ ທ່ານ ຮອງນາຍົກລັດຖະມົນຕີ ແມ່ນໄດ້ຮັບຟັງການລາຍງານຫຍໍ້ ການກໍ່ສ້າງເຂື່ອນ ຈາກທ່ານ ອານຸພາບ ວົງລະຄອນ ຮອງຜູ້ຈັດການບໍລິສັດໄຊຍະບູລີພາວເວີ ທ່ານໄດ້ກ່າວວ່າ: ການກໍ່ສ້າງເຂື່ອນໄຟຟ້າພະລັງນໍ້າໄຊຍະບູລີມາຮອດປະຈຸບັນແມ່ນມີຄວາມຄີບໜ້າແລ້ວ 96 %, ການກໍ່ສ້າງເຂື່ອນໄຟຟ້າພະລັງນໍ້າໄຊຍະບູລີໄດ້ເລີ່ມລົງມືແຕ່ປີ 2012 ແລະ...


c: text/html

text:
ຮອງເລຂາທິການໃຫຍ່ສະຫະປະຊາຊາດກະກຽມການເດີນທາງຢ້ຽມຢາມສປປ.ເກົາຫຼີ
(VOVWORLD) -ໂຄສົກຂອງຫະປະຊາຊາດ Stephane Dujarric ໃຫ້ຮູ້ວ່າ, ໃນອາທິດນີ້, ທ່ານຮອງເລຂາທິການໃຫຍ່ສະຫະປະຊາຊາດ, ຮັບຜິດຊອບບັນດາບັນຫາການເມືອງ Jeffrey Feltman ຈະໄປຍັງສປປ.ເກົາຫຼີ ເພື່ອເຈລະຈາກັບບັນດາເຈົ້າໜ້າທີ່ຂອງປະເທດນີ້ໃນສະພາບຄວາມເຄັ່ງຕຶງທີ່ເພີ່ມຂຶ້ນກ່ຽວກັບໂຄງການນິວເຄຼຍ ແລະ ລູກສອນໄຟຂອງພຽງຢາງ.
ການຢ້ຽມຢາມທີ່ບໍ່ເປັນປົກກະຕິຂອງທ່ານ Feltman ໃນລະຫວ່າງວັນທີ 05 – 08 ທັນວາ, ຖືກດຳເນີນພາຍຫຼັງທີ່ສປປ.ເກົາຫຼີ ຍິງທົດລອງລູກສອນໄຟນຳວິຖີລູກໜຶ່ງ ເຊິ່ງໄດ້ຮັບຖືວ່າສາມາດບິນໄປເຖິງອາເມລິກາ ບໍ່ຮອດອາທິດໜຶ່ງ. ຕາມໂຄສົກ Stephane Dujarric ແລ້ວ, ທ່ານຮອງເລຂາທິການໃຫຍ່ Feltman ຈະປຶກສາຫາລືກັບບັນດາເຈົ້າໜ້າທີ່ສປປ.ເກົາຫຼີ ກ່ຽວກັບ “ບັນດາບັນຫາເຊິ່ງທັງ 2 ຝ່າຍຕ່າງຕໍ່ມີຄວາມສົນໃຈ ແລະ ວິຕົກກັງວົນ”. ເຖິງຢ່າງໃດກໍ່ຕາມ, ທ່ານ Dujarric ກໍ່ບໍ່ໃຫ້ຮູ້ວ່າ ທ່ານ Feltman ຈະພົບປະກັບການນຳສປປ.ເກົາຫຼີ Kim Jong un ຫຼື ບໍ່.

robotstxt: allowed

filter: keep


text:
ທ່ານ Mohammad Javad Zarif, ລັດຖະມົນຕີການຕ່າງປະເທດ ອີຣານ
(ພາບ: AFP)
ວັນທີ 4 ສິງຫາ, ທ່ານ Mohammad Javad Zarif, ລັດຖະມົນຕີການຕ່າງປະເທດ ອີຣານ ໄດ້ຊົມເຊີຍຄວາມເປັນຈິດໜຶ່ງໃຈດຽວຂອງປະຊາຄົມສາກົນໃນການຮັກສາຂໍ້ຕົກລົງດ້ານນິວເຄຼຍລະຫ່ວາງ ເຕເຮຣານ ແລະ ກຸ່ມ P5+1 (ລວມມີ: ອາເມລິກາ, ຈີນ, ອັງກິດ, ຝລັ່ງ, ລັດເຊຍ ແລະ ເຢຍລະມັນ) ພາຍຫຼັງທີ່ ອາເມລິກາ ຖອນອອກຈາກຂໍ້ຕົກລົງນີ້. ໃນສື່ສັງຄົມອອນລາຍ Twitter, ທ່ານລັດຖະມົນຕີການຕ່າງປະເທດ ອີຣານ Mohammad Javad Zarif ເນັ້ນໜັກວ່າ ທ່ານໄດ້ມີການພົບປະກັບປະທານາທິບໍດີ ແລະ ລັດຖະມົນຕີ ສິງກະໂປ ກໍ່ຄືລັດຖະມົນຕີການຕ່າງປະເທດບັນດາປະເທດຄື: ຈີນ, ນິວຊີແລນ, ອົດສະຕາລີ ແລະ ອິນໂດເນເຊຍ ຢູ່ນອກກອງປະຊຸມລັດຖະມົນຕີການຕ່າງປະເທດ ອາຊຽນ ຄັ້ງທີ 51 (AMM 51) ແລະ ບັນດາກອງປະຊຸມທີ່ກ່ຽວຂ້ອງພວມຈັດຕັ້ງຢູ່ສິງກະໂປ. ວົງການເຈົ້າໜ້າທີ່ປະເທດຕ່າງໆນີ້ໄດ້ເຫັນດີກ່ຽວກັບຄວາມຈຳເປັນຕ້ອງສົມທົບກັນກະທຳເພື່ອແນໃສ່ຮັກສາຂໍ້ຕົກລົງທີ່ມີຊື່ເຕັມວ່າ: ແຜນການກະທຳລວມຮອບດ້ານ (JCPOA). ນອກຈາກນັ້ນ, ທ່ານ Zarif ກໍ່ມີການແລກປ່ຽນກັບຜູ້ຕາງໜ້າຂັ້ນສູງຮັບຜິດຊອບນະໂຍບາຍຄວາມໝັ້ນຄົງ ແລະ ການພົວພັນຕ່າງປະເທດຂອງສະຫະພາບເອີລົບ (EU) ທ່ານນາງ Federica Mogherini ກ່ຽວກັບບັນດາບາດກ້າວເພື່ອແນໃສ່ຮັບປະກັນຜົນປະໂຫຍດດ້ານເສດຖະກິດສຳລັບປະຊາຊົນ ອີຣານ.
(ແຫຼ່ງຄັດຈາກ VOV)


text:
ປະທານສະພາແຫ່ງຊາດຫງວຽນທິກິມເງິນຕ້ອນຮັບປະທານສະພາສູງແຫ່ງ ສ.ບລາຣຸດ Mikhail Myasnikovich
(VOVWORLD) - ທີ່ການຕ້ອນຮັບທ່ານ Mikhail Myasnikovich ປະທານສະພາສູງ ແຫ່ງສາທາລະນະລັດ ເບລາຣຸດ, ໃນຕອນບ່າຍວັນທີ 25 ກັນຍາ, ຢູ່ຮ້າໂນ້ຍ,
ທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ ປາຖະໜາວ່າສອງຝ່າຍຈະສືບຕໍ່ເພີ່ມທະວີການຮ່ວມມືດ້ານເສດຖະກິດ - ການຄ້າສອງຝ່າຍ ແລະ ໃນບັນດາຂົງເຂດອື່ນໆ. ທ່ານນາງປະທານສະພາແຫ່ງຊາດ ເນັ້ນໜັກວ່າ ສະພາແຫ່ງຊາດຫວຽດນາມ ພ້ອມແລ້ວທີ່ຈະສົມທົບກັບ ລັດຖະສະພາ ເບລາຣຸດ, ສ້າງເງື່ອນໄຂສະດວກກ່ຽວກັບ ກອບນິຕິກຳ ເພື່ອໃຫ້ວິສາຫະກິດສອງປະເທດ ຍູ້ແຮງການເຄື່ອນໄຫວ ການລົງທຶນດຳເນີນທຸລະກິດ, ມຸ່ງໄປເຖິງຄວາມຄ້າຍຄືກັນ ແລະ ມີຄວາມ ກົມກຽວທາງດ້ານກົດໝາຍ. ທ່ານນາງປະທານສະພາແຫ່ງຊາດ ຖືວ່າ ສອງຝ່າຍຈະສືບຕໍ່ສົມທົບກັນຢ່າງແໜ້ນແຟ້ນ ໃນຂອບເຂດບັນດາເວທີປາໄສລັດຖະສະພາຫຼາຍຝ່າຍ; ແລກປ່ຽນ, ປຶກສາຫາລືກ່ຽວກັບບັນດາບັນຫາເຊິ່ງຕ່າງຝ່າຍຕ່າງມີຄວາມສົນໃຈ; ສະເໜີໃຫ້ສອງຝ່າຍສືບຕໍ່ເພີ່ມທະວີການຮ່ວມມື, ແລກປ່ຽນບົດຮຽນໃນການເຄື່ອນໄຫວດ້ານນິຕິບັນຍັດ; ຍົກສູງບົດບາດຂອງກຸ່ມສະມາຊິກລັດຖະສະພາມິດຕະພາບໃນການຊຸກຍູ້ການຮ່ວມມື ລະຫວ່າງສອງສະພາແຫ່ງຊາດ ກໍ່ຄືການພົວພັນລະຫວ່າງ ຫວຽດນາມ ແລະ ເບລາຣຸດ.
ເນື່ອງໃນໂອກາດນີ້, ທ່ານປະທານສະພາສູງ ແຫ່ງສາທາລະນະລັດ ເບລາຣຸດ ກໍ່ໄດ້ແລກປ່ຽນກັບ ທ່ານນາງປະທານສະພາແຫ່ງຊາດ ກ່ຽວກັບຄວາມສາມາດບົ່ມຊ້ອນໃນການຮ່ວມມື ລະຫວ່າງສອງປະເທດ; ທ່ານເນັ້ນໜັກວ່າ ເບລາຣຸດ ແມ່ນໜຶ່ງໃນຈຳນວນ 5 ປະເທດທີ່ຂຶ້ນກັບ ສະຫະພັນເສດຖະກິດ ອາຊີ - ເອຣົບ ທີ່ໄດ້ລົງນາມໃນສັນຍາການຄ້າເສລີກັບ ຫວຽດນາມ. ຕໍ່ຈາກນັ້ນ, ອົງການນິຕິບັນຍັດຂອງສອງປະເທດ ຄວນເພີ່ມທະວີການຮ່ວມມື ເພື່ອຊຸກຍູ້ໃຫ້ ສັນຍາໄດ້ຮັບການຜັນຂະຫຍາຍຢ່າງມີປະສິດທິຜົນ ໃນຕົວຈິງ


text:
ສາລະວັນ ຫວນຄືນມູນເຊື້ອທາດແທ້ອັນສະຫງ່າງາມຂອງກຳລັງ ປກສ ຄົບຮອບ 56 ປີ
ຄະນະໂຄສະນາອົບຮົມາແຂວງ ຮ່ວມກັບ ກຳລັງປ້ອງກັນຄວາມສະຫງົບແຂວງ ໄດ້ຈັດພິທີປາຖະກະຖາວັນສ້າງຕັ້ງກຳລັງປ້ອງກັນຄວາມສະຫງົບ ປະຊາຊົນລາວ ຄົບຮອບ 56 ປີ (5 ເມສາ 1961 – 5 ເມສາ 2017), ເຊິ່ງໄດ້ຈັດຂຶ້ນໃນວັນທີ 28 ເມສານີ້ ຢູ່ສະໂມສອນແຂວງ, ໂດຍໃຫ້ກຽດເລົ່າຄືນຂອງ ທ່ານ ສີເຮັງ ຫອມສົມບັດ ຄະນະປະຈຳພັກແຂວງ ຫົວໜ້າຄະນະໂຄສະນາອົບຮົມແຂວງ, ມີບັນດາທ່ານຈາກພະແນກການອ້ອມຂ້າງແຂວງ, ກຳລັງ ປກສ ແລະພະນັກງານຫຼັກແຫຼ່ງ ຕະຫຼອດຮອດນັກສຶກສາເຂົ້າຮ່ວມ 200 ກວ່າຄົນ.
ມູນເຊື້ອວັນສຳຄັນອັນເປັນວັນປະຫວັດສາດທີ່ສຳຄັນຂອງຊາດ, ຂອງພັກ, ຂອງກຳລັງປ້ອງກັນຄວາມສະຫງົບເຊິ່ງແມ່ນພັກປະຊາຊົນປະຕິວັດລາວເປັນຜູ້ສ້າງຕັ້ງຂຶ້ນ ແລະເຕີບໃຫຍ່ຂະຫຍາຍຕົວໃນເງື່ອນໄຂສະພາບແວດລ້ອມ, ຄວາມຈຳເປັນພາວະວິໄສຂອງພາລະກິດຕໍ່ສູ້ກູ້ຊາດຕ້ານຈັກກະພັດຜູ້ຮຸກຮານລ່າເມືອງຂຶ້ນ ແລະສັກດິນາປະຕິການລູກແຫຼງຕີນມືຂອງຜູ້ຂາຍຊາດ, ໄດ້ຕໍ່ສູ້ປາບປາມພວກຝືນປະຕິວັດ, ຂາຍຊາດ, ອິດທິກຳລັງປໍລະປັກ ທີ່ຕ້ອງໂທດຕ່າງໆ ສາມາດປົກປັກຮັກສາຄວາມສະຫງົບຮຽບຮ້ອຍຂອງປະເທດຊາດ, ປົກປັກຮັກສາຊີວິດ ແລະຊັບສິນຜົນປະໂຫຍດອັນຊອບທຳຂອງປະຊາຊົນລາວບັນດາເຜົ່າ
ພາບ ແລະ ຂ່າວ: ໜັງສືພິມສາລະວັນ


text:
ສືບຕໍ່ສ້າງລະບອບນະໂຍບາຍ,ຊຸກຍູ້ການພັດທະນາຂົງເຂດຖະແຫລງຂ່າວ,ສື່ສານໃຫ້ສົມບູນແບບ
ວັນທີ 22 ທັນວາ, ກະຊວງຖະແຫລງຂ່າວ ແລະ ສື່ສານ ໄດ້ຈັດຕັ້ງກອງປະຊຸມໂດຍກົງທາງເຄືອຂ່າຍອິນເຕີແນັດ ສະຫລຸບວຽກງານປີ 2017, ຜັນຂະຫຍາຍທິດທາງຫນ້າທີ່ປີ 2018.
ທ່ານຮອງນາຍົກລັດຖະມົນຕີ ຫວູດືກດາມ ກ່າວຄຳເຫັນທີ່ກອງປະຊຸມ
ທີ່ກອງປະຊຸມ, ທ່ານຮອງນາຍົກລັດຖະມົນຕີ ຫວູດືກດາມ ເນັ້ນຫນັກວ່າ: ປີ 2018, ທົ່ວຂະແຫນງຖະແຫລງຂ່າວສື່ສານ ສືບຕໍ່ສ້າງລະບອບນະໂຍບາຍໃຫ້ສົມບູນແບບ, ສ້າງບັນດາກົນໄກນະໂຍບາຍຊຸກຍູ້ການພັດທະນາຂົງເຂດຖະແຫລງຂ່າວ, ສື່ສານ, ຍົກສູງຄວາມຮັບຮູ້ຂອງສັງຄົມກ່ຽວກັບຂໍ້ມູນຂ່າວສານ, ເສດຖະກິດພູມປັນຍາ, ບົດບາດຂອງການຖະແຫລງຂ່າວສື່ສານໃນທົ່ວສັງຄົມ. ດ້ານອື່ນ ທົ່ວຂະແຫນງສືບຕໍ່ຍົກສູງກຳລັງຄວາມສາມາດ, ປະສິດທິຜົນການຄຸ້ມຄອງລັດ ຈາກສູນກາງຕະຫລອດຮອດທ້ອງຖິ່ນ, ເປັນເຈົ້າການ, ຕັ້ງຫນ້າເຊື່ອມໂຍງເຂົ້າກັບເສດຖະກິດສາກົນ, ປ່ຽນໃຫມ່ການຈັດຕັ້ງ, ຍົກສູງລະດັບຄວາມຮູ້ການຄຸ້ມຄອງ, ສະມັດຕະພາບແຮງງານ, ປະສິດທິຜົນການດຳເນີນທຸລະກິດ, ກຳລັງຄວາມສາມາດຂອງບັນດາວິສາຫະກິດເຮັດວຽກງານຖະແຫລງຂ່າວ, ສື່ສານ.
ແຫຼ່ງຄັດຈາກ VOV


text:
ພົບປະບັນດາເອກອັກຄະລັດຖະທູດ,ຫົວໜ້າອົງການຜູ້ຕາງໜ້າຫວຽດນາມ ຢູ່ຕ່າງປະເທດອາຍຸການ 2017 -2020
Anh Huyen -
(VOVWORLD) - ເນື່ອງໃນໂອກາດນີ້, ທ່ານ ໂດນຕ໋ວນຟອງ, ຮອງປະທານສະຫະພັນບັນດາອົງການມິດຕະພາບ ຫວຽດນມ ສະເໜີໃຫ້ບັນດາເອກອັກຄະລັດຖະທູດ, ຫົວໜ້າອົງການຜູ້ຕາງໜ້າ ຫວຽດນາມ ຢູ່ຕ່າງປະເທດເອົາໃຈໃສ່ເຖິງວຽກງານຂົນຂວາຍບັນດາອົງການບໍ່ຂຶ້ນກັບລັດຖະບານຕ່າງປະເທດ, ບັນດາອົງການມະນຸດສະທຳມີຄວາມສາມາດບົ່ມຊ້ອນປະຕິບັດບັນດາໂຄງການມະນຸດສະທຳ, ພັດທະນາຢູ່ ຫວຽດນາມ.
ຕອນບ່າຍວັນທີ 24 ພຶດສະພາ, ຢູ່ຮ່າໂນ້ຍ, ສະຫະພັນບັນດາອົງການມິດຕະພາບ ຫວຽດນາມ ມີການພົບປະກັບຄະນະຜູ້ແທນບັນດາເອກອັກຄະລັດຖະທູດ, ຫົວໜ້າອົງການຜູ້ຕາງໜ້າຂອງ ຫວຽດນາມ ຢູ່ຕ່າງປະເທດອາຍຸການ 2017 -2020 ໂດຍທ່ານ ຫວູກວາງມິງ, ຜູ້ຊ່ວຍວຽກລັດຖະມົນຕີການຕ່າງປະເທດ ທີ່ຫາກໍ່ໄດ້ຮັບການແຕ່ງຕັ້ງເປັນເອກອັກຄະລັດຖະທູດວິສາມັນຜູ້ມີອຳນາດເຕັມແຫ່ງ ສສ ຫວຽດນາມ ປະຈຳລາຊະອານາຈັກ ກຳປູເຈຍ ເປັນຫົວໜ້າຄະນະ. ທີ່ການພົບປະ, ທ່ານ ໂດນຕ໋ວນຟອງ, ຮອງປະທານສະຫະພັນບັນດາອົງການມິດຕະພາບ ຫວຽດນາມ ໄດ້ສະແດງຄວາມເປັນກຽດ ເມື່ອໄດ້ຕ້ອນຮັບເອກອັກຄະລັດຖະທູດ, ຫົວໜ້າອົງການຜູ້ຕາງໜ້າ ຫວຽດນາມ ກ່ອນທີ່ຮັບໜ້າທີ່ ແລະ ສະແດງຄວາມເຊື່ອໝັ້ນວ່າ ໃນອາຍຸການປະຕິບັດງານຈະມາເຖິງຂອງຕົນ, ບັນດາເອກອັກຄະລັດຖະທູດ, ຫົວໜ້າອົງການຜູ້ຕາງໜ້າຈະມີການເຄື່ອນໄຫວຊຸກຍູ້ການພົວພັນມິດຕະພາບ, ການຮ່ວມມືລະຫວ່າງ ຫວຽດນາມ ກັບບັນດາປະເທດ, ປະກອບສ່ວນຢ່າງມີປະສິດທິຜົນເຂົ້າໃນວຽກງານການທູດເວົ້າລວມ ແລະ ວຽກງານພົວພັນຕ່າງປະເທດຂອງປະຊາຊົນເວົ້າສະເພາະ. ເນື່ອງໃນໂອກາດນີ້, ທ່ານ ໂດນຕ໋ວນຟອງ, ຮອງປະທານສະຫະພັນບັນດາອົງການມິດຕະພາບ ຫວຽດນາມ ສະເໜີໃຫ້ບັນດາເອກອັກຄະລັດຖະທູດ, ຫົວໜ້າອົງການຜູ້ຕາງໜ້າ ຫວຽດນາມ ຢູ່ຕ່າງປະເທດເອົາໃຈໃສ່ເຖິງວຽກງານຂົນຂວາຍບັນດາອົງການບໍ່ຂຶ້ນກັບລັດຖະບານຕ່າງປະເທດ, ບັນດາອົງການມະນຸດສະທຳມີຄວາມສາມາດບົ່ມຊ້ອນປະຕິບັດບັນດາໂຄງການມະນຸດສະທຳ, ພັດທະນາຢູ່ ຫວຽດນາມ.
Anh Huyen


text:
ກອງປະຊຸມປະຈຳປີ 2017 ຂອງສະມາຊິກສະພາແຫ່ງຊາດ ຊຸດທີ VIII ປະຈຳເຂດເລືອກຕັ້ງທີ 1 ນະຄອນຫຼວງວຽງຈັນ ຈັດຂຶ້ນວັນທີ 8 ມັງກອນ 2018 ໂດຍເປັນປະທານຂອງທ່ານ ອານຸພາບ ຕຸນາລົມປະທານຄະນະສະມາຊິກສະພາແຫ່ງຊາດ ປະຈຳເຂດເລືອກຕັ້ງທີ 1 ນະຄອນຫຼວງວຽງຈັນ ມີບັນດາທ່ານຮອງເຈົ້າຄອງນະຄອນຫຼວງ ບັນດາການນຳຂອງນວ ນັກປະຕິວັດອາວຸໂສ ອະດີດສະມາຊິກສະພາແຫ່ງຊາດ ນັກທຸລະກິດ ແຂກຖືກເຊີນແລະ ບັນດາ ສສຊ ຊຸດທີ VIII ປະຈຳເຂດເລືອກຕັ້ງທີ 1 ເຂົ້າຮ່ວມ.
ຕອນເຊົ້າຂອງວັນທີ 18 ທັນວາ 2017, ທີຫ້ອງວ່າການນະຄອນຫຼວງວຽງຈັນ ໄດ້ເປິດກອງປະຊຸມຄົບຄະນະບໍລິຫານງານພັກ ຮ່ວມກັບ ອັງການປົກຄອງ ນະຄອນຫຼວງວຽງຈັນ (ເປີດກວ້າງ) ຄັ້ງທີ 10, ສະໄໝທີ VI, ຊື່ງກອງປະຊຸມຈະໄດ້ຈັດຂື້ນໄປເວລາ 3 ວັນ (ແຕ່ວັນທີ 18-20 ທັນວ່າ 2017), ເຊີ່ງກອງປະຊຸມຄັ້ງນີ້ໄດ້ຕົກລົງບັນຫາສໍາຄັນດັ່ງນິ້:
ຕະຫລອດໄລຍະເວລາ 70 ກວ່າປີ, ປະເທດຊາດເວົ້າລວມ, ເວົ້າສະເພາະ ນະຄອນຫລວງວຽງຈັນ ຂອງພວກ ເຮົາໄດ້ມີການປ່ຽນແປງຫລາຍດ້ານ, ໂດຍສະເພາະ 40 ກວ່າປີແຫ່ງການປົກປັກຮັກສາແລະພັດທະນາປະເທດຊາດ; ນະຄອນຫລວງວຽງຈັນ ໃນຖານະເປັນນະຄອນຫລວງຂອງປະເທດ; ກໍມີການປ່ຽນແປງໃຫຍ່ໂຕ ແລະ ຮອບດ້ານ ເຊີ່ງສະແດງອອກດັ່ງນີ້:
ຂປລ.ໂດຍຕອບສະໜອງຕາມການເຊື້ອເຊີນຂອງ ສະຫາຍ ບຸນຍັງ ວໍລະຈິດ ເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນ ປະຕິວັດລາວ, ປະທານປະເທດ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ສະຫາຍ ສີ ຈິ້ນຜິງ ເລຂາທິການໃຫຍ່ຄະນະກໍາມະການສູນກາງພັກກອມມູນິດຈີນ, ປະທານປະເທດ ແຫ່ງ ສປ ຈີນ, ພ້ອມດ້ວຍຄະນະຜູ້ແທນຂັ້ນສູງພັກ, ລັດ ແຫ່ງ ສາທາລະນະລັດ ປະຊາຊົນຈີນ ໄດ້ເດີນທາງມາເຖິງນະຄອນຫລວງວຽງຈັນ ເພື່ອດໍາເນີນການຢ້ຽມຢາມທາງລັດຖະກິດ ສປປ ລາວ ໃນລະຫວ່າງ ວັນທີ 13-14 ພະຈິກ 2017.
ກອງປະຊຸມສະໄໝວິສາມັນເທື່ອທີ 1 ຂອງສະພາປະຊາຊົນ ນະຄອນຫຼວງວຽງຈັນ (ນວ) ຊຸດທີ I ໄດ້ຈັດຂຶ້ນວັນທີ 4 ຕຸລາ 2017 ຢູ່ຫ້ອງວ່າການປົກຄອງ ນວ ໂດຍເປັນປະທານຂອງທ່ານ ອານຸພາບ ຕຸນາລົມ ປະທານສະພາປະຊາຊົນ ນວ ມີທ່ານ ສິນລະວົງ ຄຸດໄພທູນ ເຈົ້າຄອງ ນວ ພ້ອມດ້ວຍສະມາຊິກສະພາແຫ່ງຊາດ (ສສຊ) ປະຈຳເຂດເລືອກຕັ້ງທີ 1 ນວ ສະມາຊິກສະພາປະຊາຊົນ ນວ (ສສ.ນວ) ແລະ ແຂກຖືກເຊີນເຂົ້າຮ່ວມ.


text:
SOM 3- APEC 2017: ຊຸກຍູ້ວິສາຫະກິດ ເຂົ້າຮ່ວມລະບົບສະໜອງທົ່ວໂລກ ກ່ຽວກັບການບໍລິການ Logistics
(VOVWORLD) -ວັນທີ 26 ສິງຫາ, ຢູ່ນະຄອນໂຮ່ຈິມິນ, ໄດ້ຈັດກອງປະຊຸມສຳມະນາກ່ຽວກັບການຊຸກຍູ້ການເຂົ້າຮ່ວມຂອງວິສາຫະກິດຂະໜາດກາງ ແລະ ນ້ອຍໃນລະບົບສະໜອງທົ່ວໂລກ ກ່ຽວກັບການບໍລິການ Logistics
ວັນທີ 26 ສິງຫາ, ຢູ່ນະຄອນໂຮ່ຈິມິນ, ໃນຂອບເຂດກອງປະຊຸມຄັ້ງທີ 3 ບັນດາເຈົ້າໜ້າທີ່ອາວຸໂສ SOM 3 ແລະ ບັນດາກອງປະຊຸມທີ່ກ່ຽວຂ້ອງຂອງເວທີປາໄສເສດຖະກິດອາຊີປາຊີຟິກ APEC 2017 , ຄະນະກຳມະການການຄ້າ ແລະ ການລົງທຶນ APEC ໄດ້ຈັດກອງປະຊຸມສຳມະນາກ່ຽວກັບການຊຸກຍູ້ການເຂົ້າຮ່ວມຂອງວິສາຫະກິດຂະໜາດກາງ ແລະ ນ້ອຍໃນລະບົບສະໜອງທົ່ວໂລກ ກ່ຽວກັບການບໍລິການ Logistics. ບັນດາຜູ້ແທນຫວຽດນາມໄດ້ແບ່ງປັນກ່ຽວກັບສະພາບການຂອງຂະແໜງ Logistics, ຊອກຮູ້ບົດຮຽນຈາກພື້ນຖານເສດຖະກິດອື່ນໆ, ຈາກນັ້ນ, ມີຕື່ມບັນດາມາດຕະການແກ້ໄຂລະອຽດເພື່ອຊຸກຍູ້ການພັດທະນາຂະແໜງ Logistic. ທ່ານ ເຈີນຈີ້ຢູງ ຜູ້ອຳນວຍການບໍລິສັດ ຈີທຶກບໍລິການ, ສະມາຊິກໃນຄະນະບຳລຸງສ້າງຂອງສະຫະສະມາຄົມວິສາຫະກິດ Logistics ຫວຽດນາມ ໃຫ້ຮູ້ວ່າ :
“ ເພື່ອໃຫ້ບັນດາວິສາຫະກິດສາມາດເຂົ້າໃຈ ແລະ ສຳພັດກັບໂຄງການນີ້, ກໍຕ້ອງມີບັນດາການເຄື່ອນໄຫວທີ່ແຕກຕ່າງກັນ. ແບ່ງອອກເປັນກຸ່ມ, ຄືທາງລັດຕ້ອງການນະໂຍບາຍໃໝ່, ມີຄ່າໃຊ້ຈ່າຍເພື່ອໃຫ້ບັນດາອົງການແຫ່ງລັດສົ່ງເສີມບັນດາການເຄື່ອນໄຫວຜັນຂະຫຍາຍດຶງດູດວິສາຫະກິດເຂົ້າຮ່ວມ. ”


text:
High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ຄະນະບໍລິຫານງານຊາວໝຸ່ມ ກະຊວງໄປສະນີ ໂທລະຄົມມະນາຄົມ ແລະ ການສື່ສານ ໄດ້ເປີດພິທີສ້າງຂະບວນການແຂ່ງຂັນກິລາ ພາຍໃນກະຊວງ ແລະ ບໍລິສັດອ້ອມຂ້າງກະຊວງ ເພື່ອຊີງຂັນຄະນະບໍລິຫານງານຊາວໝຸ່ມ ກະຊວງ ປທສ ແລະ ອອກແຮງງານລວມອ້ອມຂ້າງສຳນັກງານຂອງຕົນ, ໃນວັນທີ 31/03/2017 ທີຜ່ານມານີ້, ພາຍໃຕ້ການເປັນປະທານຂອງທ່ານ ທ່ານ ບຸນສະເຫຼີມໄຊ ເຄນນາວົງ ຄະນະປະຈຳພັກ, ຮອງລັດຖະມົນຕີ ກະຊວງ ປທສ ແລະ ທ່ານ ແກ້ວວິສຸກ ໂສລະພົມ ເລຂາ ຄຊປປລ ກະຊວງ ປທສ, ຕ່າງໜ້າຈາກບັນດາຄະນະພັກຮາກຖານອ້ອມຂ້າງ ກະຊວງ ປທສ, ແຂກທີ່ຖຶກເຊີນ ແລະ ຄະນະນັກກິລາຈາກບັນດາກົມ, ສູນ ແລະ ບໍລິສັດໂທລະຄົມມະນາຄົມອ້ອມຂ້າງກະຊວງເຂົ້າຮ່ວມ.
ການແຂ່ງຂັນກິລາຄັ້ງນີ້ ແມ່ນເພື່ອເປັນການສ້າງຂະບວນການສະເຫຼີມສະຫຼອງວັນສ້າງຕັ້ງພັກປະຊາຊົນປະຕິບັດລາວ ແລະ ວັນສ້າງຕັ້ງຊາວໜຸ່ມປະຊາຊົນປະຕິບັດລາວ ຄົບຮອບ 62 ປີ ເຊີ່ງການແຂ່ງຂັນເລີ່ມແຕ່ວັນທີ 21-31/03/2017, ໃຫ້ມີຄວາມໝາຍຄວາມສຳຄັນ ແລະເປັນການສ້າງເງື່ອນໄຂໃຫ້ນັກກິລາຂອງຊາວໜຸ່ມ ກະຊວງ ປທສ ໄດ້ມີໂອກາດພົບປະ ແລະ ແລກປ່ຽນບົດຮຽນເຊີ່ງກັນ ແລະ ກັນ, ສ້າງຄວາມສາມັກຄີຮັກແພງພ້ອມກັນ. ຊື່ງການແຂ່ງຂັນມີຢູ 2 ປະເພດຄື: ກິລາບານເຕະ ແລະ ກິລາເປຕັງ ຊາຍ-ຍິງ ການແຂ່ງຂັນກິລາໃນຄັ້ງນີ້, ເຕັມໄປດ້ວຍບັນຍາກາດເບີກບານມ່ວນຊື່ນ ແລະ ເຕັມໄປດ້ວຍບັນຍາກາດທີ່ດີ ໂດຍຜົນການແຂ່ງກິລາບານເຕະຊາຍທີມຊະນະເລີດແມ່ນທີມຮາກຖານຊາວໝຸ່ມ ບໍລິສັດ ອີທີແອລ ມະຫາຊົນ, ຮອງຊະນະເລີດແມ່ນທີມຮາກຖານຊາວໝຸ່ມ ບໍລິສັດລັດວິສາຫະກິດລາວໄປສະນີລາວ, ກິລາບານເຕະຍິງທີມຊະນະເລີດແມ່ນທີມຮາກຖານຊາວໝຸ່ມ ບໍລິສັດ ອີທີແອລ ມະຫາຊົນ, ຮອງຊະນະເລີດ ແມ່ນທີມຮາກຖານຊາວໝຸ່ມ ບໍລິສັດລັດວິສາຫະກິດລາວໄປສະນີລາວ, ແລະ ຜົນການແຂ່ງກິລາເປຕັງຊາຍ ທີມຊະນະເລີດແມ່ນທີມຮາກຖານຊາວໝຸ່ມ ບໍລິສັດລັດວິສາຫະກິດລາວໂທລະຄົມມະນາຄົມ, ຮອງຊະນະເລີດແມ່ນທີມຮາກຖານຊາວໝຸ່ມ ສະຖາບັນໄປສະນີ,ໂທລະຄົມມະນາຄົມ ແລະ ການສື່ສານ, ກິລາເປຕັງຍິງທີມຊະນະເລີດແມ່ນທີມຮາກຖານຊາວໜຸ່ນກົມໂທລະຄົມມະນາຄົມ ຮອງຊະນະເລີດແມ່ນທີມຮາກຖານຊາວໝຸ່ມ ບໍລິສັດລັດວິສາຫະກິດລາວໄປສະນີລາວ.
ໃນໂອກາດນີ້, ທ່ານປະທານ ກໍ່ໄດ້ມອບຂັນ 1 ໜ່ວຍ ໃຫ້ກັບທີມຊະນະເລີດ, ຮອງສະນະເລີດ ທັງກິລາບານເຕະ ແລະ ກິລາເປຕັງ ຊາຍ-ຍິງ. ນັ້ນກໍ່ເປັນການເລືອກເອົານັກກິລາທີ່ມີພອນສະຫວັນກະກຽມເພື່ອສ້າງເງື່ອນໄຂໃຫ້ເປັນນັກກິລາຂອງ ກະຊວງໄປສະນີ ໂທລະຄົມມະນາຄົມ ແລະ ການສື່ສານ ໃນອານາຄົດ. ໃນວັນດຽວກັນພິທີກໍ່ປິດລົງຢ່າງເປັນທາງການ.
ໂດຍ: ທ່ານ ບຸນສັກດາ ພົມສະຫວັນ, ກົມໂທລະຄົມ.


text:
ເຮັດແຈ້ງສາຍເຫດແລະຄວາມຮັບຜິດຊອບທີ່ກ່ຽວຂ້ອງເຖິງການແກ້ໄຂເຫດມົນລະພິດສິ່ງແວດລ້ອມ, ເຮັດໃຫ້ສິນໃນນ້ຳຕາຍ
ທ່ານມາຍຕຽນຢູງ, ຫົວຫນ້າຫ້ອງວ່າການສຳນັກງານນາຍົກລັດຖະມົນຕີ
ພາບ:kenhsao.net
ຕອນບ່າຍວັນທີ 30/6, ທີ່ການປະຊຸມຂ່າວຂອງລັດຖະບານ, ທ່ານ ມາຍຕຽນຢູງ, ລັດຖະມົນຕີ, ຫົວຫນ້າຫ້ອງວ່າການສຳນັກງານນາຍົກລັດຖະມົນຕີ ໃຫ້ຮູ້ວ່າ: ບໍລິສັດ ເຫລັກກ້າ Formosa ຮ່າຕີງ ຈຳກັດ ໄດ້ປ່ອຍທາດເສດເຫລືອ ທີ່ມີທາດພິດ phenol, xyanua, hidroxit Fe ອອກສູ່ສິ່ງແວດລ້ອມ ແມ່ນສາຍເຫດທີ່ກໍ່ມົນລະພິດຕໍ່ສິ່ງແວດລ້ອມທະເລຢ່າງຮ້າຍແຮງ ເຮັດໃຫ້ສິນໃນນ້ຳຕາຍຢ່າງຜິດປົກກະຕິເປັນຈຳນວນຫລວງຫລາຍ ຢູ່ 4 ແຂວງ ພາກກາງຫວຽດນາມຈາກ ຮ່າຕິງ ຮອດ ເທື່ອທຽນເຫ້ວ. ບໍລິສັດ Formosa ສົ່ງຄຳຂໍໂທດເຖິງປະຊາຊົນ ແລະ ລັດຖະບານຫວຽດນາມ ພ້ອມທັງໃຫ້ຄຳໝັ້ນສັນຍາຈະຊົດເຊີຍຈຳນວນເງິນ 500 ລ້ານ USD. ຕາມທ່ານ ມາຍຕຽນຢູງແລ້ວ, ພາຍຫລັງເກີດເຫດກໍ່ມົນລະພິດຕໍ່ສິ່ງແວດລ້ອມທະເລຢູ່ 4 ແຂວງ ພາກກາງຫວຽດນາມ, ກະຊວງວິທະຍາສາດ ແລະ ເຕັກໂນໂລຊີ ໄດ້ສົມທົບບັນດາກະຊວງ, ຂະແຫນງການກ່ຽວຂ້ອງ, ລະດົມຜູ້ຊ່ຽວຊານ, ນັກວິທະຍາສາດ ກວ່າ 100 ຄົນມາຈາກ 30 ອົງການຢູ່ພາຍໃນ ແລະ ຕ່າງປະເທດ ໄດ້ຈັດຕັ້ງການເກັບກຳ, ໄຈ້ແຍກຂໍ້ມູນ, ຕີລາຄາເອກະລາດຈາກບັນດາຜູ້ຊ່ຽວຊານສາກົນ ໄດ້ຢັ້ງຢືນວ່າ: ຢູ່ເຂດ ຫວູງອາງ ແຂວງ ຮ່າຕີງ ໄດ້ປ່ອຍທາດເສດເຫລືອ ທີ່ມີທາດພິດ phenol, xyanua, hidroxit Fe ເປັນຈຳນວນຫລາຍ ແມ່ນສາຍເຫດເຮັດໃຫ້ສິນໃນນ້ຳຕາຍ. ວັນທີ 28/6 ຜ່ານມາ, ບໍລິສັດ Formosa ຮ່າຕິງ ໄດ້ອອກສຽງຮັບຜິດຊອບຕໍ່ການກະທຳດັ່ງກ່າວ ແລະ ຍົກອອກຄຳໝັ້ນສັນຍາ 5 ຢ່າງ:
“ບໍລິສັດ Formosa ສົ່ງຄຳຂໍໂທດລັດຖະບານ ແລະ ປະຊາຊົນຫວຽດນາມ ຢ່າງເປີດເຜີຍ ຍ້ອນໄດ້ປະໃຫ້ເກີດເຫດກໍ່ມົນລະພິດຕໍ່ສິ່ງແວດລ້ອມທະເລຢ່າງຮ້າຍແຮງ, ປະຕິບັດການຊົດເຊີຍຄວາມເສຍຫາຍດ້ານເສດຖະກິດໃຫ້ແກ່ປະຊາຊົນ ແລະ ຫນູນຊ່ວຍຫັນປ່ຽນອາຊີບ, ດ້ວຍຍອດຈຳນວນເງິນ 500 ລ້ານ USD; ແກ້ໄຂບັນດາຂໍ້ຄົງຄ້າງ, ຈຳກັດຂອງລະບົບກຳຈັດສິ່ງເສດເຫລືອ, ນ້ຳເສຍ ພ້ອມທັງ ບໍລິສັດ Formosa ໝັ້ນໝາຍສົມທົບກັບບັນດາກະຊວງ, ຂະແຫນງການຂອງຫວຽດນາມ ແລະ ບັນດາແຂວງພາກກາງ ສ້າງບັນດາມາດຕະການຢ່າງຄົບຊຸດເພື່ອຄວບຄຸມສິ່ງແວດລ້ອມທະເລຢູ່ພາກກາງ ຮັບປະກັນການປ້ອງກັນ, ຕ້ານມົນລະພິດ. ບໍ່ປະໃຫ້ບັນດາການກະທຳລະເມີດກົດໝາຍກ່ຽວກັບການປົກປັກຮັກສາສິ່ງແວດລ້ອມ ແລະ ຊັບພະຍາກອນນ້ຳເກີດຂຶ້ນຄືນໃຫມ່, ຖ້າຫາກລະເມີດ ຈະຖືກປັບໄຫມລົງໂທດຕາມການກຳນົດຂອງກົດໝາຍຫວຽດນາມ.”
(ແຫຼ່ງຄັດຈາກ VOV)


text:
ຫວຽດນາມແລະອົດສະຕາລີຍູ້ແຮງການຮ່ວມມືດ້ານເສດຖະກິດ-ການຄ້າ
ວັນທີ 24 ຕຸລາ, ທີ່ການຕ້ອນຮັບທ່ານ Craig Chittick, ເອກອັກຄະລັດຖະທູດ ອົດສະຕາລີ ປະຈຳຫວຽດນາມ, ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນ: ຈະເຮັດຈົນສຸດຄວາມສາມາດຂອງຕົນເພື່ອຊຸກຍູ້ການພົວພັນລະຫວ່າງສອງປະເທດຫວຽດນາມ ແລະ ອົດສະຕາລີ ໃຫ້ຂຶ້ນສູ່ລະດັບສູງໃຫມ່.
ທ່ານນາຍົກລັດຖະມົນຕີ ຫງວຽນຊວນຟຸກຕ້ອນຮັບທ່ານ Craig Chittick, ເອກອັກຄະລັດຖະທູດ ອົດສະຕາລີ ປະຈຳຫວຽດນາມ
ທ່ານນາຍົກລັດຖະມົນຕີ ຫງວຽນຊວນຟຸກ ປາດຖະຫນາວ່າ: ຢາກມີການພົບປະກັບທ່ານນາຍົກລັດຖະມົນຕີ ອົດສະຕາລີ ໃນໂອກາດທ່ານເຂົ້າຮ່ວມສັບປະດາຂັ້ນສູງ APEC 2017 ຢູ່ ດາຫນັງ, ພ້ອມທັງຫວັງວ່າ ຜ່ານການເຈລະຈາກັບທ່ານນາຍົກລັດຖະມົນຕີ ອົດສະຕາລີ Malcomm Turnbull ສອງຝ່າຍຈະເປັນເອກະພາບກັນຫລາຍເນື້ອໃນຮ່ວມມື ປະກອບສ່ວນຍົກການພົວພັນລະຫວ່າງຫວຽດນາມ ແລະ ອົດສະຕາລີ ໃຫ້ຂຶ້ນສູ່ລະດັບສູງໃຫມ່. ທ່ານນາຍົກລັດຖະມົນຕີ ຫງວຽນຊວນຟຸກ ຖືວ່າ: ສອງຝ່າຍຄວນຍູ້ແຮງການຮ່ວມມືທາງດ້ານເສດຖະກິດ, ການຄ້າລະຫວ່າງສອງປະເທດກວ່າອີກ. ສ່ວນທ່ານ Craig Chittick ເອກອັກຄະລັດຖະທູດ ອົດສະຕາລີ ປະຈຳຫວຽດນາມ ໃຫ້ຮູ້ວ່າ: ອົດສະຕາລີ ຍາມໃດກໍ່ພ້ອມແລ້ວຊຸກຍູ້ການຮ່ວມມືຫລາຍຝ່າຍກ່ຽວກັບດ້ານເສດຖະກິດ, ຊຸກຍູ້ສະພາບແວດລ້ອມເສລີ, ເປີດປະຕູ. ຕາມທ່ານ Craig Chittick ແລ້ວ, ມີວິສາຫະກິດ 15 ແຫ່ງທີ່ດຳເນີນທຸລະກິດປະສົບຜົນສຳເລັດ ແລະ ໃຫຍ່ສຸດ ຢູ່ ອົດສະຕາລີ ຈະເຂົ້າຮ່ວມກອງປະຊຸມສຸດຍອດບັນດາຜູ້ອຳນວຍການໃຫຍ່ວິສາຫະກິດ APEC (APEC CEO Summit) ດຳເນີນຢູ່ ນະຄອນ ດາຫນັງ. ທ່ານ Craig Chittick ຢືນຢັນວ່າ: ທ່ານເອງ ຈະມາພະຍາຍາມຊຸກຍູ້ການຮ່ວມມືດ້ານການຄ້າ, ການລົງທຶນລະຫວ່າງສອງປະເທດ.
(ແຫຼ່ງຄັດຈາກ VOV)


text:
ວິສາຫະກິດຕ້ອງມີຍຸດທະສາດເພື່ອຮັບມືໃນເງື່ອນໄຂໃຫມ່
(vovworld)- ວັນທີ 15/4, ຢູ່ນະຄອນ ເກີນເທີ, ຫນັງສືພິມ “ແມ່ຂອງທາມ” ຂຶ້ນກັບອົງການຂອງສູນກາງສະມາຄົມຮ່ວມມືພັດທະນາເສດຖະກິດຫວຽດນາມ - ລາວ - ກຳປູເຈຍ ໄດ້ຈັດຕັ້ງການພົບປະສົນທະນາ - ພົວພັນແລກປ່ຽນ ດ້ວຍຫົວຂໍ້ວ່າ “ເສດຖະກິດປີ 2017 ແລະ ວິສາຫະກິດຫວຽດນາມ ໄລຍະໃຫມ່ - ບັນດາມາດຕະການມີປະສິດທິຜົນ”. ທີ່ກອງປະຊຸມສຳມະນາ ທ່ານຟ້າມງອກມີງ, ຫົວຫນ້າ, ຜູ້ຊ່ວຍວຽກລັດຖະມົນຕີກະຊວງວິທະຍາສາດ - ເຕັກໂນໂລຊີ ໃຫ້ຮູ້ວ່າ:
“ສຳລັບວິສາຫະກິດໃນການເຊື່ອມໂຍງ, ໃນບັນດາການປະຕິວັດອຸດສາຫະກຳຄັ້ງທີ 4 ນີ້, ຄະນະຄຸ້ມຄອງຂອງວິສາຫະກິດ ຕ້ອງມີຍຸດທະສາດ ເພື່ອຮັບມືໃນສະພາບການໃຫມ່. ວິສາຫະກິດ ຕ້ອງຍົກອອກບັນດາບັນຫາປ່ຽນໃຫມ່ເຕັກໂນໂລຊີ, ເພື່ອປ່ຽນໃຫມ່ຜະລິດຕະພັນ”
ທີ່ກອງປະຊຸມສຳມະນາ, ບັນດາຜູ້ຊ່ຽວຊານເສດຖະກິດ ໄດ້ແຈ້ງໃຫ້ຊາບ “ພາບພົດເສດຖະກິດຫວຽດນາມ, ເສດຖະກິດໂລກປີ 2017 ດ້ວຍການຄາດຄະເນເພື່ອໃຫ້ວິສາຫະກິດ, ນັກທຸລະກິດຫວຽດນາມ ກະກຽມສິ່ງໃດແດ່ເພື່ອພັດທະນາເປັນປົກກະຕິ ແລະ ເພີ່ມຄຸນຄ່າວິສາຫະກິດ, ບັນດານັກທຸລະກິດຫວຽດນາມ ກັບການປະຕິວັດວິທະຍາສາດເຕັກໂນໂລຊີ 4.0 ແລະ ບັນດາຄວາມຜົນສະທ້ອນເຖິງ SME.


text:
ສະເຫຼີມສະຫຼອງ 100 ປີແຫ່ງວັນຄ້າຍວັນເກີດພົນເອກວັນຕ໋ຽນຢຸງ
(vovworld) - ວັນທີ 27/4, ຢູ່ ຮ່າໂນ້ຍ, ຄະນະພັກການທະຫານສູນກາງ - ກະຊວງປ້ອງກັນປະເທດ ສົມທົບກັບນະຄອນ ຮ່າໂນ້ຍ ຈັດຕັ້ງພິທີສະເຫຼີມສະຫຼອງ 100 ປີແຫ່ງວັນຄ້າຍວັນເກີດພົນເອກ ວັນຕ໋ຽນຢຸງ, ອະດີດລັດຖະມົນຕີກະຊວງປ້ອງກັນປະເທດ. ເຂົ້າຮ່ວມພິທີມີທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ, ເລຂາ ຄະນະພັກການທະຫານສູນກາງ ຫງວຽນຟູ໋ຈ້ອງ, ຜູ້ປະຈຳການຄະນະເລຂາ ດິງເທ໋ຮວຽນ ແລະ ບັນດາຜູ້ແທນ. ກ່າວຄວາມເຫັນນະພິທີ, ທ່ານພົນເອກ ໂງຊວນລີກ ເນັ້ນໜັກວ່າ, ຜ່ານການເຄື່ອນໄຫວປະຕິວັດກວ່າ 65 ປີຢ່າງຕໍ່ເນື່ອງ, ພົນເອກ ວັນຕ໋ຽນຢຸງ ແມ່ນໜຶ່ງໃນບັນດານາຍພົນຊີ້ນຳນຳພາທີ່ດີເດັ່ນຂອງກອງທັບ ຫວຽດນາມ, ແມ່ນນັກຍຸດທະສາດ, ແມ່ນການນຳທີ່ເຕັມໄປດ້ວຍນ້ຳໃຈປະຕິວັດ. ພົນເອກ ວັນຕ໋ຽນຢຸງ ໄດ້ມີການປະກອບສ່ວນຢ່າງຕັ້ງໜ້າເຂົ້າໃນການປະຕິບັດແຜນນະໂຍບາຍກໍ່ສ້າງກອງທັບຕາມທິດປະຕິວັດ, ກອງທັບຫຼວງ, ຍອດຢ້ຽມ, ເປັນທັນສະໄໝເທື່ອລະກ້າວ, ຕອບສະໜອງຄວາມຮຽກຮ້ອງຕ້ອງການສ້າງສາ ແລະ ປົກປັກຮັກສາປະເທດຊາດໃນສະພາບການໃໝ່. ແລະ ກໍ່ໃນພິທີ, ຜູ້ຕາງໜ້ານັກຮົບໜຸ່ມໄດ້ສະແດງຄວາມຕັດສິນໃຈປະຕິບັດຕາມແບບຢ່າງຂອງ ພົນເອກ ວັນຕ໋ຽນຢຸງ, ຫຼໍ່ຫຼອມ, ຍົກສູງຄຸນນະທາດການເມືອງ, ຈົ່ງຮັກພັກດີຕໍ່ພັກ, ປະເທດຊາດ ແລະ ປະຊາຊົນ.


text:
ລັດຖະມົນຕີກະຊວງປ້ອງກັນປະເທດຫວຽດນາພົບປະ2ຝ່າຍກັບລັດຖະມົນຕີປ້ອງກັນປະເທດບັນດາປະເທດອາຊຽນ
(ທ່ານລັດຖະມົນຕີວ່າ ໂງຊວນລິກ ພົບປະກັບລັດຖະມົນຕີໄທ)
ຢູ່ນອກກອງປະຊຸມປ້ອງກັນຄວາມສະຫງົບສາກົນມົດສະກູ ຄັ້ງທີ 5 ພວມດຳເນີນຢູ່ມົດສະກູ, ວັນທີ 26/04, ທ່ານລັດຖະມົນຕີວ່າການກະຊວງປ້ອງກັນປະເທດຫວຽດນາມ ໂງຊວນລິກ ໄດ້ມີການພົບປະ 2 ຝ່າຍກັບທ່ານຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດໄທ, ພົນເອກ ພຣະວິດ ວົງສຸວັນ; ທ່ານລັດຖະມົນຕີວ່າການກະຊວງປ້ອງກັນປະເທດສິງກະໂປ Ng Eng Hen. ທີ່ບັນດາການພົບຕ່າງໆ, ທ່ານລັດຖະມົນຕີ ໂງຊວນລິກ ຖືວ່າ ການພົວພັນຄູ່ຮ່ວມມືຍຸດທະສາດລະຫວ່າງຫວຽດນາມ ແລະ ໄທ, ສິງກະໂປ ໃນໄລຍະຜ່ານມາໄດ້ພັດທະນາຢ່າງດີງາມ. ບັນດາການເຄື່ອນໄຫວແລກປ່ຽນຄະນະຜູ້ແທນ, ຮ່ວມມືດ້ານບຳລຸງສ້າງ… ບັນລຸໄດ້ບັນດາໝາກຜົນທີ່ເປັນໜ້າຊື່ນຊົມ. ກ່ຽວກັບບັນຫາປ້ອງກັນຄວາມສະຫງົບ, ຄວາມປອດໄພໃນການເດີນເຮືອຢູ່ທະເລຕາເວັນອອກ, ທ່ານລັດຖະມົນຕີ ໂງຊວນລິກ ຖືວ່າ, ບັນດາປະເທດອາຊຽນ ຕ້ອງມີສຽງເວົ້າເປັນເອກະພາບກັນໃນບັນຫານີ້, ບົນພື້ນຖານເຄົາລົບກົດໝາຍສາກົນ, ສົນທິສັນຍາສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982 (UNCLOS 1982), ປະຕິບັດຖະແຫຼງການກ່ຽວກັບການພຶດຂອງຝ່າຍຕ່າງໆຢູ່ທະເລຕາເວັນອອກ (DOC) ຢ່າງເຂັ້ມງວດ, ກ້າວໄປເຖິງການບັນລຸປະມວນຂໍ້ກຳນົດການປະພຶດຂອງຝ່າຍຕ່າງໆຢູ່ທະເລຕາເວັນອອກ (COC). ທ່ານລັດຖະມົນຕີ ໂງຊວນລິກ ສະເໜີວ່າ ຫວຽດນາມ ແລະ ບັນດາປະເທດອາຊຽນ ຕ້ອງເພີ່ມທະວີບັນດາການເຄື່ອນໄຫວພົບປະແລກປ່ຽນ, ຮັກສາການລາດຕາເວນຮ່ວມຢູ່ເຂດຊາຍແດນທະເລຕິດກັນ
(ແຫຼ່ງຄັດຈາກ VOV)


text:
High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ໃນຕອນເຊົ້າວັນທີ 08 ສິງຫາ 2016 ທີ່ສະຖາບັນໄປສະນີ, ໂທລະຄົມມະນາຄົມ ແລະ ການສື່ສານ ໄດ້ຈັດພິທີ ເປີດຊຸດຝຶກອົບຮົມ ທິດສະດີການເມືອງ ແລະ ການປົກຄອງ ໄລຍະສັ້ນ 45 ວັນ ຊຸດທີ II ຂອງກະຊວງ ປທສ ຂຶ້ນ, ໂດຍການເປັນປະທານ ແລະ ກ່າວເປີດພິທີຂອງ ທ່ານ ປອ ທັນສະໄໝ ກົມມະສິດ ກຳມະການສູນກາງພັກ, ເລຂາຄະນະພັກ, ລັດຖະມົນຕີ ກະຊວງ ປທສ. ເຊິ່ງມີຄະນະພັກກະຊວງ, ຄະນະໜ່ວຍພັກ, ບັນດາຫົວໜ້າກົມ/ທຽບເທົ່າ, ຄະນະພັກຮາກຖານ ບໍລິສັດ ລັດວິສາຫະກິດ ໄປສະນີ ໂທລະຄົມມະນາຄົມ ແລະ ນັກຝຶກອົບຮົມ 52 ສະຫາຍ; ລວມທັງໝົດ 70 ສະຫາຍ ເຂົ້າຮ່ວມ.
ການເປີດຊຸດຝຶກອົບຮົມ ທິດສະດີການເມືອງ ແລະ ການປົກຄອງໃນຄັ້ງນີ້ ເພື່ອເຮັດໃຫ້ສະມາຊິກພັກ, ພະນັກງານ ນຳພາ-ຄຸ້ມຄອງ ຫຼັກແຫຼ່ງ ແລະ ອ້ອມຂ້າງກະຊວງ ປທສ ໄດ້ຍົກລະດັບຄວາມຮູ້ພື້ນຖານ ທາງດ້ານທິດສະດີການເມືອງ ແລະ ການປົກຄອງ, ເນື້ອແທ້ ແມ່ນການຄົ້ນຄວ້າຮຽນຮູ້ກ່ຽວກັບທິດສະດີມາກ-ເລນິນ; ພາກວິຊາປັດສະຍາ, ເສດຖະສາດການເມືອງ, ລັດຖິສັງຄົມນິຍົມວິທະຍາສາດ, ບໍລິຫານສາດ ແລະ ພາກວິຊາກໍ່ສ້າງພັກ, ທັງໝົດເຫຼົ່ານີ້ ປະກອບເປັນຄວາມຮູ້ພື້ນຖານໃຫ້ແກ່ພະນັກງານນຳພາ-ຄຸ້ມຄອງ ແລະ ພະນັກງານຫຼັກແຫຼ່ງຂອງກະຊວງ ປທສ ໃນການຊີ້ນຳ-ນຳພາ ການຄົ້ນຄວ້າ, ເຊື່ອມຊຶມ ແລະ ຈັດຕັ້ງຜັນຂະຫຍາຍມະຕິກອງປະຊຸມໃຫຍ່ ຄັ້ງທີ X ຂອງພັກ ໂດຍສະເພາະ ມະຕິກອງປະຊຸມໃຫຍ່ ຄັ້ງທີ I ຂອງອົງຄະນະພັກກະຊວງ ປທສ ແລະ ທິດທາງແຜນການ ວິໃສທັດຮອດປີ 2030, ຍຸດທະສາດໄລຍະ 10 ປີ (2016-2025) ແລະ ແຜນພັດທະນາ 5 ປີ ຄັ້ງທີ II (2016-2020) ຂອງຂະແໜງໄປສະນີ, ໂທລະຄົມມະນາຄົມ ແລະ ການສື່ສານ. ໃນການຝຶກອົບຮົມ ທິດສະດີການເມືອງ ແລະ ການປົກຄອງຄັ້ງນີ້, ພວກເຮົາໄດ້ຮັບການຮ່ວມມື ແລະ ຊ່ວຍເຫຼືອ ທາງດ້ານເນື້ອໃນຫຼັກສູດ ແລະ ອາຈານສອນ ຈາກ ສະຖາບັນ ການເມືອງ ແລະ ການປົກຄອງແຫ່ງຊາດ ຊຶ່ງຕາມໂຄງການຫຼັກສູດ ມີທັງໝົດ 5 ພາກ ແລະ 39 ບົດ.
ສະນັ້ນ, ການຝຶກອົບຮົມກ່ຽວກັບທິດສະດີ-ການເມືອງ ແລະ ການປົກຄອງ ແມ່ນຄວາມຈຳເປັນພາວະວິໃສສຳລັບພະນັກງານນຳພາ-ຄຸ້ມຄອງ, ສືບທອດ ກໍຄືພະນັກງານສະມາຊິກພັກ ທີ່ຈະຕ້ອງໄດ້ເອົາໃຈໃສ່ຄົ້ນຄວ້າຮ່ຳຮຽນໃຫ້ມີຄວາມຮັບຮູ້ເລິກເຊິ່ງ ເພື່ອນຳເອົາບົດຮຽນທາງດ້ານທິດສະດີໄປໝູນໃຊ້ເຂົ້າໃນວຽກງານຕົວຈິງ, ໃນນີ້ກໍ່ເພື່ອແນໃສ່ຍົກສູງຄວາມສາມາດນຳພາ ແລະ ລັກສະນະນຳໜ້າຂອງພັກ ເພີ່ມທະວີຄວາມສາມັກຄີທົ່ວປວງຊົນທັງຊາດ, ຢຶດໝັ້ນແນວທາງປ່ຽນແປງໃໝ່ຮອບດ້ານ ແລະ ມີຫຼັກການ, ປົກປັກຮັກສາ ແລະ ພັດທະນາປະເທດຊາດ ຕາມທິດຍືນຍົງ ສູ່ຈຸດໝາຍສັງຄົມນິຍົມຢ່າງໜັກແໜ້ນ.


text:
ກອງປະຊຸມ CSOM ຈັດຕັ້ງໃນວັນທີ 6 – 7 ພະຈິກ ດ້ວຍການເປັນປະທານຂອງທ່ານ ບຸ່ຍແທງເຊີນ, ຮອງລັດຖະມົນຕີຜູ້ປະຈຳການກະຊວງການຕ່າງປະເທດ ຫວຽດນາມ, ປະທານ SOM ຫວຽດນາມ.
ຮອງລັດຖະມົນຕີການຕ່າງປະເທດ ຫວຽດນາມ, ປະທານ SOM ຫວຽດນາມ ບຸ່ຍແທງເຊີນ (ເບື້ອງຊ້າຍ)
ວັນທີ 6 ພະຈິກ, ສັບປະດາຂັ້ນສູງເວທີປາໄສຮ່ວມມືເສດຖະກິດ ອາຊີ - ປາຊີຟິກ (APEC) ເລີ່ມດຳເນີນຢູ່ນະຄອນ ດ່ານັ້ງ ດ້ວຍກອງປະຊຸມສະຫລຸບບັນດາເຈົ້າໜ້າທີ່ອາວຸໂສ APEC (CSOM). ກອງປະຊຸມ CSOM ຈັດຕັ້ງໃນວັນທີ 6 – 7 ພະຈິກ ດ້ວຍການເປັນປະທານຂອງທ່ານ ບຸ່ຍແທງເຊີນ, ຮອງລັດຖະມົນຕີຜູ້ປະຈຳການກະຊວງການຕ່າງປະເທດ ຫວຽດນາມ, ປະທານ SOM ຫວຽດນາມ.
ກ່າວຄຳເຫັນໄຂກອງປະຊຸມ, ທ່ານ ບຸ່ຍແທງເຊີນ, ຮອງລັດຖະມົນຕີຜູ້ປະຈຳການກະຊວງການຕ່າງປະເທດ ຫວຽດນາມ, ປະທານ SOM ຫວຽດນາມ ໄດ້ຊົມເຊີຍບັນດາຜູ້ແທນເຂົ້າຮ່ວມກອງປະຊຸມຢູ່ນະຄອນທະເລທີ່ສວຍງາມຂອງ ຫວຽດນາມ, ເນັ້ນໜັກ ປີ APEC 2017 ໂດຍ ຫວຽດນາມ ເປັນເຈົ້າພາບຈັດຕັ້ງເຊິ່ງໄດ້ດຳເນີນ ກອງປະຊຸມເຈົ້າໜ້າທີ່ອາວຸໂສ APEC (SOM) 3 ຄັ້ງ ຕາມລຳດັບຢູ່ ຍາຈາງ (ແຂວງ ແຄ໋ງຮ່ວາ), ຮ່າໂນ້ຍ ແລະ ນະຄອນ ໂຮ່ຈີມິນ.
ທ່ານ ບຸ່ຍແທງເຊີນ, ຮອງລັດຖະມົນຕີຜູ້ປະຈຳການກະຊວງການຕ່າງປະເທດ ເນັ້ນໜັກວ່າ:
“ກອງປະຊຸມໄດ້ສຸມໃສ່ເຂົ້າ 2 ຈຸດໝາຍ. ທີໜຶ່ງແມ່ນຕີລາຄາໝາກຜົນແຫ່ງການຮ່ວມມືຂອງບັນດາພື້ນຖານເສດຖະກິດ ໃນປີນີ້ ແລະ ລາຍງານໝາກຜົນນັ້ນຕໍ່ກອງປະຊຸມລັດຖະມົນຕີ ແລະ ບັນດາການນຳພິຈາລະນາ. ທີສອງແມ່ນເພື່ອປະຕິບັດສຳເລັດ ຖະແຫຼງການ AMM (ຖະແຫຼງການກອງປະຊຸມລະຫວ່າງລັດຖະມົນຕີການຕ່າງປະເທດ - ເສດຖະກິດ APEC) ແລະ ຖະແຫຼງການຂອງກອງປະຊຸມບັນດາການນຳ APEC. ຂ້າພະເຈົ້າຫວັງວ່າ ບັນດາເຈົ້າໜ້າທີ່ APEC ຈະແລກປ່ຽນຄວາມເຫັນບົນຈິດໃຈສ້າງສັນ ເພື່ອແກ້ໄຂບັນດາບັນຫາຍັງຄົງຄ້າງ ແລະ ກະກຽມໃຫ້ກອງປະຊຸມຈະມາເຖິງຂອງບັນດາລັດຖະມົນຕີການຕ່າງປະເທດ APEC, ບັນດາການນຳ APEC ເປັນຢ່າງດີ.”
ບັນດາເຈົ້າໜ້າທີ່ເຂົ້າຮ່ວມກອງປະຊຸມ.
ກໍ່ໃນວັນທີ 6 ພະຈິກ, ໄດ້ໄຂເວທີປາໄສທັດສະນະກ່ຽວກັບອະນາຄົດ APEC, ເຊິ່ງເປັນການເຄື່ອນໄຫວໜຶ່ງໃນຂອບເຂດສັບປະດາຂັ້ນສູງ APEC. ຈຸດໝາຍຂອງເວທີປາໄສ ເພື່ອແນໃສ່ຊຸກຍູ້ການເຂົ້າຮ່ວມຂອງຊາວໜຸ່ມ ໃນບັນດາເນື້ອໃນຮ່ວມມື APEC, ເພີ່ມທະວີການພົວພັນແລກປ່ຽນລະຫວ່າງຊາວໜຸ່ມ, ນັກສຶກສາ ໃນພາກພື້ນ.
ບັນດາເນື້ອໃນຂອງເວທີປາໄສທັດສະນະກ່ຽວກັບອະນາຄົດ APEC 2017 ໄດ້ສຸມໃສ່ເຂົ້າ 2 ບຸລິມະສິດ: ຊຸກຍູ້ເຕີບໂຕແບບຍືນຍົງ, ມີຫົວຄິດປະດິດສ້າງ ແລະ ກວມລວມ; ຊາວໜຸ່ມປະກອບສ່ວນຕັ້ງໜ້າເຂົ້າໃນການສ້າງກຳລັງໜູນໃໝ່, ພ້ອມກັນສ້າງອະນາຄົດໃນພາກພື້ນ ອາຊີ - ປາຊີຟີກ. ຄາດວ່າ, ເວທີປາໄສຈະຮັບຮອງເອົາຖະແຫຼງການຊາວໜຸ່ມ APEC.
(ແຫຼ່ງຄັດຈາກ VOV)


text:
ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິງມິນ: ຫວຽດນາມຖືເປັນສໍາຄັນການພົວພັນກັບ ສ. ກີເນ
(VOVWORLD) -ຕອນບ່າຍວັນທີ 07 ສິງຫາ, ຢູ່ຮ່າໂນ້ຍ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດຫວຽດນາມ ຟ້າມບິງມິນ ໄດ້ມີການເຮັດວຽກກັບທ່ານ Mamadi Toure ລັດຖະມົນຕີການຕ່າງປະເທດ ແລະ ຊາວຕ່າງດ້າວ ສ.ກີເນ ເນື່ອງໃນໂອກາດມາຢ້ຽມຢາມຫວຽດນາມ.
ທີ່ການເຮັດວຽກ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິງມິນ ຢັ້ງຢືນວ່າ ຫວຽດນາມຖືການພັດທະນາການພົວພັນກັບບັນດາຄູ່ຮ່ວມມື ແລະເພື່ອນມິດຢູ່ພາກພື້ນອາຟິຼກາ ເປັນສໍາຄັນ, ໃນນັ້ນ ມີ ສ.ກີເນ. ທ່ານ Mamadi Toure ລັດຖະມົນຕີການຕ່າງປະເທດ ແລະ ຊາວຕ່າງດ້າວ ສ.ກີເນ ຢັ້ງຢືນວ່າ ກີເນຖືການພົວພັນກັບຫວຽດນາມເປັນສໍາຄັນ; ພ້ອມທັງປາດຖະໜາວ່າ ການພົວພັນລະຫວ່າງສອງປະເທດ ຈະເປີດກວ້າງໃນຫຼາຍຊ່ອງທາງ ຄື: ພັກ, ສະພາແຫ່ງຊາດ, ການພົວພັນແລກປ່ຽນປະຊາຊົນ, ຖືຄວາມໄວ້ເນື້ອເຊື່ອໃຈທາງດ້ານການເມືອງ ເປັນພື້ນຖານເຊື່ອມຕໍ່ລະຫວ່າງສອງພື້ນຖານເສດຖະກິດຢູ່ສອງທະວີບ.
ສອງຝ່າຍເປັນເອກະພາບກັນ ຈະມານະພະຍາຍາມເຮັດໃຫ້ການພົວພັນມິດຕະພາບ ລະຫວ່າງສອງປະເທດ ນັບມື້ນັບເລິກເຊິ່ງກວ່າ, ສູ້ຊົນເພີ່ມວົງເງິນການຄ້າສອງຝ່າຍ ທີ່ພວມພັດທະນາຢ່າງດີງາມ (ບັນລຸເກືອບ 160 ລ້ານ USD) ສົ່ງເສີມບັນດາວິສາຫະກິດຂອງຫວຽດນາມ ເຂົ້າມາເຄື່ອນໄຫວຄົ້ນຄວ້າ, ລົງທຶນໃນຕະຫຼາດ ກີເນ ແລະສ້າງເງື່ອນໄຂໃຫ້ການພົບປະແລກປ່ຽນລະຫວ່າງວິສາຫະກິດ ແລະປະຊາຊົນສອງປະເທດ.


text:
ກອງບັນຊາການຕຳຫລວດເຄື່ອນທີ່ຮັບປະກັນຄວາມປອດໄພໃຫ້ບັນດາ ເຫດການສຳຄັນຂອງປະເທດຊາດ
(ທ່ານ ຫງວຽນຟູຈ້ອງ ລົງຢ້ຽມຢາມ ແລະ ກວດກາວຽກງານ
ການກຽມພ້ອມສູ້ຮົບຢູ່ກອງບັນຊາການຕຳຫລວດເຄື່ອນທີ່)
ຕອນເຊົ້າວັນທີ 01/01, ທ່ານ ຫງວຽນຟູຈ້ອງ ເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ໄດ້ລົງຢ້ຽມຢາມ ແລະ ກວດກາວຽກງານການກຽມພ້ອມສູ້ຮົບຢູ່ກອງບັນຊາການຕຳຫລວດເຄື່ອນທີ່, ກະຊວງຕຳຫລວດ. ໄຈ້ແຍກສະພາບການພາຍໃນປະເທດ ແລະ ໂລກ, ທ່ານເລຂາທິການໃຫຍ່ ຫງວຽນຟູຈ້ອງ ຊີ້ແຈ້ງວ່າ: ໜ້າທີ່ຂອງກຳລັງຕຳຫລວດປະຊາຊົນເວົ້າລວມ, ກຳລັງຕຳຫລວດເຄື່ອນທີ່ເວົ້າສະເພາະໃນປີ 2016 ແລະ ຊຸມປີຕໍ່ໄປແມ່ນໜັກໜ່ວງທີ່ສຸດ. ໃນນັ້ນ ຕ້ອງຈັດຕັ້ງກຳລັງປະຈຳການ ຮັບປະກັນຄວາມປອດໄພໃຫ້ບັນດາຈຸດໝາຍສຳຄັນ, ບັນດາເຫດການການເມືອງ, ສັງຄົມພາຍໃນປະເທດ ແລະ ສາກົນຈັດຕັ້ງຢູ່ ຫວຽດນາມ ຢ່າງເດັກຂາດໃຫ້ດີ. ພິເສດແມ່ນຜັນຂະຫຍາຍກຳລັງ, ວິທີການປົກປັກຮັກສາຄວາມປອດໄພໃຫ້ກອງປະຊຸມໃຫຍ່ທົ່ວປະເທດຄັ້ງທີ 12 ຂອງພັກ, ການເລືອກຕັ້ງສະມາຊິກສະພາແຫ່ງຊາດຊຸດທີ 14, ການເລືອກຕັ້ງສະພາປະຊາຊົນທຸກຂັ້ນອາຍຸການ 2016 – 2021 ແລະ ການເຄື່ອນໄຫວຕ້ອນຮັບບຸນປີໃໝ່ປະຈຳຊາດຂອງປະຊາຊົນຢ່າງເດັກຂາດ. ເນື່ອງໃນໂອກາດປີໃໝ່ 2016, ທ່ານເລຂາທິການໃຫຍ່ ຫງວຽນຟູຈ້ອງ ໄດ້ຝາກຄຳຢ້ຽມຢາມຖາມຂ່າວ ແລະ ອວຍພອນປີໃໝ່ເຖິງພະນັກງານ, ນັກຮົບກຳລັງຕຳຫລວດປະຊາຊົນເວົ້າລວມ, ກຳລັງຕຳຫລວດເຄື່ອນທີ່ເວົ້າສະເພາະ.
(ແຫຼ່ງຄັດຈາກ VOV)


text:
ທ່ານປະທານສະພາແຫ່ງຊາດ ຫງວຽນຊິງຮຸ່ງ ຕ້ອນຮັບ ປະທານສະພາຕຳ່ ກາຊັກສະຖານ
(ທ່ານປະທານສະພາແຫ່ງຊາດ ຫງວຽນຊິງຮຸ່ງ ຕ້ອນຮັບ
ປະທານສະພາຕຳ່ກາຊັກສະຖານ)
ໂດຍຮັບຄຳເຊີນຂອງທ່ານປະທານສະພາແຫ່ງຊາດ ຫງວຽນຊິງຮຸ່ງ, ຄະນະຜູ້ແທນຂັ້ນສູງສະພາຕຳ່ກາຊັກສະຖານ ໂດຍທ່ານ Zhakupov Kabibolla Kabenovich, ປະທານສະພາຕຳ່ນຳໜ້າ ໄດ້ມາຮອດຮ່າໂນ້ຍ, ເລີ່ມຕົ້ນການຢ້ຽມຢາມຫວຽດນາມ ຢ່າງເປັນທາງການ ແລະ ເຂົ້າຮ່ວມກອງປະຊຸມໃຫຍ່ ສະຫະພັນ ລັດຖະສະພາສາກົນຄັ້ງທີ 132 (IPU-132). ທີ່ການເຈລະຈາໃນຕອນບ່າຍວັນທີ 29/3, ທ່ານປະທານສະພາແຫ່ງຊາດ ຫງວຽນຊິງຮຸ່ງ ຢືນຢັນວ່າ, ສະພາແຫ່ງຊາດ ແລະ ປະຊາຊົນຫວຽດນາມ ປາດຖະໜາຢາກພ້ອມກັບກາຊັກສະຖານ ນຳການພົວພັນສອງປະເທດກ້າວເຂົ້າສູ່ລວງເລິກ, ແທດຈິງ ແລະ ມີປະສິດທິຜົນ. ທ່ານປະທານສະພາແຫ່ງຊາດ ຫງວຽນຊິງຮຸ່ງ ຊີ້ແຈ້ງວ່າ, ສະພາແຫ່ງຊາດຫວຽດນາມ ສະໜັບສະໜູນ ແລະ ພ້ອມກັບລັດຖະບານ ກໍ່ຄືບັນດາອົງການທີ່ກ່ຽວຂ້ອງ, ສ້າງເງື່ອນໄຂສະດວກເພື່ອໃຫ້ບັນດາວິສາຫະກິດກາຊັກສະຖານເຄື່ອນໄຫວ ແລະ ພັດທະນາຢູ່ຫວຽດນາມ. ທ່ານປະທານສະພາແຫ່ງຊາດ ຫງວຽນຊິງຮຸ່ງ ຫວັງວ່າ, ການຢ້ຽມຢາມຫວຽດນາມ ຄັ້ງນີ້ຂອງທ່ານປະທານສະພາຕຳ່ກາຊັກສະຖານ ຈະເປັນຂີດໝາຍສຳຄັນເພື່ອຊຸກຍູ້ການຮ່ວມມືລະຫວ່າງສະພາແຫ່ງຊາດຫວຽດນາມ ແລະ ກາຊັກສະຖານໃຫ້ຂຶ້ນສູ່ລະດັບສູງໃໝ່, ບໍ່ພຽງແຕ່ແບ່ງປັນບົດຮຽນດ້ານນິຕິບັນຍັດເທ່ົານັ້ນ, ຫາກຍັງສະໜັບສະໜູນ, ສົມທົບກັນໃນບັນດາເວທີລັດຖະສະພາພາກພື້ນ ແລະ ສາກົນອີກດ້ວຍ.
(ແຫຼ່ງຄັດຈາກ VOV)


text: ບັນດາຜູ້ນຳອາຊຽນ ຮ່ວມກັບອົງການການເງິນສາກົນ, ທະນາຄານໂລກ ແລະ ອົງການສະຫະປະຊາຊາດ (ສປຊ) ໄດ້ຮ່ວມກັນປຶກສາຫາລື ເພື່ອຮັກສາສະຖຽນລະພາບດ້ານເສດຖະກິດ-ການເງິນ ກໍຄືການຊຸກຍູ້ເຕີບໂຕ ດ້ານເສດຖະກິດພາຍໃນອາຊຽນ ເພື່ອບັນລຸວາລະ 2030 ຂອງ ສປຊ. ໃນວັນທີ 11-12 ຕຸລານີ້ ທ່ານ ທອງລຸນ ສີສຸລິດ ນາຍົກ ລັດຖະມົນຕີ ແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ ພ້ອມຄະນະ ໄດ້ເດີນທາງໄປເຂົ້າຮ່ວມກອງປະຊຸມພົບປະລະຫວ່າງບັນດາຜູ້ນຳອາຊຽນ ກັບ ຜູ້ອຳນວຍການໃຫຍ່ອົງການກອງທຶນການເງິນສາກົນ, ປະທານທະນາຄານໂລກ ແລະ ເລຂາທິການໃຫຍ່ອົງການສະຫະປະຊາຊາດພາຍ ໃຕ້ຫົວຂໍ້ "ບັນລຸເປົ້າໝາຍການ ພັດທະນາແບບຍືນຍົງ ແລະ ການຫຼຸດຜ່ອນຄວາມແຕກໂຕນ ດ້ານການພັດທະນາ ໂດຍ ການຮ່ວມມືກັນໃນລະດັບພາກພື້ນ ແລະ ສາກົນ", ຈັດຂຶ້ນທີ່ບາຫຼີ ປະເທດອິນໂດເນເຊຍໂດຍ ການເປັນປະທານຮ່ວມ ຂອງ ທ່ານ ໂຈໂກ້ ວີໂດໂດ້ ປະທານາ ທິບໍດີອິນໂດເນເຊຍ ໃນນາມເຈົ້າພາບຈັດກອງປະຊຸມກອງທຶນການເງິນສາກົນ ແລະ ກຸ່ມທະນາຄານໂລກ ປະຈຳປີ 2018 ແລະ ທ່ານ ລີ ຊຽນລົງ ນາຍົກລັດຖະມົນຕີສິງກະໂປ ໃນນາມປະທານໝູນວຽນອາຊຽນ. ກອງປະຊຸມພົບປະຄັ້ງນີ້ ຈັດຂຶ້ນ ເພື່ອປຶກສາຫາລືບັນຫາສຳຄັນຕ່າງໆ ທີ່ຕິດພັນກັບການຮັກສາສະຖຽນລະພາບທາງດ້ານເສດຖະກິດ-ການເງິນ, ກໍຄືການຊອກຫາຊ່ອງທາງ ແລະ ມາດຕະການຮ່ວມກັນ ໃນການຊຸກຍູ້ການເຕີບໂຕ ທາງດ້ານເສດຖະກິດພາຍໃນອາຊຽນ ແລະ ການຮ່ວມມື ເພື່ອບັນລຸວາລະ 2030 ເພື່ອການພັດທະ ນາແບບຍືນຍົງ. ໃນນັ້ນ,ບັນ ດາຜູ້ນຳອາຊຽນ ໄດ້ເນັ້ນໃຫ້ ເຫັນຄວາມສຳຄັນ ແລະ ບົດບາດຂອງອົງການການເງິນສາກົນ, ທະນາຄານໂລກ ແລະ ອົງການສະຫະປະຊາຊາດ ໃນການຊ່ວຍເຫຼືອບັນດາປະເທດສະມາ ຊິກ ເພື່ອແກ້ໄຂສິ່ງທ້າທາຍ ຕ່າງໆ ແລະ ສ້າງເງື່ອນໄຂທີ່ ເອື້ອອຳນວຍໃຫ້ແກ່ການເຕີບ ໂຕຂອງເສດຖະກິດ ແນໃສ່ຫຼຸດ ຜ່ອນຄວາມແຕກໂຕນດ້ານ ການພັດທະນາພາຍໃນບັນດາປະເທດສະມາຊິກອາຊຽນກໍຄື ໃນພາກພື້ນ. ໃນໂອກາດກອງປະຊຸມ ນີ້ ສປປ ລາວ ກໍໄດ້ຢາໍ້ຄືນການ ຈັດຕັ້ງປະຕິບັດພັນທະຂອງຕົນ ໃນການເປັນສະມາຊິກຂອງອົງການຈັດຕັ້ງສາກົນ ແລະ ພາກພື້ນຢ່າງຕັ້ງໜ້າ, ຊຶ່ງລັດ ຖະບານ ສປປ ລາວ ໄດ້ຈັດຕັ້ງ ປະຕິບັດວິໄສທັດ 2030 ແລະ ຍຸດທະສາດ 2025 ແລະແຜນ ພັດທະນາເສດຖະກິດ-ສັງຄົມ 5 ປີ ຄັ້ງທີ 8 ສຳລັບສົກ 2016-2020. ດ້ານການພັດທະນາເສດຖະກິດ-ການເງິນກໍໄດ້ມີການວາງນະໂຍບາຍ ແລະກົນ ໄກໃນການຊຸກຍູ້ ເພື່ອຮັກສາ ສະຖຽນລະພາບຂອງເສດຖະ ກິດມະຫາພາກ, ປັບ ປຸງສະພາບແວດລ້ອມທີ່ເອື້ອອຳນວຍໃຫ້ແກ່ການຄ້າ ແລະ ການລົງທຶນ ເພື່ອສາມາດເຊື່ອມໂຍງເຂົ້າກັບເສດຖະກິດພາກພື້ນ ແລະ ສາກົນ ໂດຍຜ່ານການຮ່ວມມື ແລະ ສະໜັບສະໜູນຈາກອົງ ການຈັດຕັ້ງສາກົນຕ່າງໆ, ໂດຍສະເພາະແມ່ນກອງທຶນການເງິນສາກົນ, ທະນາຄານໂລກ ແລະ ອົງການສະຫະປະຊາ ຊາດ. (ຂ່າວ: ກົມຂ່າວ)


text:
ຍູ້ແຮງການກວດກາຫລຸດຜ່ອນແລະຫັນລະບຽບການບໍລິຫານໃຫ້ງ່າຍດາຍ
ຕອນເຊົ້າວັນທີ 8 ກຸມພາ, ກ່າວຄຳເຫັນທີ່ກອງປະຊຸມໂດຍກົງທາງເຄືອຂ່າຍອິນເຕີແນັດສະຫລຸບວຽກງານປະຕິຮູບດ້ານບໍລິຫານປີ 2017, ຜັນຂະຫຍາຍຫນ້າທີ່ປີ 2018 ຂອງຄະນະຊີ້ນຳການປະຕິຮູບດ້ານບໍລິຫານຂອງລັດຖະບານ
ບັນດາຜູ້ແທນເຂົ້າຮ່ວມກອງປະຊຸມ
ພາບ:chinhphu.vn
ທ່ານເຈືອງຮ່ວາບີງ ຮອງນາຍົກລັດຖະມົນຕີປະຈຳການລັດຖະບານໄດ້ ສະເຫນີສືບຕໍ່ເສີມຂະຫຍາຍບົດບາດຂອງຜູ້ນຳຫນ້າ, ສ້າງການຫັນປ່ຽນຄວາມຮັບຮູ້ໃນລະບົບການເມືອງ ແລະ ກົງຈັກລັດ. ພ້ອມທັງ ສະຫນິດຕິດພັນວຽກງານການປະຕິຮູບດ້ານບໍລິຫານຂອງບັນດາກະຊວງ, ຂະແຫນງການ ກັບບັນດາທ້ອງຖິ່ນຢ່າງແຫນ້ນແຟ້ນ ເພື່ອຮັບປະກັນລັກສະນະຄົບຊຸດ, ເປັນເອກະພາບໃນການປະຕິຮູບດ້ານບໍລິຫານຂອງແຕ່ລະຂະແຫນງ, ແຕ່ລະຂົງເຂດ.
ກ່າວຄຳເຫັນທີ່ກອງປະຊຸມ, ທ່ານຮອງນາຍົກລັດຖະມົນຕີ ເຈືອງຮ່ວາບີງ ສະເຫນີ ບັນດາກະຊວງ, ຂະແຫນງການ ແລະ ທ້ອງຖິ່ນ ສືບຕໍ່ຍົກສູງຄຸນນະພາບ ແລະ ປະສິດທິຜົນການປະຕິບັດກົດໝາຍ, ຈຸດສຸມແມ່ນສ້າງລະບອບນະໂຍບາຍເສດຖະກິດການຕະຫລາດ, ການຄຸ້ມຄອງລັດຖະກອນ, ລະບອບນະໂຍບາຍກ່ຽວຂ້ອງເຖິງວິສາຫະກິດໃຫ້ສົມບູນແບບ. ຍູ້ແຮງການກວດກາຫລຸດຜ່ອນ ແລະ ຫັນລະບຽບການບໍລິຫານໃຫ້ງ່າຍດ່າຍ, ເພີ່ມທະວີການປະຕິບັດວິໄນໃນວິວັດການປະຕິບັດຫນ້າທີ່ຂອງຖັນແຖວພະນັກງານ, ລັດຖະກອນ.
(ແຫຼ່ງຄັດຈາກ VOV)


text:
ຈັດຕັ້ງເຊື່ອມຊຶມມະຕິກອງປະຊຸມຄົບຄະນະ ຄັ້ງທີ 5 ຂອງຄະນະບໍລິຫານງານສູນກາງພັກສະໄໝທີ X
ໃນຕອນເຊົ້າຂອງວັນທີ 27 ທັນວາ 2017 ຢູ່ທີ່ຫ້ອງປະຊຸມໃຫຍ່ ກະຊວງ ຍທຂ ໄດ້ຈັດຕັ້ງເຊື່ອມຊຶມມະຕິ ກອງປະຊຸມຄົບຄະນະ ຄັ້ງທີ 5 ຂອງຄະນະບໍລິຫານງານສູນກາງພັກສະໄໝທີ X ໂດຍໃຫ້ກຽດເປັນປະທານ ຂອງ ສະຫາຍ ປອ. ບຸນຈັນ ສິນທະວົງ, ກຳມະການສູນກາງພັກ ເລຂາຄະນະພັກ ລັດຖະມົນຕີ ກະຊວງ ຍທຂ ສະຫາຍຮອງຄະນະປະຈຳພັກ, ຄະນະພັກກະຊວງ, ບັນດາສະຫາຍ ຄະນະພັກຮາກຖານ, ຄະນະໜ່ວຍ ພັກຮາກຖານ, ຜູ້ຊ່ວຍລັດຖະມົນຕີ, ທີ່ປຶກສາລັດຖະມົນຕີ, ຫົວໜ້າກົມ, ຮອງຫົວໜ້າກົມ, ຫ້ອງການ, ສະຖາບັນ, ກອງ, ວິຊາການລັດວິສາຫະກິດ, ຫົວໜ້າພະແນກ, ຮອງຫົວໜ້າພະແນກ ທີ່ຂຶ້ນກັບກົມ, ຫ້ອງ ການ, ສະຖາບັນ ແລະ ກອງ, ວິຊາການລວມທັງຜູ້ຕາງໜ້າສາມອົງການຈັດຕັ້ງມະຫາຊົນຂັ້ນກະຊວງ ເຂົ້າ ຮ່ວມຈຳນວນທັງໝົດ 147 ສະຫາຍ, ຍິງ 29 ສະຫາຍ.
ກອງປະຊຸມໄດ້ຮັບຟັງການເຜີຍແຜ່ເອກະສານຕ່າງໆ ເຊັ່ນ: ຕີລາຄາຜົນຂອງການຜັນຂະຫຍາຍ ແລະ ຈັດຕັ້ງປະຕິບັດມະຕິກອງປະຊຸມສູນກາງຄົບຄະນະຄັ້ງທີ 5 ຂອງຄະນະບໍລິຫານງານສູນກາງພັກສະໄໝທີ X, ທິດທາງລວມ ແລະ ໜ້າທີ່ຈຸດສຸມໃນຕໍ່ໜ້າ ຜ່ານການເຊື່ອມຊຶມໃນຄັ້ງນີ້ ເຮັດໃຫ້ພະນັກງານຫຼັກແຫຼ່ງ ພະນັກງານສະມາຊິກພັກຂອງ ກະຊວງ ຍທຂ ໄດ້ຮັບຮູ້, ເຂົ້າໃຈລາຍລະອຽດຂອງບັນດາເອກະສານຕ່າງໆ ແລະ ສະພາບການຂອງສັງຄົມ ໃນປະຈຸບັນເຊິ່ງສາມາດນຳເອົາໄປໝູນໃຊ້ເຂົ້າ ໃນການປະຕິບັດວຽກ ງານຂອງຕົນນອກນັ້ນບັນດາກົມ,ສະຖາບັນ,ກອງວິຊາການຍັງຈະໄດ້ສືບຕໍ່ເຊື່ອມຊຶມເອກະສານດັ່ງກ່າວໃນ
ຂັ້ນຂອງຕົນຕື່ມອີກ.
ພິທີເຊື່ອມຊຶມໄດ້ດຳເນີນໄປເປັນເວລາເຄິ່ງວັນ ແລະ ໄດ້ປິດລົງໃນເວລາ 11:45 ຂອງວັນດຽວກັນ.


text:
(VOVWORLD) -ຖະແຫຼງການຮ່ວມມີຄວາມຍາວ 8 ໜ້າ ຂອງ G7 ໄດ້ຢັ້ງຢືນການສວມບົດບາດແກ່ນສານຂອງລະບົບການຄ້າ ສາກົນ ໂດຍອີງໃສ່ບັນດາຂໍ້ກຳນົດ, ຊີ້ແຈ້ງເຖິງຄວາມຈຳເປັນຂອງພື້ນຖານການຄ້າທົ່ວໂລກ “ຄວາມເສລີ, ຍຸຕິທຳ ແລະ ຕ່າງຝ່າຍຕ່າງມີຜົນປະໂຫຍດ"
ວັນທີ 9 ມິຖຸນາ, ກອງປະຊຸມສຸດຍອດ ກຸ່ມບັນດາປະເທດອຸດສາຫະກຳພັດທະນາແຖວໜ້າຂອງໂລກ (G7) ເປີດກວ້າງ ຢູ່ປະເທດການາດາ ໄດ້ອັດລົງ ແລະ ອອກຖະແຫຼງການຮ່ວມ, ໃນນັ້ນ ໄດ້ເຕື້ອງເຖິງຫຼາຍບັນຫາທີ່ຮ້ອນເຮັ່ງໃນໂລກ ເຊັ່ນ ລັດທິອາລັກຂາການຄ້າ, ຂໍ້ຕົກລົງນິວເຄຼຍອີຣານ, ການປ່ຽນແປງຂອງດິນຟ້າອາກາດ ແລະ ການພົວພັນລະຫວ່າງຝ່າຍຕາເວັນຕົກ ກັບລັດເຊຍ.
ຖະແຫຼງການຮ່ວມມີຄວາມຍາວ 8 ໜ້າ ຂອງ G7 ໄດ້ຢັ້ງຢືນການສວມບົດບາດແກ່ນສານຂອງລະບົບການຄ້າ ສາກົນ ໂດຍອີງໃສ່ບັນດາຂໍ້ກຳນົດ, ຊີ້ແຈ້ງເຖິງຄວາມຈຳເປັນຂອງພື້ນຖານການຄ້າທົ່ວໂລກ “ຄວາມເສລີ, ຍຸຕິທຳ ແລະ ຕ່າງຝ່າຍຕ່າງມີຜົນປະໂຫຍດ”, ພ້ອມກັນນັ້ນ, ກໍໄດ້ເນັ້ນໜັກເຖິງຄວາມສຳຄັນຂອງເລື່ອງຕໍ່ສູ້ຕ້ານລັດທິອາລັກຂາ. ບັນດາການນຳ G7 ໃຫ້ຄຳໝັ້ນສັນຍາຈະຫັນອົງການການຄ້າໂລກໃຫ້ເປັນທັນສະໄໝ ຍິ່ງໄວກໍຍິ່ງດີ ແລະ “ມານະພະຍາຍາມຫຼຸດຜ່ອນບັນດາຮົ້ວກີດຂວາງດ້ານພາສີອາກອນ, ບັນດາຮົ້ວກີດຂວາງຍົກເວັ້ນພາສີ ແລະບັນດາບ້ວງເງິນອຸດໜູນຂອງລັດຖະບານ”.
ກ່ຽວກັບບັນຫານິວເຄຼຍອີຣານ, ບັນດາການນຳ G7 ໃຫ້ຄຳໝັ້ນສັນຍາວ່າ “ຈະບໍ່ຊອກຫາ, ພັດທະນາ ຫຼືເປັນກຳມະສິດອາວຸດນິວເຄຼຍ”.
ສ່ວນກ່ຽວກັບການພົວພັນລະຫວ່າງຝ່າຍຕາເວັນຕົກກັບລັດເຊຍນັ້ນ, ບັນດາການນຳ G7 ໄດ້ຮຽກຮ້ອງໃຫ້ ມົດສະກູ ຢຸດຕິ “ການກະທຳກໍ່ຄວາມຂາດສະຖຽນລະພາບ” ແລະ ກ່ຽວກັບການສະໜັບສະໜູນທ່ານນາຍົກລັດຖະມົນຕີ ຊີຣີ Bashar al – Assad . ບັນດາການນຳ G7 ໄດ້ເຫັນດີເປັນເອກະພາບຈະສືບຕໍ່ “ແຊກແຊງກັບລັດເຊຍ ເພື່ອແກ້ໄຂບັນດາວິກິດການຢູ່ພາກພື້ນ ແລະ ສິ່ງທ້າທາຍທົ່ວໂລກ”.
ການຖະແຫຼງຂ່າວທີ່ເປັນໜ້າສົນໃຈ ນັ້ນແມ່ນເລື່ອງບັນດາການນຳ G7 ຍອມຮັບປະລາໄຊໃນການມານະພະຍາຍາມ ເພື່ອບັນລຸຄວາມເຫັນດີເຫັນພ້ອມກັບອາເມລິກາໃນບັ້ນຮົບຕ້ານການປ່ຽນແປງຂອງດິນຟ້າອາກາດ.
ຄຳເຫັນໃນການປະຊຸມຂ່າວຂອງບັນດາການນຳ G7 ພາຍຫຼັງກອງປະຊຸມ ໄດ້ສະແດງໃຫ້ເຫັນວ່າ ບັນດາປະເທດໃນກຸ່ມ ປັດຈຸບັນ, ພວມມີຄວາມແບ່ງແຍກກັນຢ່າງເລິກເຊິ່ງໃນຫຼາຍບັນຫາ. ທ່ານນາຍົກລັດຖະມົນຕີປະເທດເຈົ້າພາບ ການາດາ Justin Trudeau ໃຫ້ຮູ້ວ່າ ໄດ້ມີຄວາມມານະພະຍາຍາມ ແຕ່ຍັງຄົງຄ້າງຄວາມແຕກຕ່າງກັນລະຫວ່າງການນຳບັນດາປະເທດກັບ ທ່ານ ປະທານາທິບໍດີອາເມລິກາ Donald Trump. ທ່ານນາຍົກລັດຖະມົນຕີ Justin Trudeau ຢັງຢືນວ່າ ການາດາຈະວາງອອກມາດຕະການໂຕ້ຕອບເທົ່າທຽມກັບເລື່ອງອາເມລິກາຈັດວາງອັດຕາພາສີສຳລັບບັນດາປະເພດສິນຄ້າອາລູມີນຽມ ແລະ ເຫຼັກກ້າຂອງການາດາ ແຕ່ວັນທີ 01/07 ຈະມາເຖິງ.
ກ່ຽວຂ້ອງເຖິງຖະແຫຼງການຮ່ວມຂອງ G7, ທ່ານປະທານາທິບໍດີອາເມລິກາ Donald Trump ປະກາດວ່າ ທ່ານໄດ້ຮຽກຮ້ອງໃຫ້ຜູ້ຕາງໜ້າບັນດາອົງການຈັດຕັ້ງຂອງອາເມລິກາ ທີ່ບໍ່ເຫັນດີກັບຖະແຫຼງການຮ່ວມສະບັບນີ້ ດ້ວຍສາເຫດ “ບໍ່ພໍໃຈ” ກັບ “ຖະແຫຼງການຮ່ວມທີ່ຜິດພາດ” ຂອງ ທ່ານນາຍົກລັດຖະມົນຕີ Justin Trudeau ໃນການປະຊຸມຂ່າວພາຍຫຼັງກອງປະຊຸມ.
(xuyen) ນາຍົກລັດຖະມົນຕີສິງກະໂປພົບປະກັບການນຳ ສປປ.ເກົາຫຼີ ແລະ ອາເມລິກາ
ໃນວັນທີ 10 ມິຖຸນາ, ຄາດວ່າ ທ່ານນາຍົກລັດຖະມົນຕີສິງກະໂປ ຫຼີຊຽນຫຼົງ ຈະມີການພົບປະກັບການນຳ ສປປ.ເກົາຫຼີ Kim Jong Un ພາຍຫຼັງ ທ່ານໄປຮອດສິງກະໂປ ເພື່ອເຂົ້າຮ່ວມການພົບປະຄັ້ງສຸດຍອດກັບທ່ານປະທານາທິບໍດີອາເມລິກາ Donald Trump ໃນວັນທີ 12 ມິຖຸນາ. ທ່ານນາຍົກລັດຖະມົນຕີສິງກະໂປ ຫຼີຊຽນຫຼົງ ກໍຈະມີການພົບປະກັບ ທ່ານປະທານາທິບໍດີອາເມລິກາ Donald Trump ໃນວັນທີ 11 ມິຖຸນາ ເຊັ່ນດຽວກັນ.
ໃນຕອນຄ່ຳຂອງວັນດຽວກັນ, ວຽກງານທຸກຢ່າງ ເພື່ອກະກຽມໃຫ້ແກ່ການພົບປະຄັ້ງສຸດຍອດປະຫວັດສາດຄັ້ງທຳອິດລະຫວ່າງການນຳສອງປະເທດ ອາເມລິກາ ແລະ ສປປ.ເກົາຫຼີ ໂດຍປະເທດເຈົ້າພາບສິງກະໂປ ປະຕິບັດຢ່າງສຳເລັດ. ໃນຊຸມວັນຜ່ານມາ, ການຮັບປະກັນຄວາມປອດໄພ ໄດ້ຮັບການເພີ່ມທະວີເປັນພິເສດຢູ່ເກາະກັວກຊືຕື້ ແລະ ຈະໄດ້ຮັບການຮັດແໜ້ນຢູ່ຫຼາຍບໍລິເວັນ ໂດຍລັດຖະບານປະກາດວ່າ ມີ “ເຫດການພິເສດ” ນັບແຕ່ວັນທີ 10 ມິຖຸນາເປັນຕົ້ນໄປ. ຄາດວ່າ ການນຳສອງປະເທດ ຈະພົບກັນຢູ່ໂຮງແຮມ Capella ເຊິ່ງຕັ້ງຢູ່ເກາະ Sentosa ຢູ່ທາງທິດໃຕ້ຂອງປະເທດສິງກະໂປ. ບັນຫາຕົ້ນຕໍຂອງກອງປະຊຸມສຸດຍອດລະຫວ່າງອາເມລິກາ - ສປປ.ເກົາຫຼີ ນັ້ນແມ່ນບັນຫາປອດນິວເຄຼຍຢູ່ແຫຼມເກົາຫຼີ.


text:
ການເຄື່ອນໄຫວຕ່າງໆຂອງທ່ານເລຂາທິການໃຫຍ່ຫງວຽນຟູ໋ຈ້ອງຢູ່ຈີນ
ທ່ານເລຂາທິການໃຫຍ່ ຫງວຽນຟູ໋ຈ້ອງ ແລະ
ທ່ານອີເຈີ້ງເສິ່ງ,ປະທານສະພາປຶກສາການເມືອງປະຊາຊົນ ຈີນ
(ພາບ: TTXVN)
ໃນຂອບເຂດການຢ້ຽມຢາມ ສປ ຈີນຢ່າງເປັນທາງການ, ຕອນຄຳ່ວັນທີ 13/1, ທ່ານເລຂາທິການໃຫຍ່ຄະນະບໍລິຫານງານສູນກາງພັກກອມມູນິດ ຫວຽດນາມ ຫງວຽນຟູ໋ຈ້ອງ ໄດ້ເຂົ້າຮ່ວມ “ງານພົບປະມິດຕະພາບ ເນື່ອງໃນໂອກາດສະເຫຼີມສະຫຼອງ 67 ປີ ແຫ່ງວັນສ້າງຕັ້ງການພົວພັນທາງການທູດ ຫວຽດນາມ - ຈີນ ແລະ ຕ້ອນຮັບປີໃໝ່ 2017“. ກ່າວຄວາມເຫັນທີ່ງານພົບປະ, ທ່ານເລຂາທິການໃຫຍ່ ຫງວຽນຟູ໋ຈ້ອງ ເນັ້ນໜັກວ່າ, ພັກ , ລັດ ແລະ ປະຊາຊົນ ຫວຽດນາມ ຍາມໃດກໍ່ເຄົາລົບ ແລະ ຮູ້ບຸນຄຸນຕໍ່ການສະໜັບສະໜູນ, ການຊ່ວຍເຫຼືອສຸດຈິດສຸດໃຈຂອງພັກ , ລັດ ແລະ ປະຊາຊົນ ຈີນ ທີ່ມີຕໍ່ພາລະກິດຕໍ່ສູ້ປົດປ່ອຍຊາດ, ທ້ອນໂຮມປະເທດຊາດເປັນເອກະພາບຂອງປະຊາຊົນ ຫວຽດນາມ.
“67 ປີຜ່ານມາ, ເຖິງວ່າມີບາງໄລຍະມີການຜັນແປກໍ່ຕາມ, ແຕ່ສາຍພົວພັນມິດຕະພາບ ແລະ ການຮ່ວມມືຍັງຄົງແມ່ນການພົວພັນຕົ້ນຕໍລະຫວ່າງສອງປະເທດ. ຫວຽດນາມ ແລະ ຈີນແມ່ນສອງປະເທດບ້ານໃກ້ເຮືອນຄຽງ, ມີລະບອບການເມືອງທີ່ຄ້າຍຄືກັນ, ແລະ ພວມພ້ອມກັນດຳເນີນການປ່ຽນໃໝ່, ເຊື່ອມໂຍງ ແລະ ລົງເລິກການປະຕິຮູບ, ເປີດປະຕູເພື່ອພັດທະນາ, ກ້າວຂຶ້ນສັງຄົມນິຍົມ; ຄວາມມີສະຖຽນລະພາບ, ການພັດທະນາຂອງແຕ່ລະປະເທດມີຄວາມໝາຍສຳຄັນທີ່ສຸດສຳລັບສອງປະເທດ. ດັ່ງນັ້ນ, ການປັບປຸງ, ເພີ່ມທະວີການພົວພັນມິດຕະພາບ, ການຮ່ວມມືຍຸດທະສາດຮອບດ້ານ ຫວຽດນາມ - ຈີນໄດ້ຮັບການພັດທະນາຢ່າງປອດໃສ ແລະ ບໍ່ຢຸດຢັ້ງ, ມີສະຖຽນລະພາບ, ນັບມື້ນັບດີງາມນັ້ນ, ທັງແມ່ນຄວາມຮັບຜິດຊອບໜ້າທີ່ປະຫວັດສາດ, ທັງແມ່ນຄວາມຮຽກຮ້ອງຕ້ອງການພາວະວິໄສ, ເໝາະສົມກັບຜົນປະໂຫຍດພື້ນຖານ, ຍາວນານຂອງປະຊາຊົນສອງປະເທດ, ມີຜົນປະໂຫຍດໃຫ້ສັນຕິພາບ, ສະຖຽນລະພາບ ແລະ ການພັດທະນາຢູ່ພາກພື້ນ ແລະ ຢູ່ໃນໂລກ“.
ສ່ວນທ່ານອີເຈີ້ງເສິ່ງ, ປະທານສະພາປຶກສາການເມືອງປະຊາຊົນ ຈີນ ເນັ້ນໜັກວ່າ, ພັກ ແລະ ລັດ ຈີນ ຖືເປັນສຳຄັນທີ່ສຸດຕໍ່ການພັດທະນາການພົວພັນກັບ ຫວຽດນາມ, ຖືການພົວພັນລະຫວ່າງ ຈີນ - ຫວຽດນາມ ແມ່ນທີ່ຕັ້ງສຳຄັນພິເສດໃນວຽກງານພົວພັນຕ່າງປະເທດກັບບັນດາປະເທດບ້ານໃກ້ເຮືອນຄຽງ. ທ່ານຍັງສະແດງຄວາມເຊື່ອໝັ້ນວ່າ, ດ້ວຍຄວາມມານະພະຍາຍາມລວມ, ຄວາມສາມັກຄີ ແລະ ການຮ່ວມມືລະຫວ່າງສອງຝ່າຍ, ໃນປີໃໝ່ນີ້, ການພົວພັນ ຈີນ - ຫວຽດນາມ ຈະມີກາລະໂອກາດພັດທະນາໃໝ່ຫຼາຍຢ່າງ, ສ້າງໜ້າປະຫວັດສາດແຫ່ງການຮ່ວມມືໃໝ່, ນຳມາເຊິ່ງຄວາມຜາສຸກໃຫ້ປະຊາຊົນສອງປະເທດຢ່າງແນ່ນອນ.
ຕອນເຊົ້າວັນທີ 14/1, ທ່ານເລຂາທິການໃຫຍ່ ຫງວຽນຟູ໋ຈ້ອງ ໄດ້ມາວາງພວງມາລາທີ່ອະນຸສາວະລີ ປະທານ ໂຮ່ຈີມິນ ໃນບໍລິເວນສະຖານທູດ ຫວຽດນາມປະຈຳຈີນ ແລະໂອ້ລົມກັບພະນັກງານ, ພາລະກອນ ສະຖານທູດ, ຜູ້ຕາງໜ້າບັນດາວິສາຫະກິດ, ນັກສຶກສາ ແລະ ຊາວ ຫວຽດນາມທີ່ພວມດຳລົງຊີວິດຢູ່ຈີນ. ແລະ ກໍ່ໃນຕອນເຊົ້າວັນທີ 14/1, ທ່ານເລຂາທິການໃຫຍ່ ຫງວຽນຟູ໋ຈ້ອງ ໄດ້ໄປຢ້ຽມຢາມນະຄອນ ຂ໋າງເຈົາ , ແຂວງ ເຈືອຈ້ຽງ, ສືບຕໍ່ການຢ້ຽມຢາມ ຈີນ ຢ່າງເປັນທາງການ.
(ແຫຼ່ງຄັດຈາກ VOV)


text:
ຮັບປະກັນສິດແລະສ້າງເງື່ອນໄຂໃຫ້ຄົນພິການບືນຕົວຂຶ້ນ,ປະກອບສ່ວນໃຫ້ສັງຄົມ
(ທ່ານຮອງນາຍົກລັດຖະມົນຕີ ຫວູດຶກດາມກ່າວຄວາມເຫັນທີ່ກອງປະຊຸມ)
(vovworld) - ກ່າວຄວາມເຫັນທີ່ກອງປະຊຸມໃຫຍ່ຜູ້ແທນທົ່ວປະເທດ ສະມາຄົມອຸປະກະລະຄົນພິການ ແລະ ເດັກກຳພ້າ ຫວຽດນາມ ຄັ້ງທີ V (ອາຍຸການ 2017-2022) ທີ່ດຳເນີນຢູ່ ຮ່າໂນ້ຍ ໃນຕອນເຊົ້າວັນທີ 14/4 ນັ້ນ. ທ່ານຮອງນາຍົກລັດຖະມົນຕີ ຫວູດຶກດາມ ໄດ້ຕີລາຄາສູງຄະນະການນຳ, ສະມາຊິກສະມາຄົມອຸປະກະລະຄົນພິການ ແລະ ເດັກກຳພ້າ ຫວຽດນາມ ໃນຕະຫຼອດ 25 ປີຜ່ານມາ ໄດ້ພ້ອມກັບພັກ, ລັດ, ທົ່ວສັງຄົມ ປະຕິບັດການອຸປະກະລະ, ເບິ່ງແຍງດູແລ, ຮັບປະກັນສິດຂອງຄົນພິການ, ເດັກນ້ອຍທີ່ປະສົບກັບຄວາມຫຍຸ້ງຍາກ. ຜ່ານນັ້ນຊ່ວຍສັງຄົມມີການຫັນປ່ຽນຄວາມຮັບຮູ້ທີ່ມີຕໍ່ຄົນພິການ, ປະກອບສ່ວນເຂົ້າໃນການຮັບປະກັນຄວາມຍຸຕິທຳ, ຮັບປະກັນຊີວິດສັງຄົມ, ເພື່ອຄວາມກ້າວໜ້າລວມຂອງທຸກເພດ:
“ຂ້າພະເຈົ້າສະເໜີກະຊວງແຮງງານ - ທະຫານເສຍອົງຄະ ແລະ ສັງຄົມ ພ້ອມກັບອຳນາດການປົກຄອງທຸກຂັ້ນ ສ້າງເງື່ອນໄຂດີກວ່າໃຫ້ແກ່ການເຄື່ອນໄຫວຂອງສະມາຄົມ. ສ້າງເງື່ອນໄຂໃຫ້ສະມາຄົມເຂົ້າຮ່ວມການສ້າງນະໂຍບາຍ, ຕິດຕາມກວດກາການປະຕິບັດກົດໝາຍ ແລະ ບັນດານະໂຍບາຍຂອງລັດກ່ຽວກັບຄົນພິການ ແລະ ເດັກນ້ອຍປະສົບກັບຄວາມຫຍຸ້ງຍາກ. ຂ້າພະເຈົ້າສະເໜີ ແລະ ຮຽກຮ້ອງປະຊາຄົມວິສາຫະກິດ ແລະ ຊາວ ຫວຽດນາມ ທຸກຄົນ ເສີມຂະຫຍາຍມູນເຊື້ອຮັກແພງຊ່ວຍເຫຼືອເຊິ່ງກັນ ແລະ ກັນ, ຕັ້ງໜ້າເຂົ້າຮ່ວມການໜູນຊ່ວຍ ແລະ ປົກປ້ອງຄົນພິການ ແລະ ເດັກນ້ອຍປະສົບກັບຄວາມຫຍຸ້ງຍາກ “.
ກອງປະຊຸມໃຫຍ່ຄັ້ງນີ້ໄດ້ເລືອກຕັ້ງຄະນະບໍລິຫານງານປະກອບມີ 73 ຄົນ. ທີ່ກອງປະຊຸມຄະນະບໍລິຫານງານຊຸດທີ V ຄັ້ງທຳອິດ, ທ່ານ ເລືອງຟານກື່, ຮອງປະທານສູນກາງສະມາຄົມຊຸດທີ IV ໄດ້ຮັບເລືອກຕັ້ງເປັນປະທານສະມາຄົມ.


text:
ຜູ້ນຳພັກ ແລະ ລັດຖະບານຫວຽດນາມຕ້ອນຮັບປະທານາທິບໍດີ ອິດສຣາແອນ
ທ່ານເລຂາທິການໃຫຍ່ ຫງວຽນຟູ້ຈ້ອງ ຕ້ອນຮັບ
ທ່ານປະທານາທິບໍດີ ອິດສະຣາແອນ Reuven Ruvi Rivlin
(ພາບ: TTXVN)
ໃນຕອນບ່າຍວັນທີ 20/03, ຢູ່ຮ່າໂນ້ຍ, ທ່ານເລຂາທິການໃຫຍ່ພັກກອມມູນິດຫວຽດນາມ ຫງວຽນຟູ້ຈ້ອງ ໄດ້ໃຫ້ການຕ້ອນຮັບທ່ານປະທານາທິບໍດີ ອິດສະຣາແອນ Reuven Ruvi Rivlin . ທ່ານເລຂາທິການໃຫຍ່ພັກກອມມູນິດຫວຽດນາມ ຫງວຽນຟູ້ຈ້ອງ ສະເໜີວ່າ ໃນໄລຍະທີ່ຈະມາເຖິງ, 2 ປະເທດຕ້ອງຊຸກຍູ້ການພົວພັນຮ່ວມມື 2 ຝ່າຍ, ເອົາໃຈໃສ່ພັດທະນາການພົວພັນເສດຖະກິດ, ສົ່ງເສີມການຮ່ວມມືລົງທຶນລະຫວ່າງ 2 ປະເທດ, ເພີ່ມທະວີການແລກປ່ຽນຄະນະຜູ້ແທນຂັ້ນຕ່າງໆ. ສ່ວນ ທ່ານປະທານາທິບໍດີ ອິດສະຣາແອນ Reuven Ruvi Rivlin ກໍໄດ້ຕີລາຄາສູງບັນດາຜົນງານແຫ່ງການປ່ຽນແປງໃໝ່, ກໍຄືອິດທິພົນຊື່ສຽງ ແລະ ບົດບາດຂອງຫວຽດນາມໃນພາກພື້ນ ແລະ ສາກົນ. ທ່ານປະທານາທິບໍດີ ອິດສະຣາແອນ Reuven Ruvi Rivlin ຢືນຢັນ ມີຄວາມຫວັງ ແລະ ຕັດສິນໃຈຊຸກຍູ້ການພົວພັນມິດຕະພາບ ແລະ ການຮ່ວມມືລະຫວ່າງ 2 ປະເທດ, ພິເສດແມ່ນໃນຂົງເຂດວິທະຍາສາດ ເຕັກໂນໂລຢີ, ກະສີກຳ, ການຄ້າ, ການປ້ອງກັນຊາດ ແລະ ປ້ອງກັນຄວາມສະຫງົບ...
ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ
ໄດ້ພົບປະທ່ານປະທານາທິບໍດີ ອິດສຣາແອນ Reuven Ruvi Rivlin
(ພາບ: TTXVN)
ແລ້ະກໍ່ໃນຕອນບ່າຍວັນທີ 20/03, ຢູ່ຮ່າໂນ້ຍ ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ພົບປະກັບທ່ານປະທານາທິບໍດີ ອິດສຣາແອນ Reuven Ruvi Rivlin. ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ ຫວຽດນາມ ຍາມໃດກໍ່ຖືເປັນສຳຄັນການພົວພັນຮ່ວມມືກັບ ອິດສຣາແອນ. 2 ຝ່າຍຄວນຍູ້ແຮງການຮ່ວມມືໃນຂົງເຂດວິທະຍາສາດ ແລະ ເຕັກໂນໂລຢີ, ນຳວິທະຍາສາດ ແລະ ເຕັກໂນໂລຢີກາຍເປັນການຮ່ວມມືປາຍແຫຼມລະຫວ່າງ 2 ປະເທດ, ໃນນັ້ນມີກະສິກຳເຕັກໂນໂລຢີສູງ.
ສ່ວນທ່ານປະທານາທິບໍດີ ອິດສຣາແອນ Reuven Ruvi Rivlin ຢືນຢັນວ່າ ຍາມໃດກໍ່ຖືເປັນສຳຄັນການພົວພັນກັບບັນດາປະເທດ ອາຊີ, ໃນນັ້ນມີ ຫວຽດນາມ; ຖື ຫວຽດນາມ ແມ່ນປະເທດສຳຄັນໃນກຸ່ມ ອາຊຽນ.
(ແຫຼ່ງຄັດຈາກ VOV)


text:
ການນຳລັດ, ສະພາແຫ່ງຊາດຕ້ອນຮັບແລະພົບປະກັບພະເຈົ້າຈັກກະພັດ Akihito ແລະ ພະມະເຫສີຍີ່ປຸ່ນ
(ທ່ານປະທານປະເທດເຈິ່ນດ້າຍກວາງ ຕ້ອນຮັບ ແລະ ພົບປະກັບ
ພະເຈົ້າຈັກກະພັດ Akihito ແລະ ພະມະເຫສີຍີ່ປຸ່ນ)
ໂດຍໄດ້ຮັບຄຳເຊີນຂອງທ່ານປະທານປະເທດຫວຽດນາມ ເຈິ່ນດ້າຍກວາງ ແລະ ພັນລະຍາ, ພະເຈົ້າຈັກກະພັດ Akihito ແລະ ພະມະເຫສີ ຍີ່ປຸ່ນ ໄດ້ສະເດັດມາເຖິງຮ່າໂນ້ຍໃນການຢ້ຽມຢາມທາງລັດຖະກິດຫວຽດນາມ ໃນລະຫວ່າງວັນທີ 28/02-05/03/2017. ພາຍຫຼັງພິທີຕ້ອນຮັບຢ່າງເປັນທາງການໃນຕອນເຊົ້າວັນທີ 1/3, ຢູ່ສຳນັກງານປະທານປະເທດ, ທ່ານປະທານປະເທດ ເຈິ່ນດ້າຍກວາງ ແລະ ພັນລະຍາ ໄດ້ມີການພົບປະເຈລະຈາກັບ ພະເຈົ້າຈັກກະພັດ ແລະ ພະມະເຫສີ ຍີ່ປຸ່ນ. ທ່ານປະທານປະເທດ ເຈິ່ນດ້າຍກວາງ ແລະ ພັນລະຍາ ໄດ້ສະແດງຄວາມຂ່ຳນັບຊົມເຊີຍ ພະເຈົ້າຈັກກະພັດ Akihito ແລະ ພະມະເຫສີ ເປັນຄັ້ງທຳອິດທີ່ສະເດັດມາຢ້ຽມຢາມທາງລັດຖະກິດເຖິງປະເທດຫວຽດນາມ, ຖືນີ້ແມ່ນການຢ້ຽມຢາມທີ່ມີຄວາມໝາຍປະຫວັດສາດໃນການພົວພັນສອງປະເທດ; ສະແດງຄວາມເຊື່ອໝັ້ນວ່າ ການຢ້ຽມຢາມຂອງ ພະເຈົ້າຈັກກະພັດ ແລະ ພະມະເຫສີ ຈະປະກອບສ່ວນເພີ່ມທະວີຄວາມໄວ້ເນື້ອເຊື່ອໃຈ, ຄວາມເຂົ້າອົກເຂົ້າໃຈ ແລະ ນ້ຳໃຈ ລະຫວ່າງປະຊາຊົນສອງປະເທດ, ຜ່ານນັ້ນພັດທະນາການພົວພັນຄູ່ຮ່ວມມືຍຸດທະສາດອັນກວ້າງເລິກ ຫວຽດນາມ-ຍີ່ປຸ່ນ ໃນໄລຍະຈະມາເຖິງໃຫ້ດີກ່ວາອີກ. ທ່ານປະທານປະເທດ ເຈິ່ນດ້າຍກວາງ ໄດ້ສະແດງຄວາມຂອບອົກຂອບໃຈ ຕໍ່ຄວາມສົນໃຈ ແລະ ນ້ຳໃຈຂອງພະເຈົ້າຈັກກະພັດ, ພະມະເຫສີ, ລາດຊະວົງ. ພະເຈົ້າຈັກກະພັດ ແລະ ພະມະເຫສີ ຍີ່ປຸ່ນ ກໍ່ສະແດງຄວາມປິຕິຊົມຊື່ນເປັນຄັ້ງທຳອິດທີ່ໄດ້ສະເດັດມາຢ້ຽມຢາມຫວຽດນາມ; ຂອບໃຈການຕ້ອນຮັບອັນສົມກຽດ ແລະ ອົບອຸ່ນຂອງປະທານປະເທດ ເຈິ່ນດ້າຍກວາງ, ພັນລະຍາ, ລັດ ແລະ ປະຊາຊົນຫວຽດນາມ.
ການນຳສອງທ່ານພ້ອມກັນຫວນຄືນປະຫວັດສາດແຫ່ງການພົວພັນແລກປ່ຽນທີ່ມີມາແຕ່ດົນນານ ລະຫວ່າງປະຊາຊົນສອງປະເທດ ແລະ ຕໍ່ໜ້າບັນດາບາດກ້າວພັດທະນາຢ່າງໄວວາ ແລະ ດີງາມຂອງການພົວພັນລະຫວ່າງຫວຽດນາມ ແລະ ຍີ່ປຸ່ນ ໃນກວ່າ 40 ປີ ຜ່ານມາ ແລະ ປາຖະໜາຢາກຊຸກຍູ້ການພົວພັນຮ່ວມມືມິດຕະພາບ ລະຫວ່າງສອງປະເທດໃນໄລຍະຈະມາເຖິງໃຫ້ດີກວ່າອີກ. ພະເຈົ້າຈັກກະພັດ Akihito ຖືວ່າ ການພົວພັນແລກປ່ຽນໃນປະຫວັດສາດ ແມ່ນພື້ນຖານສຳຄັນເພື່ອໃຫ້ສອງປະເທດຊຸກຍູ້ການຮ່ວມມື ເພື່ອການພັດທະນາຂອງແຕ່ລະປະເທດ ແລະ ການພົວພັນມິດຕະພາບຫວຽດນາມ-ຍີ່ປຸ່ນ.
ແລະກໍ່ທີ່ການຕ້ອນຮັບ, ທ່ານປະທານປະເທດ ເຈິ່ນດ້າຍກວາງ ແລະ ພັນລະຍາ ໄດ້ແນະນຳໃຫ້ ພະເຈົ້າຈັກກະພັດ ແລະ ພະມະເຫສີ Akihito ກ່ຽວກັບພື້ນຖານວັດທະນະທຳຫວຽດນາມ, ແລະ ສະແດງຄວາມປາຖະໜາ ຢາກໄດ້ ຕ້ອນຮັບສະມາຊິກລາຊະວົງຍີ່ປຸ່ນຫຼາຍຄົນ ສະເດັດມາຢ້ຽມຢາມຫວຽດນາມ ໃນປີ 2018 ເນື່ອງໃນໂອກາດທີ່ສອງປະເທດຈັດພິທີສະເຫຼີມສະຫຼອງ 40 ປີ ແຫ່ງວັນສ້າງຕັ້ງການພົວພັນທາງການທູດ ແລະ ພ້ອມກັບຝ່າຍຫວຽດນາມເຂົ້າຮ່ວມບັນດາເຫດການສະເຫຼີມສະຫຼອງ.
ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ມີການພົບປະກັບ
ພະເຈົ້າຈັກກະພັດ Akihito ແລະ ພະມະເຫສີ ຍີ່ປຸ່ນ
ຕອນບ່າຍຂອງວັນດຽວກັນ, ທ່ານນາງປະທານສະພາແຫ່ງຊາດຫວຽດນາມ ຫງວຽນທິກິມເງິນ ໄດ້ມີການພົບປະກັບພະເຈົ້າຈັກກະພັດ Akihito ແລະ ພະມະເຫສີ ຍີ່ປຸ່ນ, ຜູ້ນຳທັງສອງສະແດງຄວາມພາກພູມໃຈຕໍ່ໜ້າການພັດທະນາຢ່າງດີງາມຂອງການພົວພັນຮ່ວມມືມິດຕະພາບຫວຽດນາມ-ຍີປຸ່ນ, ໃນນັ້ນມີການຮ່ວມມືໃນຂົງເຂດເສດຖະກິດ, ວັດທະນະທຳ, ການທ່ອງທ່ຽວ, ການພົວພັນແລກປ່ຽນປະຊາຊົນ…ຊຶ່ງນັບມື້ນັບໄດ້ຮັບການເພີ່ມທະວີ ແລະ ຢືນຢັນຄວາມຫວັງຢາກພັດທະນາການພົວພັນມິດຕະພາບຫວຽດນາມ-ຍີປຸ່ນໃຫ້ແທດເໝາະກັບຄວາມຫວັງ ແລະ ຜົນປະໂຫຍດຂອງປະຊາຊົນ 2 ປະເທດ. ສ່ວນພະເຈົ້າຈັກກະພັດຍີປຸ່ນ ໄດ້ຂອບໃຈຕໍ່ການຕ້ອນຮັບຢ່າງສົມກຽດ, ອົບອຸ່ນຂອງການນຳ ແລະ ປະຊາຊົນຫວຽດນາມ, ພ້ອມກັນນັ້ນ ພະອົງກໍສະແດງຄວາມຫວັງວ່າ ການຢ້ຽມຢາມຈະປະກອບສ່ວນເຮັດໃຫ້ ການພົວພັນຮ່ວມມືມິດຕະພາບຫວຽດນາມ-ຍີປຸ່ນເລິກເຊິ່ງຍິ່ງໆຂຶ້ນ.
ເນື່ອງໃນໂອກາດພະເຈົ້າຈັກກະພັດ ແລະ ພະມະເຫສີຍີປຸ່ນສະເດັດມາຢ້ຽມຢາມຫວຽດນາມ, ບັນດາອົງການສື່ມວນຊົນຍີປຸ່ນໄດ້ແນະນຳຮູບພາບຂອງ ພະເຈົ້າຈັກກະພັດ ແລະ ພະມະເຫສີຍີປຸ່ນເມື່ອໄດ້ຮັບການຕ້ອນຮັບຢ່າງສົມກຽດຢູ່ຫວຽດນາມ. ໜັງສືພິມ Mainichi ໄດ້ລົງພິມຮູບຂອງທ່ານນາງຮອງປະທານປະເທດຫວຽດນາມ ດັ້ງທິຫງອກທິ້ງ ອອກໄປສະໜາມບິນຕ້ອນຮັບ ພະເຈົ້າຈັກກະພັດ ແລະ ພະມະເຫສີຍີປຸ່ນເມື່ອຕອນບ່າຍວັນທີ 28/2. ໜັງສືພິມ Asahi ໄດ້ຄັດຄຳເວົ້າຂອງທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ຊຶ່ງເນັ້ນໜັກວ່າ ການສະເດັດມາຢ້ຽມຢາມຫວຽດນາມຂອງ ພະເຈົ້າຈັກກະພັດ ແລະ ພະມະເຫສີຍີປຸ່ນແມ່ນເຫດການປະຫວັດສາດ, ເປີດໜ້າປະຫວັດສາດໃໝ່ໃນການພົວພັນມິດຕະພາບລະຫວ່າງ 2 ປະເທດ.
(ແຫຼ່ງຄັດຈາກ VOV)


text:
ຍີ່ປຸ່ນແນະນຳກາລະໂອກາດລົງທຶນເຂົ້າຂົງເຂດກະສິກຳຂອງຫວຽດນາມ
ຮູບແບບປູກພັກຕາມເຕັກໂນໂລຢີ ຍີ່ປຸ່ນ ຢູ່ ແຂວງ ເລີມດົ່ງ
(ພາບ: Nguyễn Dũng/TTXVN)
ວັນທີ 26 ແລະ 27/4 ຈະມາເຖິງ, ອົງການສົ່ງເສີມການຄ້າຍີ່ປຸ່ນ (JETRO) ໄດ້ສົມທົບກັບອົງການຮ່ວມມືສາກົນ ຍີ່ປຸ່ນ (JICA) ຈັດຕັ້ງກອງປະຊຸມສຳມະນາ “ພັດທະນາກະສິກຳ ຫວຽດນາມ ແລະ ແງ່ຫວັງດຳເນີນທຸລະກິດ” ຢູ່ນະຄອນ Nagoya, ປະເທດ ຍີ່ປຸ່ນ. ນີ້ແມ່ນກອງປະຊຸມສຳມະນາສະຫງວນໃຫ້ບັນດາວິສາຫະກິດ, ອົງການທ້ອງຖິ່ນ ມີຄວາມສົນໃຈເຖິງການພັດທະນາກະສິກຳຢູ່ ຫວຽດນາມ ກໍ່ຄືກາລະໂອກາດດຳເນີນທຸລະກິດຢູ່ ຫວຽດນາມ. ກອງປະຊຸມຈະສຸມໃສ່ປຶກສາຫາລືບັນດາບັນຫາຄື: ການເຈລະຈາກ່ຽວກັບການຮ່ວມມືໃນຂົງເຂດກະສິກຳ ຫວຽດນາມ - ຍີ່ປຸ່ນ, ກາລະໂອກາດຮ່ວມມືໃນຂົງເຂດກະສິກຳຢູ່ ຫວຽດນາມ, ສະພາບເສດຖະກິດຢູ່ ຫວຽດນາມ ແລະ ສະພາບແວດລ້ອມແຫ່ງການລົງທຶນໃນປະຈຸບັນ… ເຂົ້າຮ່ວມກອງປະຊຸມ, ບັນດານັກຊ່ຽວຊານທີ່ປຶກສາດ້ານສະພາບແວດລ້ອມແຫ່ງການລົງທຶນຢູ່ ຫວຽດນາມ (ນັກຊ່ຽວຊານຂອງ JICA) ຈະແນະນຳບັນດາທັດສະນະສຳຄັນທີ່ກ່ຽວຂ້ອງເຖິງການເຄື່ອນໄຫວດຳເນີນທຸລະກິດຂອງບັນດາວິສາຫະກິດພາກເອກະຊົນຢູ່ຫວຽດນາມ.
(ແຫຼ່ງຄັດຈາກ VOV)


text:
ບັນດາປະເທດ TPP ຊຸກຍູ້ການເຊື່ອມໂຍງເສດຖະກິດ ແລະ ປັບປຸງການຄ້າສາກົນ
“ການໂອ້ລົມສົນທະນາຂັ້ນສູງກ່ຽວກັບຂໍ້ສະເໜີເຊື່ອມໂຍງ ອາຊີ - ປາຊີຟີກ”
ດຳເນີນຢູ່ນະຄອນ Vina del Mar. (ພາບ: EPA/TTXVN)
ທີ່ກອງປະຊຸມຂັ້ນສູງ “ການໂອ້ລົມສົນທະນາຂັ້ນສູງກ່ຽວກັບຂໍ້ສະເໜີເຊື່ອມໂຍງ ອາຊີ - ປາຊີຟີກ” ດຳເນີນຢູ່ນະຄອນ Vina del Mar ຂອງປະເທດຈີເລ, ວັນທີ 15/3, ບັນດາປະເທດສະມາຊິກຂອງສັນຍາຄູ່ຮ່ວມມືຂ້າມປາຊີຟິກ (TPP) ໃຫ້ຄຳໝັ້ນສັນຍາຈະຊອກຫາບັນດາວິທີການໃຫມ່ເພື່ອຊຸກຍູ້ການເຊື່ອມໂຍງດ້ານເສດຖະກິດ ແລະ ການຄ້າພາກພື້ນ, ໃນສະພາບການອຳນາດການປົກຄອງຂອງທ່ານປະນາທິບໍດີ ອາເມລິກາ Donald Trump ປະກາດຖອນອອກຈາກ TPP. ນີ້ແມ່ນຄັ້ງທຳອິດທີ່ບັນດາປະເທດເຂົ້າຮ່ວມການເຊັນສັນຍາ TPP ໂຮມປະຊຸມນັບແຕ່ເມື່ອທ່ານປະທານາທິບໍດີ Donald Trump ປະກາດຖອນອອກຈາກຂໍ້ຕົກລົງການຄ້ານີ້. ກ່າວຄຳເຫັນຕໍ່ວົງການນັກຂ່າວພາຍຫຼັງອັດກອງປະຊຸມ, ທ່ານລັດຖະມົນຕີການຕ່າງປະເທດ ປະເທດເຈົ້າພາບ Heraldo Munoz ໃຫ້ຮູ້ວ່າ: 11 ປະເທດສະມາຊິກ TPP (ຍົກເວັ້ນ ອາເມລິກາ) ລ້ວນແຕ່ຖືວ່າ ຂໍ້ຕົກລົງນີ້ສວມບົດບາດສຳຄັນສຳລັບວິວັດການເຊື່ອມໂຍງ ອາຊີ - ປາຊີຟິກ ແລະ ເຕື້ອງເຖິງບັນດາການກຳນົດທິດໃໝ່ອາດຈະນຳໃຊ້ໃນອະນາຄົດ. ທ່ານລັດຖະມົນຕີການຕ່າງປະເທດ Munoz ກໍ່ປະກາດວ່າ ບັນດາຜູ້ແທນເຫັນດີເປັນເອກະພາບຈະຈັດຕັ້ງກອງປະຊຸມລັດຖະມົນຕີ ເພື່ອຕັດສິນອະນາຄົດຂອງ TPP ໃນເດືອນ 5 ຈະມາເຖິງຢູ່ເວທີປາໄສຮ່ວມມືເສດຖະກິດ ອາຊີ - ປາຊີຟິກ (APEC) ຈະຈັດຕັ້ງຢູ່ ຫວຽດນາມ.
(ແຫຼ່ງຄັດຈາກ VOV)


text:
Amazon ແມ່ນແພລະຕະຟອມອີຄອມເມີຊທີ່ໃຫຍ່ທີ່ສຸດໃນໂລກເຊິ່ງໃນແຕ່ລະມື້ຜູ້ໃຊ້ຫຼາຍລ້ານຄົນຈາກທົ່ວໂລກໄດ້ຮັບຄວາມຕ້ອງການຂອງພວກເຂົາ. Amazon ຈະຊ່ວຍພໍ່ຄ້າໃນການສ້າງເງິນເພື່ອບໍ່ມີຫຍັງ. ທີ່ນີ້ທ່ານບໍ່ຈໍາເປັນຕ້ອງເປີດເວັບໄຊທ໌໌ຫຼືລົງທຶນໃນການເພີ່ມປະສິດທິພາບຂອງທ່ານ. ທຸກສິ່ງທີ່ທ່ານຕ້ອງການແມ່ນເພື່ອໃຫ້ລູກຄ້າຂອງທ່ານມີຜະລິດຕະພັນທີ່ມີຄຸນນະພາບແລະສະຫນັບສະຫນູນລູກຄ້າທີ່ສົມບູນແບບ ສິ່ງດຽວທີ່ທ່ານຕ້ອງການພິຈາລະນາແມ່ນການເພີ່ມປະສິດທິພາບຂອງການຜະລິດ Amazon ຂອງທ່ານ. Amazon ອາດຈະນໍາຄວາມໄວຂອງການຈະລາຈອນໄປຫາລາຍຊື່ຂອງທ່ານຖ້າວ່າມັນຖືກອອກແບບມາຕາມຄວາມຕ້ອງການຂອງ Amazon ແລະຊ່ວຍໃຫ້ຜູ້ຊົມໃຊ້ຕັດສິນໃຈຊື້. ຖ້າທ່ານຕ້ອງການທີ່ຈະດຶງດູດການເຂົ້າຊົມທີ່ປ່ຽນໃຈເຫລື້ອມໃສໃນລາຍະການ Amazon ຂອງທ່ານ, ທ່ານຈໍາເປັນຕ້ອງຈົດຈໍາຂໍ້ກໍານົດຂັ້ນພື້ນຖານ - ລາຍະລະອຽດເພີ່ມເຕີມກ່ຽວກັບຜະລິດຕະພັນຂອງທ່ານທີ່ທ່ານໃຫ້ສູງຂຶ້ນທ່ານຈະຢູ່ໃນ Amazon SERP - cotton sun hat womens. ການເຂົ້າຊົມຂອງ Amazon ແມ່ນແຕກຕ່າງກັນຢ່າງຫຼວງຫຼາຍຕໍ່ການຈາລະຈອນຂອງ Google. ຜູ້ໃຊ້ທີ່ກໍາລັງຊອກຫາຜະລິດຕະພັນບາງຢ່າງກ່ຽວກັບ Amazon ມີຄວາມຕັ້ງໃຈທີ່ຈະຊື້ສິນຄ້າບາງຢ່າງ. ພວກເຂົາບໍ່ໄດ້ຄົ້ນຄ້ວາ Amazon ດ້ວຍຈຸດປະສົງທີ່ຈະໄດ້ຮັບຂໍ້ມູນບາງຢ່າງ. ອັດຕາການປ່ຽນແປງທີ່ດີກ່ຽວກັບ Amazon ໃນຫນ້າຜະລິດຕະພັນ Amazon ແມ່ນຖືກພິຈາລະນາຢ່າງກວ້າງຂວາງ 15%. ມັນແມ່ນສາມເວລາຫຼາຍກວ່າເວທີການຄ້າອີຄອມເມີຊອື່ນໆ. ມັນສາມາດໄດ້ຮັບການອະທິບາຍໂດຍການຊື້ແນວຄິດຂອງການຄົ້ນຫາ Amazon.
ຢ່າງໃດກໍຕາມ, ໃນປະຈຸບັນ, ມັນບໍ່ພຽງພໍທີ່ຈະສ້າງທຸລະກິດຂອງທ່ານໃນ Amazon. ເພື່ອໃຫ້ຫຼາຍທີ່ສຸດຂອງການຈະລາຈອນ, ທ່ານຈໍາເປັນຕ້ອງໃຫ້ແນ່ໃຈວ່າລາຍະການຜະລິດຕະພັນຂອງທ່ານຖືກເພີ່ມປະສິດທິພາບຢ່າງສົມບູນພ້ອມທັງແຄມເປນກາລະຕະຫຼາດຂອງທ່ານເຮັດວຽກເພື່ອປະໂຫຍດຂອງທ່ານ. ໃນບົດຄວາມນີ້, ພວກເຮົາຈະປຶກສາຫາລືກັບອົງປະກອບທີ່ສໍາຄັນທີ່ສຸດຂອງການປ່ຽນແປງທີ່ສູງສຸດໃນການລົງທະບຽນ Amazon ຂອງທ່ານ.
ຊື່ບົດສະຫລາກເປັນລັກສະນະຫນຶ່ງທີ່ມີຜົນຕໍ່ຜູ້ພິພາກສາຜູ້ໃຊ້
ໃນຂະນະທີ່ສ້າງລາຍຊື່ Amazon ຂອງທ່ານ, ທ່ານຕ້ອງເອົາໃຈໃສ່ເປັນພິເສດ ມັນເປັນສິ່ງທໍາອິດທີ່ຜູ້ໃຊ້ສະເລ່ຍສາມາດເບິ່ງການຄົ້ນຄວ້າຜະລິດຕະພັນໃນ Amazon ໄດ້. ໂດຍທົ່ວໄປ, ການເວົ້າ, ຫົວຂໍ້ບອກຜູ້ຄົນວ່າຜະລິດຕະພັນຂອງທ່ານແມ່ນຫຍັງ.
ຖ້າທ່ານໄດ້ຄົ້ນພົບຜະລິດຕະພັນ Amazon ທີ່ຜ່ານມາ, ທ່ານຄວນສັງເກດເຫັນວ່າສ່ວນໃຫຍ່ຂອງພວກເຂົາມີຊື່ຍາວແລະຄໍາອະທິບາຍທີ່ມີຄຸນລັກສະນະແລະລາຍລະອຽດຂອງຜະລິດຕະພັນທັງຫມົດ..ທ່ານມີເຖິງ 250 ອັກຂະລະທີ່ຈະຖິ້ມໃນບາງຂໍ້ມູນທີ່ສໍາຄັນກ່ຽວກັບຜະລິດຕະພັນແລະຄໍາທີ່ກໍານົດໄວ້ຂອງທ່ານ. ອົງປະກອບທີ່ສໍາຄັນທີ່ແນ່ນອນຄວນຈະຖືກລວມເຂົ້າໃນຫົວຂໍ້ຂອງທ່ານແມ່ນຊື່ແບ, ຊື່ຂອງຜະລິດຕະພັນເອງແລະລັກສະນະທີ່ແຕກຕ່າງເຊັ່ນ: ສີ, ຂະຫນາດຫຼືການນໍາໃຊ້.
ມັນເປັນສິ່ງສໍາຄັນທີ່ຈະບໍ່ overload ຫົວຂໍ້ຂອງທ່ານດ້ວຍຄໍາວ່າມັນຈະບໍ່ສາມາດອ່ານໄດ້ແລະຈະເບິ່ງຂີ້ເຫຍື້ອ. ການປ່ຽນແປງທີ່ເຫມາະສົມຂອງຫົວຂໍ້ທີ່ປ່ຽນແປງໄດ້ດີແມ່ນຫົວຂໍ້ທີ່ສາມາດອ່ານໄດ້, ທີ່ຫນ້າສົນໃຈ, ທີ່ບອກຜູ້ໃຊ້ວ່າຜະລິດຕະພັນຂອງທ່ານແມ່ນທັນທີ.
ຮູບພາບທີ່ເປັນເຄື່ອງມືຮັບຮູ້ທາງອາລົມເທິງ Amazon
ລັກສະນະທີ່ສໍາຄັນຂອງ Amazon ຮູບພາບຕ່າງໆສາມາດຊັກຊວນຜູ້ຊື້ໃຫ້ຄລິກໃສ່ລາຍການຂອງທ່ານຫຼືເພື່ອເລື່ອນພາບ. ຜູ້ໃຊ້ສ່ວນຫຼາຍຢ້ານທີ່ຈະຊື້ສິນຄ້າອອນໄລທີ່ພວກເຂົາບໍ່ສາມາດປະເມີນຄຸນນະພາບຂອງຜະລິດຕະພັນທີ່ພວກເຂົາສັ່ງຊື້ໄດ້. ຢ່າງໃດກໍຕາມ, ການຊື້ຂາຍອອນໄລນ໌ໄດ້ຮັບຜົນປະໂຫຍດອື່ນໆຫຼາຍຢ່າງເຊັ່ນ: ລາຄາການແຂ່ງຂັນ, ການປະຫຍັດເວລາແລະຄວາມສະດວກໃນການຊື້ຂາຍ. ເພື່ອໃຫ້ລູກຄ້າທີ່ມີທ່າແຮງຂອງທ່ານມີປະສົບການທາງການຄ້າທີ່ດີທີ່ສຸດ, ທ່ານຈໍາເປັນຕ້ອງມີຮູບພາບທີ່ມີຄຸນນະພາບສູງແລະຮູບແບບທີ່ເປັນມືອາຊີບຂອງຜະລິດຕະພັນຂອງທ່ານ. ພວກເຂົາຄວນມີຄວາມເປັນໄປໄດ້ທີ່ຈະສັງເກດເບິ່ງຜະລິດຕະພັນທີ່ທ່ານຂາຍຈາກມຸມທີ່ແຕກຕ່າງກັນ.
Amazon ຕ້ອງການຕາມກົດລະບຽບຮູບພາບຜະລິດຕະພັນຕາມຮູບພາບຂອງທ່ານຄວນປະກອບມີພຽງແຕ່ຜະລິດຕະພັນທີ່ທ່ານຂາຍ, ໃນພື້ນຫລັງສີຂາວໂດຍບໍ່ມີອົງປະກອບເພີ່ມເຕີມກ່ຽວກັບມັນ. ຮູບພາບຕົ້ນຕໍບໍ່ຄວນມີອຸປະກອນທີ່ບໍ່ໄດ້ລວມເຂົ້າໃນການຊື້ເຊັ່ນດຽວກັນກັບຄໍາຂວັນສົ່ງເສີມແລະເຄື່ອງຫມາຍສະເພາະເຊັ່ນ "Made in USA" ແລະອື່ນໆ. ຍິ່ງໄປກວ່ານັ້ນ, Amazon ຮຽກຮ້ອງໃຫ້ຮູບພາບດັ່ງກ່າວຈະມີຕໍາ່ສຸດທີ່ 1, 000 pixels ຕໍ່ 1, 000 pixels ເພື່ອນໍາໃຊ້ຄຸນນະສົມບັດຂະຫຍາຍຂອງພວກເຂົາ. ດັ່ງນັ້ນ, ຖ້າມັນເປັນໄປໄດ້, ທ່ານສາມາດໃຊ້ຄວາມລະອຽດສູງເຖິງແມ່ນສໍາລັບການເພີ່ມຄວາມເຂົ້າໃຈ.
ວິທີການເຮັດໃຫ້ຜະລິດຕະພັນ Amazon ຂອງທ່ານທີ່ນິຍົມ?
ຜູ້ຊື້ສິນຄ້າທີ່ບໍ່ເຊື່ອຖືໂດຍຊື່ແລະຮູບພາບຂອງທ່ານສາມາດດຶງດູດເອົາຈຸດ bullet. ທ່ານມີຫ້າສະຖານທີ່ສໍາລັບຈຸດ bullet ໃນ Amazon ບ່ອນທີ່ທ່ານຕ້ອງການນໍາສະເຫນີຜົນປະໂຫຍດແລະລັກສະນະຂອງຜະລິດຕະພັນຂອງທ່ານ. ເພື່ອເພີ່ມປະສິດທິພາບຂອງລູກປືນຂອງທ່ານ, ທ່ານສາມາດໃຊ້ວັກສັ້ນຂອງສອງຫາສີ່ປະໂຫຍກໄດ້..ໃນທີ່ນີ້ທ່ານສາມາດແກ້ໄຂບັນຫາທົ່ວໄປທີ່ອາດເຮັດໃຫ້ຜູ້ໃດຜູ້ຫນຶ່ງບໍ່ໄດ້ຊື້. ຕົວຢ່າງ: ຖ້າທ່ານໄດ້ສັງເກດເຫັນຄໍາຮ້ອງທຸກບາງຢ່າງໃນການທົບທວນຂອງທ່ານ, ປັບປຸງຂ່າວຂອງທ່ານເພື່ອບັນຊີ. ເຮັດໃຫ້ສຽງໃສ່ສາມຈຸດທໍາອິດທີ່ພວກເຂົາດຶງດູດຄວາມສົນໃຈຂອງຜູ້ໃຊ້ຫຼາຍທີ່ສຸດແລະຊ່ວຍໃຫ້ພວກເຂົາຕັດສິນໃຈຊື້.
ພື້ນທີ່ອື່ນທີ່ຄຸນສາມາດເພີ່ມຄວາມນິຍົມຂອງຜະລິດພັນ Amazon ຂອງຄຸນເປັນຄໍາອະທິບາຍ ມັນເປັນໂອກາດສຸດທ້າຍຂອງທ່ານທີ່ຈະປ່ຽນຜູ້ຄົ້ນຫາເຂົ້າໄປໃນລູກຄ້າທີ່ຈ່າຍເງິນຂອງທ່ານ. ລາຍລະອຽດຜະລິດຕະພັນມັກຈະຖືກເບິ່ງຂ້າມຜູ້ໃຊ້ Amazon ຍ້ອນວ່າມັນມີຂໍ້ມູນລະອຽດກ່ຽວກັບຜະລິດຕະພັນທີ່ພວກເຂົາຈະຊື້. ນັ້ນແມ່ນເຫດຜົນທີ່ທ່ານຕ້ອງການເພື່ອໃຫ້ແນ່ໃຈວ່າລາຍລະອຽດຂອງຜະລິດຕະພັນຂອງທ່ານຫນ້າສົນໃຈທີ່ຈະອ່ານ, ຄໍາອະທິບາຍແລະມີປະໂຫຍດ. ໃນທີ່ນີ້ທ່ານສາມາດນໍາໃຊ້ markup HTML ພື້ນຖານເພື່ອເນັ້ນຫນັກໃສ່ຄໍາສັບຕ່າງໆຫຼືປະໂຫຍກແລະເພື່ອເຮັດໃຫ້ຄໍາອະທິບາຍຂອງທ່ານງ່າຍຕໍ່ການອ່ານ. Amazon ໃຫ້ທ່ານເຖິງ 2 ພັນລັກສະນະທີ່ຈະໃຊ້ໃນຄໍາອະທິບາຍຜະລິດຕະພັນ. ມັນຄວນແນະນໍາໃຫ້ໃຊ້ລັກສະນະທັງຫມົດເພື່ອໃຫ້ຜູ້ໃຊ້ຊື້ສິນຄ້າຂອງທ່ານ.
ຄວາມຄິດເຫັນຂອງລູກຄ້າຂອງຄຸນມີຜົນກະທົບຢ່າງຫລາຍໃນລະດັບຫນ້າຂອງຄຸນແລະຄວນເປັນຫນຶ່ງໃນການພິຈາລະນາກາລະຕະຫຼາດຊັ້ນນໍາຂອງຄຸນ ພວກເຂົາເຈົ້າມີຜົນກະທົບທາງບວກກ່ຽວກັບບັນຊີລາຍການຜະລິດຕະພັນຂອງທ່ານໂດຍຜ່ານອັດຕາການສະເລ່ຍຂອງດາວທີ່ປະກົດຢູ່ຄຽງຄູ່ກັບຜະລິດຕະພັນໃນຜົນການຄົ້ນຫາແລະຢູ່ເທິງສຸດຂອງຫນ້າລາຍລະອຽດຜະລິດຕະພັນ. ຖ້າຫາກວ່າ rating ຂອງທ່ານສະເລ່ຍແມ່ນຫຼາຍກ່ວາ 4, ທ່ານມີໂອກາດທັງຫມົດທີ່ຈະກາຍເປັນຫນຶ່ງໃນຜະລິດຕະພັນ Amazon ທີ່ເປັນທີ່ນິຍົມ.
ສ່ວນການທົບທວນທີ່ນິຍົມຫຼາຍທີ່ສຸດແມ່ນຢູ່ເບື້ອງຊ້າຍມືຂອງຫນ້າ Amazon ແລະສະແດງເນື້ອທີ່ບ່ອນທີ່ການທົບທວນຄືນສໍາລັບຜະລິດຕະພັນທີ່ໄດ້ຮັບການໂຫວດ "ແມ່ນ" ເປັນປະໂຫຍດຫຼາຍທີ່ສຸດ. ທ່ານບໍ່ສາມາດບອກກັບ Amazon ວ່າການທົບທວນຄືນສະແດງໃຫ້ເຫັນຢູ່ໃນພາກນີ້ແລະທີ່ບໍ່ແມ່ນ. ຢ່າງໃດກໍຕາມ, ການທົບທວນຄືນ 4 ແລະ 5 ດາວຫຼາຍຂຶ້ນໃນພາກນີ້, ອັດຕາການປ່ຽນແປງທີ່ສູງຂຶ້ນແລະການຂາຍຂອງທ່ານຈະເປັນໄປໄດ້.
ສະຖານທີ່ສຸດທ້າຍທີ່ການທົບທວນສາມາດສົ່ງຜົນກະທົບຕໍ່ລາຍການແມ່ນ "ການທົບທວນຄືນຂອງລູກຄ້າຫຼ້າສຸດ". ພາກນີ້ປະກອບມີການທົບທວນທີ່ຜ່ານມາຫຼາຍທີ່ສຸດແລະບໍ່ສາມາດໄດ້ຮັບຜົນກະທົບໂດຍສຽງຂອງທຸກປະເພດ. ຖ້າຫາກວ່າການທົບທວນຄືນຂອງລູກຄ້າທັງຫມົດຂອງທ່ານແມ່ນດີ, ການຊອກຫາ Amazon ຈະຍອມຮັບເອົາແບຂອງທ່ານເປັນທີ່ເຊື່ອຖືໄດ້ແລະກາຍເປັນລູກຄ້າຂອງທ່ານ.
ນັ້ນແມ່ນເຫດຜົນທີ່ຈະເພີ່ມໂອກາດຂອງທ່ານສໍາລັບການຂາຍຍ່ອຍທີ່ປະສົບຜົນສໍາເລັດໃນ Amazon; ທ່ານຈໍາເປັນຕ້ອງຈ່າຍເອົາໃຈໃສ່ກັບຄວາມຄິດເຫັນຂອງທ່ານແລະພະຍາຍາມທີ່ຈະເປັນປະໂຫຍດສໍາລັບລູກຄ້າຂອງທ່ານ.


text:
ທ່ານນາຍົກລັດຖະມົນຕີ ຫງວຽນຊວນຟຸກ ພົບປະສັງສັນກັບສະມາຄົມມູນເຊື້ອເຈື່ອງເຊີນ (ສາຍພູຫລວງ)
ຕອນບ່າຍວັນທີ 10 ສິງຫາ, ທີ່ຮ່າໂນ້ຍ, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ພົບປະສັງສັນກັບບັນດາຜູ້ແທນສະມາຄົມມູນເຊື້ອ ເຈື່ອງເຊີນ - ເສັ້ນທາງໂຮ່ຈີມິນ ໂດຍພົນຈັດຕະວາ ຫວໍເສີ ປະທານສະມາຄົມເປັນຫົວໜ້າຄະນະ.
ທ່ານນາຍົກລັດຖະມົນຕີ ຫງວຽນຊວນຟຸກ ພົບປະສັງສັນກັບສະມາຄົມມູນເຊື້ອເຈື່ອງເຊີນ
ນະທີ່ນີ້, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ສະແດງຄວາມປິຕິຊົມຊື່ນເມື່ອໄດ້ພົບກັບບັນດານາຍທະຫານ, ນັກວິລະຊົນກຳລັງປະກອບອາວຸດ, ບັນດາອະດີດຊາວໜຸ່ມຕະລຸມບອນ, ກຳມະກອນແນວຮົບ, ບັນດານັກຂ່າວ, ນັກປະພັນ, ນັກວິທະຍາສາດ, ນັກຮົບເກົ່າຂອງສະມາຄົມ. ໃນການດຳລົງຊີວິດປະຈຸບັນ, ທ່ານນາຍົກລັດຖະມົນຕີ ຕີລາຄາສູງບັນດາກົມກອງທະຫານ ເຈື່ອງເຊີນ ໄດ້ເສີມຂະຫຍາຍມູນເຊື້ອ, ປະຕິບັດການເຄື່ອນໄຫວແທດຈິງຫລາຍຢ່າງ, ອຸດົມສົມບູນ, ປະກອບສ່ວນເຂົ້າໃນການພັດທະນາເສດຖະກິດສັງຄົມ, ປົກປັກຮັກສາປະເທດຊາດ, ໃນນັ້ນ ມີບັນດາໂຄງການລົບລ້າງຄວາມອຶດຫິວ ຫລຸດຜ່ອນຄວາມທຸກຍາກແມ່ນປະສົບຜົນສຳເລັດທີ່ສຸດ. ທ່ານນາຍົກລັດຖະມົນຕີໃຫ້ຮູ້ວ່າ: ຈະສືບຕໍ່ບໍລິຫານລັດຖະບານ, ສ້າງລັດຖະບານສັດຊື່ບໍລິສຸດ, ສ້າງສັນ, ຮັບໃຊ້ປະຊາຊົນ.
(ແຫຼ່ງຄັດຈາກ VOV)


text:
(VOVWORLD) - ວາລະຕອບຄຳຊັກຖາມຂອງທ່ານລັດຖະມົນຕີກະຊວງການເງິນ ດິງຕ໋ຽນຢຸງ ໃນຕອນເຊົ້າວັນທີ 16 ພະຈິກ ໄດ້ດຶງດູດຄວາມສົນໃຈຕິດຕາມຂອງຜູ້ມີສິດເລືອກຕັ້ງໃນທົ່ວປະເທດເປັນຈຳນວນຫຼວງຫຼາຍ.
ຜູ້ມີສິດເລືອກຕັ້ງສ່ວນຫຼາຍໄດ້ຕີລາຄາສູງຄຸນນະພາບຂອງການຊັກຖາມ ແລະ ເນື້ອໃນການຕອບຄຳຊັກຖາມຂອງລັດຖະມົນຕີ.
ຜູ້ມີສິດເລືອກຕັ້ງ ຮ່ວາງກິມເງິນ, ຢູ່ເມືອງ 1, ນະຄອນ ໂຮ່ຈີມິນ, ຖືວ່າ:
“ຂ້າພະເຈົ້າຖືວ່າ, ບັນດາມາດຕະການເຊິ່ງລັດຖະມົນຕີຍົກອອກມາກໍ່ມີຄວາມເປັນໄປ, ພິເສດແມ່ນການສົມທົບກັບບັນດາກະຊວງ, ຂະແໜງການປະຕິບັດການປະຕິຮູບລະບຽບການບໍລິຫານ ປະຕິບັດ ປະຕູດຽວແຫ່ງຊາດ ແລະ ປະຕູດຽວ ອາຊຽນ ນຳມາເຊິ່ງຜົນປະໂຫຍດໃຫ້ບັນດາວິສາຫະກິດຫວຽດນາມ. ທ່ານລັດຖະມົນຕີ ກໍ່ຍົກອອກບັນດາຄວາມຫຍຸ້ງຍາກໃນການສົມທົບກັບບັນດາກະຊວງ, ຂະແໜງການໃນການເຊື່ອມຕໍ່ກ່ຽວກັບລະບຽບການບໍລິຫານ, ກວດກາສະເພາະຂະແໜງ”
ສ່ວນ ຜູ້ມີສິດເລືອກຕັ້ງ Nay Pek, ເມືອງ ຄະຣົງ ປາ, ແຂວງ ຢາລາຍ, ສະເໜີຄຳເຫັນວ່າ:
“ຂ້າພະເຈົ້າສະເໜີໃຫ້ສູນກາງ ຕ້ອງເພີ່ມທະວີການລົງທຶນ, ເພີ່ມທະວີແຫຼ່ງເງິນລົງທຶນໃຫ້ແກ່ເຂດຫ່າງໄກສອກຫຼີກຫຼາຍກ່ວາ. ເພື່ອໃຫ້ຊາວກະສິກອນລົງທຶນເປີດບັນດາຮູບແບບ ຟາມ, ຫັນປ່ຽນບັນດາແນວປູກ, ສັດລ້ຽງ. ທີສອງແມ່ນສອນວິຊາຊີບໃຫ້ບັນດາເຂດຊົນເຜົ່າສ່ວນໜ້ອຍ ເພື່ອຫລຸດພົ້ນອອກຈາກຄວາມອຶດຫິວ, ທຸກຍາກໂດຍໄວ ແລະ ຍືນຍົງ.”


text:
ທ່ານປະທານປະເທດຈີນສີຈິ້ນຜິງ:ການພັດທະນາເສດຖະກິດ, ມີຄວາມກົມກຽວກັບຜົນປະໂຫຍດຂອງປະຊາຊົນ
ໃນບົດກ່າວປາໄສທີ່ກອງປະຊຸມສຸດຍອດທຸລະກິດAPEC ທີ່ນະຄອນດ່າຫນັງ, ຕອນບ່າຍວັນທີ 10 ພະຈິກ, ທ່ານເລຂາທິການໃຫຍ່ ປະທານປະເທດຈີນ ສີຈິ້ນຜິງ ໄດ້ເນັ້ນຫນັກຢ່າງແຮງເຖິງການສ້າງປະຊາຄົມດ້ວຍອະນາຄົດລວມໃຫ້ມວນມະນຸດ ແລະ ບັນລຸໄດ້ການພັດທະນາລວມ ແລະ ຕ່າງຝ່າຍຕ່າງມີຜົນປະໂຫຍດ.
ທ່ານປະທານປະເທດຈີນ ສີຈິ້ນຜິງ
ພາບ:vietnam+
ທ່ານປະທານປະເທດຈີນ ສີຈິ້ນຜິງ ເນັ້ນຫນັກວ່າ: ໃນໄລຍະ 10 ປີຜ່ານມາ ນັບແຕ່ເມືອວິກິດການການເງິນເກີດຂຶ້ນ, ປະຊາຄົມສາກົນ ໄດ້ມີການຮ່ວມມືນຳກັນຢ່າງແຫນ້ນແຟ້ນເພື່ອນຳ ພື້ນຖານເສດຖະກິດທົ່ວໂລກຟື້ນຕົວ. ຍ້ອນມີຄວາມມານະພະຍາຍາມຂອງບັນດາຝ່າຍ, ພື້ນຖານເສດຖະກິດທົ່ວໂລກພວມໄດ້ຮັບການປັບປຸງ, ເຖິງວ່າຍັງມີ ຄວາມສ່ຽງ ແລະ ຂໍ້ຄົງຄ້າງຈຳນວນຫນຶ່ງ. ສະນັ້ນ ບັນດາປະເທດຍັງຄົງຕ້ອງຕິດຕາມບັນດາທ່າອ່ຽງໃຫມ່ຂອງພື້ນຖານເສດຖະກິດໂລກ, ຄາດຄະເນບັນດາທ່າອ່ຽງໃຫມ່ເພື່ອກະທຳ.
“ພວກເຮົາພວມເຫັນປະຈັກຕາບັນດາການປ່ຽນແປງຢ່າງເລິກເຊິ່ງໃນການເຕີບໂຕເສດຖະກິດທົ່ວໂລກ, ຮຽກຮ້ອງລະບົບຄຸ້ມຄອງທົ່ວໂລກຕ້ອງມີບັນດາການປ່ຽນແປງຢ່າງເໝາະສົມ. ພວກເຮົາຄວນສືບຕາມລັດທິຫລາຍຝ່າຍ, ສືບຕາມການພັດທະນາລວມຜ່ານການສ້າງບັນດາສາຍພົວພັນຄູ່ຮ່ວມມື ແລະ ສ້າງປະຊາຄົມລວມເພື່ອອະນາຄົດຂອງມວນມະນຸດ.”
ທ່ານປະທານປະເທດຈີນ ສີຈິ້ນຜິງ ສະເຫນີ ຊຸກຍູ້ພື້ນຖານເສດຖະກິດເປີດທີ່ມີປະໂຫຍດໃຫ້ແກ່ໝົດທຸກຄົນ. ກ່ຽວກັບການເປີດກວ້າງການພົວພັນຮ່ວມມືໃຫມ່ ເພື່ອມີອະນາຄົດລວມໃຫ້ມວນມະນຸດ, ທ່ານປະທານປະເທດຈີນ ຖືວ່າ: ບັນດາພື້ນຖານເສດຖະກິດສະມາຊິກ APEC ພ້ອມກັນສ້າງໂລກແຫ່ງສັນຕິພາບ, ປອດໄພ ແລະ ວັດທະນາຖາວອນລວມ.
“ຈີນ ຍາມໃດກໍ່ຖືຄຸນຄ່າສັນຕິພາບທົ່ວໂລກເປັນສຳຄັນ. ແລະ ນີ້ແມ່ນຄຸນຄ່າສຳຄັນທີ່ສຸດ. ພວກຂ້າພະເຈົ້າມີຄຳໝັ້ນສັນຍາ ຈະສ້າງການພັດທະນາສັນຕິພາບສະຖຽນລະພາບໃນພາກພື້ນ ອາຊີ - ປາຊີຟິກ. ຈີນ ຍາມໃດກໍເຄົາລົບຫລັກການຮັບປະກັນຄວາມສະເຫມີພາບ ແລະ ສັນຕິພາບ ສ້າງຄູ່ຮ່ວມມື ເພື່ອຜົນປະໂຫຍດຂອງທຸກປະເທດ ແລະ ສ້າງຂອບເຂດການຮ່ວມມືສາກົນ ອີງໃສ່ຫລັກການສະເຫມີພາບ ຕ່າງຝ່າຍຕ່າງມີຜົນປະໂຫຍດ ແລະ ປາດຖະຫນາຢາກສ້າງລະບົບຄຸ້ມຄອງທົ່ວໂລກ ແລະ ໂລກມີຄວາມຍຸຕິທຳ.”
(ແຫຼ່ງຄັດຈາກ VOV)


text:
ລັດຖະມົນຕີແຮງງານເຂົ້າຮ່ວມກອງປະຊຸມສະໄໝພິເສດຂອງລັດຖະຕີແຮງງານອາຊຽນຢູ່ສິງກະໂປ
ກອງປະຊຸມສະໄໝພິເສດຂອງລັດຖະມົນຕີແຮງງານອາຊຽນ ເພື່ອປຶກສາ ຫາລື, ຮັບຮອງ ແລະ ລົງນາມຖະແຫຼງການຮ່ວມ ວ່າດ້ວຍການປັບປຸງວຽກ ສຸຂະພາບ ແລະ ຄວາມປອດໄພແຮງງານໃນສະຖານທີ່ເຮັດວຽກ ສໍາລັບການ ພັດທະນາແບບຍືນຍົງ, ເຊິ່ງໄດ້ຈັດຂື້ນຢູ່ປະເທດສິງກະໂປ ໃນວັນທີ 3 ກັນຍາ ນີ້, ຄະນະຜູ້ແທນລາວນຳໂດຍທ່ານ ຄຳແພງ ໄຊສົມແພງ ລັດຖະມົນຕີກະ ຊວງແຮງງານ ແລະ ສະຫວັດດີການສັງຄົມ, ຊຶ່ງໄດ້ຈັດຂື້ນຄູ່ຂະໜານກັບກອງ ປະຊຸມສະມັດຊາໃຫຍ່ຂອງໂລກຄັ້ງທີ XXI ວ່າດ້ວຍສຸຂະພາບ ແລະ ຄວາມ ປອດໄພແຮງງານໃນສະຖານທີ່ເຮັດວຽກ, ໃນວັນທີ 3-6 ກັນຍາ ນີ້, ທີ່ປະເທດສິງກະໂປເຊັ່ນກັນ.
ລັດຖະມົນຕີກະຊວງແຮງງານ ແລະ ສະຫວັດດີການສັງຄົມ ກ່າວວ່າ: “ວຽກປ້ອງກັນສຸຂະພາບ ແລະ ຄວາມປອດໄພແຮງງານແມ່ນເປັນວຽກໜຶ່ງຂອງ ພື້ນຖານສິດທິມະນຸດ, ສະພາບແວດລ້ອມທີ່ດີໃນສະຖານທີ່ເຮັດວຽກ, ເຮັດໃຫ້ ແຮງງານປອດໄພ ແລະ ມີສຸະພາບແຂງແຮງ, ເຊິ່ງເປັນເງື່ອນໄຂໃຫ້ແກ່ຜະ ລິດຕະພາບແຮງງານ, ການດູແລເບິ່ງແຍງ ແລະ ຍົກສູງຄຸນນະພາບຊີວິດ ຂອງແຮງງານ, ປະກອບສ່ວນເຂົ້າໃນການຫຼຸດຜ່ອນຄວາມທຸກຍາກ ແລະ ການພັດທະນາເສດຖະກິດສັງຄົມແຫ່ງຊາດ”. ການລົງນາມໃນຖະແຫຼງການ ຮ່ວມຄັ້ງປະຖົມມະລຶກຂອງອາຊຽນ ວ່າດ້ວຍການປັບປຸງວຽກສຸຂະພາບ ແລະ ຄວາມປອດໄພແຮງງານໃນສະຖານທີ່ເຮັດວຽກ ສຳລັບການເຕີບໂຕແບບຢືນຍົງ ແມ່ນສະແດງເຖິງຄວາມເອົາໃຈໃສ່ຂອງລັດຖະມົນຕີແຮງງານອາຊຽນຕໍ່ກັບການປັບປຸງວຽກສຸຂະພາບ ແລະ ຄວາມປອດໄພແຮງງານທີ່ສອດຄ່ອງກັບວິໄສທັດ ປະຊາຄົມວັດທະນະທໍາ-ສັງຄົມອາຊຽນ 2025 ເພື່ອເຮັດໃຫ້ປະຊາຊົນອາຊຽນ ໄດ້ຮັບຜົນປະໂຫຍດ, ການມີສ່ວນຮ່ວມ, ຄວາມຍືນຍົງ ແລະ ມີຄວາມເຂັ້ມ ແຂງ; ແຜນງານລັດຖະມົນຕີແຮງງານອາຊຽນ 2020, ແຜນປະຕິດບັດງານອາ ຊຽນ-ໂອສະເນັດ 2016-2020 ແລະ ເປົ້າໝາຍການພັດທະນາແບບຢືນຍົງ ຂອງສາກົນ 2030. ພ້ອມດຽວກັນທ່ານຍັງໄດ້ມອບເອກະສານຖະແຫຼງການ ຮ່ວມໃຫ້ແກ່ ທ່ານ ເລ ເລືອງ ມິງ ເລຂາທິການໃຫຍ່ອາຊຽນ.
ຂະນະດຽວກັນ, ທ່ານລັດຖະມົນຕີກະຊວງແຮງງານ ແລະ ສະຫວັດດີ ການສັງຄົມ, ທັງເປັນປະທານກອງປະຊຸມລັດຖະມົນຕີແຮງງາອາຊຽນ ໄດ້ເຂົ້າຮ່ວມພິທີເປີດກອງປະຊຸມສະມັດຊາໃຫຍ່ຂອງໂລກຢ່າງເປັນທາງການ, ເຊິ່ງ ໄດ້ຮັບກຽດກ່າວເປີດໂດຍທ່ານ ລີຊຽນລຸ່ງ (Lee Hsien Loong) ນາຍົກລັດ ຖະມົນຕີແຫ່ງສາທາລະນະລັດສິງກະໂປ. ພ້ອມນັ້ນ, ຍັງໄດ້ພົບປະສອງ ຝ່າຍກັບທ່ານ ລີມ ສະວີເຊ ລັດຖະມົນຕີກະຊວງແຮງງານສິງກະໂປ, ເພື່ອ ປຶກສາຫາລືການຮ່ວມມືວຽກພັດທະນາສີມືແຮງງານ, ໂດຍສະເພາະການຝຶກອົບ ຮົມຄູຝຶກ ແລະ ໄດ້ພົບປະຮອງລັດຖະມົນຕີຄວາມປອດໄພແຮງງານຂອງ ສປ ຈີນ, ເພື່ອປຶກສາຫາລືການຮ່ວມມືດ້ານວຽກງານປະກັນສຸຂະພາບ ແລະ ຄວາມປອດໄພແຮງງານ.


text:
ທ່ານລັດຖະມົນຕີກະຊວງຕຳຫຼວດຫວຽດນາມພົບປະກັບລັດຖະມົນຕີກະຊວງປ້ອງກັນຄວາມສະຫງົບຈີນ
ທ່ານພົນໂທ ໂຕເລິມ ພົບປະກັບທ່ານ ເຈິ໋ນກວັນເຊິງ
ຕອນຄຳ່ວັນທີ 13/1, ຢູ່ນະຄອນຫຼວງ ປັກກິງ, ແຫ່ງປະເທດຈີນ, ທ່ານ ພົນໂທ ໂຕເລິມ, ລັດຖະມົນຕີກະຊວງຕຳຫຼວດຫວຽດນາມໄດ້ມີການພົບປະກັບທ່ານ ເຈິ໋ນກວັນເຊິງ, ລັດຖະມົນຕີກະຊວງປ້ອງກັນຄວາມສະຫງົບແຫ່ງຊາດ ຈີນ ແລະ ທ່ານພົນໂທ ຫວ໋າງໜີງ, ຜູ້ບັນຊາການໃຫຍ່ກະຊວງຕຳຫຼວດປະກອບອາວຸດ ຈີນ. ທີ່ການພົບປະເຫຼົ່ານັ້ນ, ກະຊວງຕຳຫຼວດ ຫວຽດນາມ ແລະ ກະຊວງປ້ອງກັນຄວາມສະຫງົບແຫ່ງຊາດ ຈີນ ໄດ້ເຫັນດີເປັນເອກະພາບສືບຕໍ່ເພີ່ມທະວີການແລກປ່ຽນຄະນະຜູ້ແທນຂັ້ນສູງ, ແລກປ່ຽນຂໍ້ມູນຂ່າວສານກ່ຽວກັບສະພາບການໂລກ, ພາກພື້ນເຊິ່ງທັງສອງຝ່າຍຕ່າງມີຄວາມສົນໃຈ, ສົມທົບກັນເພື່ອຮັບປະກັນຄວາມສະຫງົບປອດໄພໃຫ້ຄະນະຜູ້ແທນຂັ້ນສູງສອງປະເທດໄປມາຢ້ຽມຢາມເຊິ່ງກັນ ແລະ ກັນ; ສືບຕໍ່ຮັກສາການຈັດຕັ້ງບັນດາວາລະປະຊຸມ “ເຈລະຈາກ່ຽວກັບຍຸດທະສາດຄວາມສະຫງົບປອດໄພຂັ້ນຮອງລັດຖະມົນຕີ“. ສອງຝ່າຍເຫັນດີຄົ້ນຄ້ວາ, ສ້າງກົນໄກຮ່ວມມື, ລົງນາມໃນເອກະສານຮ່ວມມືລະຫວ່າງກະຊວງຕຳຫຼວດຫວຽດນາມ ກະຊວງຕຳຫຼວດປະກອບອາວຸດຈີນໂດຍໄວ. ສອງຝ່າຍກໍ່ຈະເພີ່ມທະວີການແລກປ່ຽນຄະນະຜູ້ແທນທຸກຂັ້ນ ເພື່ອຊຸກຍູ້ການພົວພັນຮ່ວມມືພັດທະນາທຸກດ້ານ; ຊ່ວຍເຫຼືອກັນໃນຂົງເຂດເຝຶກອົບຮົມ, ກໍ່ສ້າງພະນັກງານ, ຈັດຕັ້ງການຊ້ອນຮົບຕ້ານກໍ່ການຮ້າຍ, ຕ້ານການຈະລາຈົນ.
(ແຫຼ່ງຄັດຈາກ VOV)


text: (ສພຊ)ກອງປະຊຸມສະໄໝສາມັນເທື່ອທີ 5 ຂອງສະພາແຫ່ງຊາດຊຸດທີ VIII ຈະດໍາເນີນລະຫວ່າງວັນທີ 5-28 ມິຖຸນາ 2018 ທີ່ຫ້ອງປະຊຸມສະພາແຫ່ງຊາດ (ຫລັກ 6) ນະຄອນຫລວງວຽງຈັນ.ຕາມວາລະດໍາເນີນກອງປະຊຸມ ລະຫວ່າງວັນທີ 5-7 ມິຖຸນາ 2018 ໂດຍການເປັນປະທານຂອງທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ. ພາຍຫລັງ ທ່ານ ນາງ ປານີ ຢາທໍ່ຕູ້ ປະທານສະພາແຫ່ງຊາດ ກ່າວສູນທອນພົດໄຂກອງປະຊຸມຢ່າງເປັນທາງການແລ້ວ, ບັນດາທ່ານສະມາຊິກສະພາແຫ່ງຊາດ (ສສຊ) ແລະ ຜູ້ເຂົ້າຮ່ວມກອງປະຊຸມ ໄດ້ຮັບຟັງບົດລາຍງານກ່ຽວກັບສະພາບການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ, ແຜນງົບປະມານແຫ່ງລັດປະຈໍາ 4 ເດືອນ, ຄາດຄະເນການປະຕິບັດແຜນ 6 ເດືອນຕົ້ນປີ 2018 ແລະ ທິດທາງວຽກງານຈຸດສຸມ ປະຈໍາ 6 ເດືອນທ້າຍປີ 2018 ຈາກ ທ່ານ ທອງລຸນ ສີສຸລິດ ນາຍົກລັດຖະມົນຕີ. ຫລັງຈາກນັ້ນ, ໄດ້ຮັບຟັງບົດປະກອບຄໍາເຫັນ ຂອງຄະນະປະຈໍາສະພາແຫ່ງຊາດ ຕໍ່ບົດລາຍງານຂອງນາຍົກລັດ ຖະມົນຕີ ຈາກທ່ານ ບຸນປອນ ບຸດຕະນະວົງ ຮອງປະທານສະພາແຫ່ງຊາດ; ພາຍຫລັງປະທານກອງປະຊຸມມີຄໍາຖາມເຈາະຈີ້ມ ແລະ ໃຫ້ທິດຊີ້ນໍາໃນການປະກອບຄໍາເຫັນ, ບັນດາທ່ານສະມາຊິກສະພາແຫ່ງຊາດໄດ້ປະກອບຄໍາເຫັນ ຕໍ່ບົດລາຍງານຂອງທ່ານນາຍົກລັດຖະມົນຕີຢ່າງກົງໄປກົງມາ ແລະ ພາວະວິໄສ. ຜູ້ຕາງໜ້າທະນາຄານແຫ່ງ ສປປລາວ ໄດ້ຊີ້ແຈງຕໍ່ບັນຫາທີ່ ສສຊ ໃຫ້ຄວາມສົນໃຈໃນຕອນບ່າຍຂອງວັນທີ 6 ມິຖຸນາ 2018 ໂດຍທ່ານ ສົມພາວ ໄຟສິດ ຜູ້ວ່າການທະນາຄານແຫ່ງ ສປປລາວ. ວັນທີ 7 ມິຖຸນາ 2018 ກອງປະຊຸມໄດ້ຮັບຟັງການຊີ້ແຈງກ່ຽວກັບການແກ້ໄຂໜີ້ 3 ແຈ ຈາກທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ; ຮັບຟັງການຊີ້ແຈງ 3 ບັນຫາຄື: ການຄິດໄລ່ GNI ກັບ GDP ຂອງປະເທດເຮົາ, ກົນໄກການສ້າງແຜນໂຄງການລົງທຶນຂອງລັດມູນຄ່າ 20 ຕື້ກີບຂຶ້ນໄປ ແລະ ກົນໄກການປະສານງານໃນການຄຸ້ມຄອງໂຄງການລົງທຶນຂອງລັດ ຕາມຂະແໜງການ ຈາກທ່ານ ສຸພັນ ແກ້ວມີໄຊ ລັດຖະມົນຕີກະຊວງແຜນການ ແລະ ການລົງທຶນ; ຮັບຟັງການຊີ້ແຈງກ່ຽວກັບການແກ້ໄຂສິ່ງກີດຂວາງການດໍາເນີນທຸລະກິດທ່ອງທ່ຽວ ຈາກທ່ານ ບໍ່ແສງຄໍາ ວົງດາລາ ລັດຖະມົນຕີກະຊວງຖະແຫລງຂ່າວ, ວັດທະນະທໍາ ແລະ ທ່ອງທ່ຽວ; ຮັບຟັງການຊີ້ແຈງ 2 ບັນຫາຄື: ການປະຕິບັດນະໂຍບາຍຕໍ່ນັກຮຽນໂຮງຮຽນຊົນເຜົ່າ ແລະ ການຈັດແບ່ງໂກຕາລັດຖະກອນຄູປີ 2018 ຈາກທ່ານ ນາງ ແສງເດືອນ ຫລ້າຈັນທະບູນ ລັດຖະມົນຕີກະຊວງສຶກສາທິການ ແລະ ກິລາ; ຮັບຟັງບົດລາຍງານຂອງລັດຖະບານ ກ່ຽວກັບການປະຕິບັດມະຕິຂອງກອງປະຊຸມສະພາແຫ່ງຊາດ ສະບັບເລກທີ 018/ສພຊ, ລົງວັນທີ 28 ພະຈິກ 2016 ວ່າດ້ວຍການອອກນິຕິກໍາລຸ່ມກົດໝາຍ ຈາກທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທໍາ; ຫລັງຈາກນັ້ນ ທ່ານ ສາຍທອງ ແກ້ວດວງດີ ປະທານກໍາມາທິການກົດໝາຍ, ຕາງໜ້າຄະນະປະຈໍາສະພາແຫ່ງຊາດ ໄດ້ປະກອບຄໍາເຫັນຕໍ່ບົດລາຍງານຂອງລັດຖະບານ. ຈາກນັ້ນ, ທ່ານປະທານກອງປະຊຸມ ໄດ້ມີຄໍາຖາມເຈາະຈີ້ມ ແລະ ໃຫ້ທິດຊີ້ນໍາໃນປະກອບຄໍາເຫັນ ຕໍ່ບົດລາຍງານຂອງລັດຖະບານ, ບັນດາທ່ານສະມາຊິກສະພາແຫ່ງຊາດ ໄດ້ສຸມສະຕິປັນຍາເຂົ້າໃນການປະກອບຄໍາເຫັນຕໍ່ບົດລາຍງານຂອງລັດຖະບານ. ກອງປະຊຸມຍັງໄດ້ຮັບຟັງບົດລາຍງານຂອງລັດຖະບານ ກ່ຽວກັບການປະຕິບັດມະຕິຂອງກອງປະຊຸມສະພາແຫ່ງຊາດ ສະບັບເລກທີ 018/ສພຊ, ລົງວັນທີ 28 ພະຈິກ 2016 ວ່າດ້ວຍຜົນກະທົບຈາກການນໍາໃຊ້ເຄມີອັນຕະລາຍ ເກີນຄ່າມາດຕະຖານຕໍ່ສິ່ງແວດລ້ອມ, ສັງຄົມ ແລະ ທໍາມະຊາດ ຈາກທ່ານ ສົມມາດ ພົນເສນາ ລັດຖະມົນຕີກະຊວງຊັບພະຍາກອນທໍາມະຊາດ ແລະ ສິ່ງແວດລ້ອມ. ຫລັງຈາກນັ້ນ, ທ່ານ ບຸນປອນ ສີສຸລາດ ປະທານກໍາມາທິການເສດຖະກິດ, ເຕັກໂນໂລຊີ ແລະ ສິ່ງແວດລ້ອມ, ຕາງໜ້າຄະນະປະຈໍາສະພາແຫ່ງຊາດ ໄດ້ປະກອບຄໍາເຫັນຕໍ່ບົດລາຍງານຂອງລັດຖະບານ ກ່ຽວກັບການປະຕິບັດມະຕິຂອງກອງປະຊຸມສະພາແຫ່ງຊາດ ສະບັບເລກທີ 018/ສພຊ, ລົງວັນທີ 28 ພະຈິກ 2016 ວ່າດ້ວຍຜົນກະທົບຈາກການນໍາໃຊ້ເຄມີອັນຕະລາຍ ເກີນຄ່າມາດຕະຖານຕໍ່ສິ່ງແວດລ້ອມ, ສັງຄົມ ແລະ ທໍາມະຊາດ. ຫລັງຈາກນັ້ນ, ທ່ານປະທານກອງປະຊຸມໄດ້ມີຄໍາຖາມເຈາະຈີ້ມ ແລະ ໃຫ້ທິດຊີ້ນໍາໃນການປະກອບຄໍາເຫັນ ຕໍ່ບົດລາຍງານຂອງລັດຖະບານ. ຈາກນັ້ນ, ບັນດາທ່ານສະມາຊິກສະພາແຫ່ງຊາດ ໄດ້ປະກອບຄໍາເຫັນ ຕໍ່ບົດລາຍງານຂອງລັດຖະບານຢ່າງກົງໄປກົງມາ ແລະ ດ້ວຍຄວາມຮັບຜິດຊອບສູງ. ກອງປະຊຸມຍັງໄດ້ຮັບຟັງບົດຊີ້ແຈງຂອງລັດຖະບານ ກ່ຽວກັບໂຄງປະກອບລາຄານໍ້າມັນ ຢູ່ປະເທດເຮົາ, ສາ ເຫດການເພີ່ມຂຶ້ນຂອງລາຄານໍ້າມັນ ທີ່ພວມສົ່ງຜົນກະທົບຕໍ່ການຜະລິດ, ຊີວິດການເປັນຢູ່ຂອງປະຊາຊົນ ຈາກທ່ານ ນາງ ເຂັມມະນີ ພົນເສນາ ລັດຖະມົນຕີກະຊວງອຸດສາຫະກໍາ ແລະ ການຄ້າ. ຈາກນັ້ນ, ທ່ານ ວິໄລວົງ ບຸດດາຄໍາ ປະທານກໍາມາທິການແຜນການ, ການເງິນ ແລະ ການກວດສອບ, ຕາງໜ້າຄະນະປະຈໍາສະພາແຫ່ງຊາດ ໄດ້ປະກອບຄໍາເຫັນຕໍ່ບົດຊີ້ແຈງລັດຖະມົນຕີກະຊວງອຸດສາຫະກໍາ ແລະ ການຄ້າ ກ່ຽວກັບໂຄງປະກອບລາຄານໍ້າມັນຢູ່ປະເທດເຮົາ. ຫລັງຈາກນັ້ນ, ບັນດາທ່ານສະມາຊິກສະພາແຫ່ງຊາດ ໄດ້ມີຄໍາຊັກຖາມເພີ່ມເຕີມ ຕໍ່ບັນຫາທີ່ໃຫ້ຄວາມສົນໃຈ. ໃນຕອນທ້າຍທ່ານ ສົມດີ ດວງດີ ຮອງນາຍົກລັດຖະມົນຕີ, ລັດຖະມົນຕີກະຊວງການເງິນ ໄດ້ຊີ້ແຈງກັບທີ່ຕໍ່ຄໍາຊັກຖາມຂອງ ສສຊ ໃຫ້ຄວາມສົນໃຈ.


text:
ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ນຳບັນດາມາດຕະການຍູ້ໄວການປ່ອຍ ທຶນ ODA ແລະ ທຶນກູ້ຢືມບຸລິມະສິດ
ຕອນບ່າຍວັນທີ 1 ສິງຫາ, ຢູ່ ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເປັນປະທານກອງປະຊຸມກັບບາງກະຊວງ, ຂະແຫນງການ, ທ້ອງຖິ່ນກ່ຽວກັບບາງບັນຫາຊຸກຍູ້ການປ່ອຍທຶນ ODA ແລະ ທຶນກູ້ຢືມບຸລິມະສິດ.
ທ່ານນາຍົກລັດຖະມົນຕີ ຫງວຽນຊວນຟຸກຊີ້ນຳກອງປະຊຸມ
ກ່າວຄຳເຫັນທີ່ກອງປະຊຸມ, ທ່ານນາຍົກລັດຖະມົນຕີ ຢືນຢັນ ຄວນສືບຕໍ່ກວດກາ, ຕິດຕາມ ແລະ ແກ້ໄຂບັນດາຂໍ້ຕິດຂັດໃນລະບຽບການ ເພື່ອແນໃສ່ຮັບປະກັນການນຳໃຊ້ແຫລ່ງທຶນນີ້ຢ່າງມີປະສິດທິຜົນ, ຮັບໃຊ້ວິວັດການພັດທະນາເສດຖະກິດສັງຄົມຂອງປະເທດຊາດຢ່າງແທດຈິງ. ທ່ານນາຍົກລັດຖະມົນຕີ ຍົກອອກບັນດາຂໍ້ສະເຫນີລວມ ນັ້ນແມ່ນຮັບປະກັນການປ່ອຍທຶນ ODA ແລະ ທຶນກູ້ຢືມບຸລິມະສິດທີ່ໄດ້ລົງນາມໃຫ້ໝົດ ຕາມຄວາມຄືບຫນ້າ, ນັບທັງໄລຍະ 2017-2020 ພິເສດ ແມ່ນປີ 2017. ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນ: ໃນໄລຍະຈະມາເຖິງ ແຫລ່ງທຶນ ODA, ທຶນກູ້ຢືມບຸລິມະສິດ ຍັງຄົງແມ່ນແຫລ່ງກຳລັງສຳຄັນທີ່ສຸດໃຫ້ແກ່ການພັດທະນາເສດຖະກິດສັງຄົມ. ທ່ານນາຍົກລັດຖະມົນຕີ ມອບໝາຍໃຫ້ກະຊວງແຜນການ ແລະ ການລົງທຶນ, ກະຊວງການເງິນ, ຫ້ອງວ່າການລັດຖະບານສົມທົບກັນກວດກາ, ອັບເດັດການກຳນົດທິດດຶງດູດທຶນ ODAໃນປີ 2018, ຄົ້ນຄ້ວາຂໍ້ສະເຫນີບັນດາມາດຕະການແກ້ໄຂຄວາມຫຍຸ້ງຍາກໃນບັນຫາທຶນສົມທົບ, ແຜນການດ້ານທຶນຕ່າງປະເທດ ODA.
(ແຫຼ່ງຄັດຈາກ VOV)


text:
ພິທີເປີດຕົວສະມາຄົມມິດຕະພາບຫວຽດນາມ - ລາວ ຂອງກະຊວງຕໍາຫຼວດຫວຽດນາມ
(VOVWORLD) -ຕອນບ່າຍວັນທີ 10 ຕຸລາ,ຢູ່ສໍານັກງານ ກະຊວງຕໍາຫຼວດຫວຽດນາມ, ທີ່ຮ່າໂນ້ຍ ໄດ້ຈັດພິທີເປີດຕົວ ສະມາຄົມມິດຕະພາບ ຫວຽດນາມ - ລາວ ຂອງກະຊວງຕໍາຫຼວດຫວຽດນາມ.
ເຂົ້າຮ່ວມພິທີ ມີ ຜູ້ຕາງໜ້າສູນກາງສະມາຄົມມິດຕະພາບ ຫວຽດນາມ - ລາວ, ທ່ານເອກອັກຄະລັດຖະທູດ ຜູ້ມີອໍານາດເຕັມ ແຫ່ງ ສປປ ລາວ ປະຈໍາ ຫວຽດນາມ ທອງສະຫວັນ ພົມວິຫານ ພ້ອມດ້ວຍບັນດານາຍ ແລະ ພົນຕໍາຫຼວດ, ພະນັກງານ, ພາລະກອນຂອງກະຊວງຕໍາຫຼວດຫວຽດນາມ. ກ່າວຄໍາເຫັນທີ່ພິທີ, ທ່ານພົນໂທ ບຸ່ຍວັນນາມ, ກໍາມະການຄະນະບໍລິຫານງານສູນກາງພັກກອມມູນິດຫວຽດນາມ, ຮອງລັດຖະມົນຕີກະຊວງຕໍາຫຼວດຫວຽດ ນາມ, ປະທານຊົ່ວຄາວ ສະມາຄົມມິດຕະພາບ ຫວຽດນາມ-ລາວ ຂອງກະຊວງຕໍາຫຼວດຫວຽດນາມ ໃຫ້ຮູ້ວ່າ:
“ກະຊວງຕໍາຫຼວດຫວຽດນາມ ມີສາຍພົວພັນອັນດີງາມກັບກະຊວງປ້ອງກັນຄວາມສະຫງົບລາວ ໃນທຸກວຽກງານການເຄື່ອນໄຫວຂອງຕໍາຫຼວດ, ໂດຍເລີ່ມມາຈາກນໍ້າໃຈອັນ ດີງາມທີ່ເປັນມູນເຊື້ອ, ຄວາມສັດຊື່ບໍລິສຸດຂອງປະຊາຊົນສອງປະເທດເວົ້າລວມ, ພະນັກງານນັກຮົບກະຊວງຕໍາຫຼວດຫວຽດນາມ ແລະ ກະຊວງປ້ອງກັນຄວາມສະຫງົບເວົ້າສະເພາະ. ບົນພື້ນຖານທີ່ເປັນມູນເຊື້ອ, ຄວາມຕ້ອງການຮ່ວມມືໃນສະພາບການໃໝ່, ການສ້າງຕັ້ງສະມາຄົມມິດຕະພາບ ຫວຽດນາມ - ລາວ ຂອງກະຊວງຕໍາຫຼວດຫວຽດນາມ ແມ່ນການເຄື່ອນໄຫວທີ່ຈໍາເປັນ, ແມ່ນເວທີປາໄສທີ່ສໍາຄັນຂອງພະນັກງານນັກຮົບທີ່ພວມປະຕິບັດໜ້າທີ່, ຜູ້ພັກບໍານານ ມີເງື່ອນໄຂສືບຕໍ່ປະກອບສ່ວນເຂົ້າໃນການສ້າງສາ ແລະ ພັດທະນາສາຍພົວພັນສາມັກຄີ ຫວຽດນາມ - ລາວ ເຊິ່ງລຸ້ນຄົນກ່ອນໆ ໄດ້ເພີ່ມພູນຄູນສ້າງຂຶ້ນ”.
ກໍໃນພິທີດັ່ງກ່າວ, ທ່ານປະທານສູນກາງສະມາຄົມມິດຕະພາບຫວຽດນາມ - ລາວ ເຈິ່ນວັນຕຸ໊ຍ ໄດ້ມອບເງິນ ຈໍານວນ 400 ລ້ານດົ່ງ ໃຫ້ສະຖານທູດລາວ ປະຈໍາ ຫວຽດນາມ ເພື່ອແນໃສ່ໜູນຊ່ວຍປະຊາຊົນ ຜູ້ທີ່ປະສົບເຄາະຮ້າຍ ຈາກເຫດ ເຂື່ອນໄຟຟ້າແຕກ ຢູ່ ອັດຕະປື.


text:
ວັນທີ 29 ມິຖຸນາ, ຫວຽດນາມ ແລະ ລັດເຊຍ ໄດ້ອອກຖະແຫລງການຮ່ວມເນື່ອງໃນໂອກາດການຢ້ຽມຢາມ ລັດເຊຍ ຢ່າງເປັນທາງການຂອງທ່ານເຈີນດ້າຍກວາງ ປະທານປະເທດຫວຽດນາມ ແຕ່ວັນທີ 28 ມິຖຸນາ - 1 ກໍລະກົດປີ 2017.
ຖະແຫລງການຮ່ວມຊີ້ແຈ້ງວ່າ: ສອງຝ່າຍເຫັນດີຮັກສາການເຈລະຈາດ້ານການເມືອງເປັນປະຈຳ ແລະ ແທດຈິງ ຢູ່ ທຸກຂັ້ນ, ພົບປະແລກປ່ຽນຄະນະຜູ້ແທນຂັ້ນພັກ, ສະພາແຫ່ງຊາດ, ກະຊວງ ຂະແຫນງການ, ທ້ອງຖິ່ນ ແລະ ບັນດາອົງການຈັດຕັ້ງສັງຄົມຢ່າງມີປະສິດທິຜົນ. ສອງຝ່າຍເຫັນດີ ຊຸກຍູ້ການຜັນຂະຫຍາຍສັນຍາການຄ້າເສລີລະຫວ່າງຫວຽດນາມ ແລະ ພັນທະມິດເສດຖະກິດ ອາຊີ ເອີລົບ ຢ່າງມີປະສິດທິຜົນ. ສອງຝ່າຍຕີລາຄາຢ່າງຕັ້ງຫນ້າເລື່ອງຜັນຂະຫຍາຍບັນດາໂຄງການລວມໃນຂົງເຂດນ້ຳມັນອາຍແກສ, ຢືນຢັນ ສືບຕໍ່ສ້າງເງື່ອນໄຂສະດວກໃຫ້ແກ່ການເຄື່ອນໄຫວຂອງບັນດາວິສາຫະກິດຫວຽດນາມ ແລະ ລັດເຊຍ ໃນຂົງເຂດນີ້ຢູ່ ຜືນແຜ່ນດິນຂອງສອງປະເທດ, ພັດທະນາການຮ່ວມມືໃນບັນດາຂົງເຂດທີ່ມີຄວາມສາມາດບົ່ມຊ້ອນ. ການນຳສອງທ່ານໄດ້ເນັ້ນຫນັກວ່າ: ການຮ່ວມມືປ້ອງກັນຊາດ ແລະ ເຕັກນິກການທະຫານ ກໍ່ຄືສົມທົບກັນເຄື່ອນໄຫວໃນຂົງເຂດປ້ອງກັນຊາດ ປ້ອງກັນຄວາມສະຫງົບ ແມ່ນສວມບົດບາດສຳຄັນໃນການພົວພັນລະຫວ່າງສອງປະເທດ ແລະ ບໍ່ຜົນສະທ້ອນເຖິງປະເທດທີ 3. ສອງຝ່າຍຢືນຢັນ ເຖິງຄວາມເອົາໃຈໃສ່ລວມໃນການເປີດກວ້າງການຮ່ວມມືໃນບັນດາຂົງເຂດວິທະຍາສາດ - ເຕັກໂນໂລຊີ, ການສຶກສາ ບຳລຸງສ້າງ.
ການນຳສອງທ່ານ ໄດ້ເນັ້ນຫນັກຄວາມຈຳເປັນຕ້ອງຮ່ວມມືຢ່າງແຫນ້ນແຟ້ນ ແລະສົມທົບກັນທີ່ເວລາປາໄສຫລາຍຝ່າຍ, ບ່ອນທີ່ດຳເນີນການປຶກສາຫາລືບັນດາບັນຫາຄວາມໝັ້ນຄົງສາກົນ. ສອງຝ່າຍຖືວ່າ ບັນດາການຂັດແຍ້ງກັນຢູ່ເຂດຊາຍແດນ, ຜືນແຜ່ນດິນ ແລະ ຢູ່ພາກພື້ນ ອາຊີ ປາຊີຟີກ ຄວນໄດ້ຮັບການແກ້ໄຂໂດຍສັນຕິວິທີ, ບໍ່ນຳໃຊ້ອາວຸດ ຫລື ນາບຂູ່ຈະນຳໃຊ້ອາວຸດ, ບົນພື້ນຖານກົດໝາຍສາກົນ.
ສອງຝ່າຍເຫັນດີ ສືບຕໍ່ຮ່ວມມືຢ່າງແຫນ້ນແຟ້ນ ແລະ ສົມທົບຫລັກໝັ້ນທີ່ບັນດາກົນໄກຫລາຍຝ່າຍອື່ນຄື: ເວທີປາໄສພາກພື້ນ ອາຊຽນ, ກອງປະຊຸມລັດຖະມົນຕີກະຊວງປ້ອງກັນປະເທດ ອາຊຽນ ກັບບັນດາປະເທດຄູ່ຮ່ວມມືຄູ່ເຈລະຈາ, ເວທີປາໄສ ອາຊີ ເອີລົບ, ກອງປະຊຸມກ່ຽວກັບການສົມທົບເຄື່ອນໄຫວ ແລະ ບັນດາມາດຕະການປັບປຸງຄວາມໄວ້ເນື້ອເຊື່ອໃຈຢູ່ ອາຊີ, ການເຈລະຈາກ່ຽວກັບການຮ່ວມມື ອາຊີ ເພື່ອຈຸດໝາຍປັບປຸງບັນດາຫລັກການຫລາຍຝ່າຍໃນການແກ້ໄຂບັນດາຫນ້າທີ່ພັດທະນາເສດຖະກິດ ສັງຄົມ ແລະ ຮັບປະກັນຄວາມໝັ້ນຄົງຢູ່ພາກພື້ນ ອາຊີ ປາຊີຟີກ ກໍ່ຄືຍູ້ແຮງການຮ່ວມມືລະຫວ່າງພາກພື້ນ.
(ແຫຼ່ງຄັດຈາກ VOV)


text:
ດ້ວຍວາລະປຶກສາຫາລື 2 ຄັ້ງ, ມີຫົວຂໍ້ວ່າ “ພັດທະນາແບບຍືນຍົງ, ຂໍ້ມູນໃຫຍ່ ແລະ ບັນດາສິ່ງທ້າທາຍໃນພາກພື້ນ ອາຊີ - ປາຊີຟິກ” ແລະ “ບັນຫາກ່ຽວກັບວຽກເຮັດງານທຳໃນສັງກາດເສດຖະກິດ ດີຈີຕອນ ແລະ ພຸມປັນຍາທຽມ”
ເວທີປາໄສ ຈັ້ດຕັ້ງໃນວັນທີ 8 ພະຈິກ
ໃນຂອບເຂດສັບປະດາຂັ້ນສູງ APEC ຢູ່ນະຄອນ ດ່ານັ້ງ, ວັນທີ 8 ພະຈິກ, ກະຊວງສຶກສາ ແລະ ບຳລຸງສ້າງ ຫວຽດນາມ ສົມທົບກັບສະຫະສະມາຄົມບັນດາມະຫາວິທະຍາໄລພາກພື້ນ ອາຊີ - ປາຊີຟິກ (APRU) ແລະ ບັນດາອະນຸກຳມະການຂອງຄະນະກຳມະການແຫ່ງຊາດ APEC 2017 ຈັດຕັ້ງເວທີປາໄສ ອະທິການບໍດີ ບັນດາມະຫາວິທະຍາໄລ ອາຊີ - ປາຊີຟິກ ດ້ວຍຫົວຂໍ້ວ່າ “ການປະຕິວັດອຸດສາຫະກຳ 4.0”.
ເວທີປາໄສດ້ວຍການເຂົ້າຮ່ວມຂອງທ່ານ Christopher Tremewan, ທ່ານເລຂາທິການໃຫຍ່ສະຫະສະມາຄົມບັນດາມະຫາວິທະຍາໄລພາກພື້ນ ປາຊີຟິກ, ມີຜູ້ແທນເກືອບ 60 ທ່ານມາຈາກບັນດາມະຫາວິທະຍາໄລ, ວິສາຫະກິດ ແລະ ອົງການຄຸ້ມຄອງລັດໃນພາກພື້ນ.
ດ້ວຍວາລະປຶກສາຫາລື 2 ຄັ້ງ, ມີຫົວຂໍ້ວ່າ “ພັດທະນາແບບຍືນຍົງ, ຂໍ້ມູນໃຫຍ່ ແລະ ບັນດາສິ່ງທ້າທາຍໃນພາກພື້ນ ອາຊີ - ປາຊີຟິກ” ແລະ “ບັນຫາກ່ຽວກັບວຽກເຮັດງານທຳໃນສັງກາດເສດຖະກິດ ດີຈີຕອນ ແລະ ພຸມປັນຍາທຽມ”, ເວທີປາໄສອະທິການບໍດີ ມະຫາວິທະຍາໄລ APEC ສ້າງກາລະໂອກາດໃຫ້ບັນດາການນຳບັນດາມະຫາວິທະຍາໄລ, ວິສາຫະກິດ ແລະ ບັນດານັກວາງນະໂຍບາຍຈາກບັນດາພື້ນຖານເສດຖະກິດສະມາຊິກ APEC ໄດ້ພົບປະ, ແບ່ງປັນບົດຮຽນຄຸ້ມຄອງມະຫາວິທະຍາໄລໃນສະພາບການສຶກສາມະຫາວິທະຍາໄລພາກພື້ນ ແລະ ໂລກ ພວມຢື່ນຕໍ່ໜ້າຄວາມຮຽກຮ້ອງຕ້ອງການໃໝ່ເພື່ອຮັບມືກັບການປ່ຽນແປງຂອງໂລກໂດຍການປະຕິວັດອຸດສາຫະກຳຄັ້ງທີ 4 ນຳມາໃຫ້.
(ແຫຼ່ງຄັດຈາກ VOV)


text: ຄະນະຜູ້ແທນ ຂອງແຂວງອັດຕະປື ເຂົ້າຮ່ວມ ກອງປະຊຸມ ລະດັບລັດ ຖະມົນຕີ, ຄະນະກຳມະການ ປະສານງານ ສາມຫລ່ຽມ ພັດທະນາ ກຳປູເຈຍ - ລາວ - ຫວຽດນາມ ຫລື CLV ທີ່ຈັດຂຶ້ນ ໃນລະຫວ່າງ ວັນທີ 9-13/9/2014 ທີ່ສຽມລຽບ ຣາຊະອານາ ຈັກກຳປູເຈຍ; ສຳລັບແຂວງ ອັດຕະປື ປະກອບມີ ຄະນະຜູ້ແທນ ທັງໝົດ 11 ທ່ານ ເຊິ່ງນຳໂດຍ ທ່ານ ຄຳພອນ ໝອກເມືອງຊຳ ຮອງເຈົ້າແຂວງ, ຄະນະປະສານ ງານລະດັບຊາດ ປະຈຳແຂວງ ອັດຕະປື ເປັນຫົວໜ້າຄະນະ ເຂົ້າຮ່ວມ ກອງປະຊຸມ ເຈົ້າໜ້າທີ່ ອາວຸໂສ ແລະ ກອງປະຊຸມ ຄະນະລັດຖະມົນຕີ ແລະ ມີບັນດາທ່ານ ໃນຄະນະກຳມະການ ລະດັບແຂວງ ແລະ ພາກທຸລະກິດ ເຂົ້າຮ່ວມ ດັ່ງນີ້: 1. ທ່ານ ທະນູໄຊ ບັນຊາລິດ ຫົວໜ້າ ຫ້ອງວ່າການ ປົກຄອງແຂວງ ເປັນຮອງ ເຂົ້າຮ່ວມ ກອງປະຊຸມ ອະນຸກຳມະການ ປະສານງານ ລະດັບແຂວງ ຄັ້ງທີ 5. 2. ທ່ານ ສີສະຫັວນ ຈັນທະໄພບູນ ຫົວໜ້າ ພະແນກຊັບພະຍາກອນ ທຳມະຊາດ ແລະ ສິ່ງແວດລ້ອມ ແຂວງ ເປັນຄະນະ ເຂົ້າຮ່ວມ ກອງປະຊຸມ ອະນຸກຳມະການ ດ້ານສັງຄົມ ແລະ ສິ່ງແວດລ້ອມ ຄັ້ງທີ 7. 3. ທ່ານ ນ. ບຸນນານ ບຸນນະແສງ ຫົວໜ້າ ພະແນກ ຖະແຫລງຂ່າວ, ວັດທະນະທຳ ແລະ ທ່ອງທ່ຽວແຂວງ ເຂົ້າຮ່ວມ ກອງປະຊຸມ ສົ່ງເສີມການຄ້າ, ການລົງທຶນ ແລະ ການທ່ອງທ່ຽວ ຄັ້ງທີ 8. 4. ທ່ານ ບຸນໂຮມ ພົມມະສານ ວ່າການ ຫົວໜ້າພະແນກ ອຸດສະຫະກຳ - ການຄ້າແຂວງ ເປັນຄະນະ ເຂົ້າຮ່ວມ ກອງປະຊຸມ ສົ່ງເສີມການຄ້າ, ການລົງທຶນ ແລະ ການທ່ອງທ່ຽວ ຄັ້ງທີ 8. 5. ທ່ານ ວິຊຽນ ວຽງແກ້ວ ຫົວໜ້າ ພະແນກການ ຕ່າງປະເທດແຂວງ ເປັນຄະນະ ເຂົ້າຮ່ວມ ກອງປະຊຸມ ອະນຸກຳມະການ ດ້ານຄວາມໝັ້ນຄົງ ແລະ ວຽກງານ ການຕ່າງປະເທດ ຄັ້ງທີ 7. 6. ທ່ານ ສຸລິຈັນ ພອນແກ້ວ ຫົວໜ້າ ພະແນກແຜນການ ແລະ ການລົງທຶນແຂວງ ເປັນຄະນະ ເຂົ້າຮ່ວມ ກອງປະຊຸມ ອະນຸກຳມະການ ດ້ານເສດຖະກິດ ຄັ້ງທີ 7. 7. ທ່ານ ບັນດິດ ສີວິໄລ ຮອງຫົວໜ້າ ກອງບັນຊາການ ປກສ ແຂວງ ເປັນຄະນະ ເຂົ້າຮ່ວມ ກອງປະຊຸມ ອະນຸກຳມະການ ດ້ານຄວາມ ໝັ້ນຄົງ ແລະ ວຽກງານການ ຕ່າງປະເທດ ຄັ້ງທີ 7. 8. ທ່ານ ອິນປອນ ສິດທິປັນຍາ ກອງເລຂາ CLV ຂັ້ນແຂວງ 9. ທ່ານ ຫົງທອງ ຄຳພູນວົງ ອຳນວຍການ ທະນາຄານ ສົ່ງເສີມກະສິກຳ ສາຂາແຂວງ ອັດຕະປື ເປັນຄະນະ ເຂົ້າຮ່ວມ ກອງປະຊຸມ ສົ່ງເສີມການຄ້າ, ການລົງທຶນ ແລະ ການທ່ອງທ່ຽວ ຄັ້ງທີ 8. 10. ທ່ານ ຄຳໄພ ພິລາວົງ ອຳນວຍການ ລັດວິສະຫະກິດ ການຄ້າ ຂາເຂົ້າ-ຂາອອກ ແຂວງ ເປັນຄະນະ ເຂົ້າຮ່ວມ ກອງປະຊຸມ ສົ່ງເສີມການຄ້າ, ການລົງທຶນ ແລະ ການທ່ອງທ່ຽວ ຄັ້ງທີ 8.


text:
ກອງປະຊຸມຂອງນາຍົກລັດຖະມົນຕີກັບວິສາຫະກິດຈະໄຂຂຶ້ນໃນໄວໆນີ້
ນາຍົກລັດຖະມົນຕີ ຫງວຽນຊວນຟຸກ ໃນກອງປະຊຸມຂອງລັດຖະບານ
ທ່ານນາຍົກລັດຖະມົນຕີ ຫງວຽນຊວນຟຸກ ຕົກລົງຈະຈັດຕັ້ງກອງປະຊຸມກັບວິສາຫະກິດປີ 2016 ໃນວັນທີ 29/4/2016 ດ້ວຍຫົວຂໍ້ວ່າ “ວິສາຫະກິດ ຫວຽດນາມ - ກຳລັງໜູນພັດທະນາເສດຖະກິດຂອງປະເທດຊາດ”. ກອງປະຊຸມຈະຍົກອອກສານຂອງທ່ານນາຍົກລັດຖະມົນຕີ ສ້າງເງື່ອນໄຂອຳນວຍຄວາມສະດວກທີ່ສຸດເພື່ອດຳເນີນທຸລະກິດ, ຊຸກຍູ້ບັນດາວິສາຫະກິດພັດທະນາທັງດ້ານປະລິມານ ແລະ ຄຸນນະພາບ. ເນື້ອໃນວາງອອກບັນດາມາດຕະການກໍ່ສ້າງລະບອບລະບຽບການເພື່ອແນໃສ່ສ້າງສະພາບແວດລ້ອມດຳເນີນທຸລະກິດທີ່ສະດວກໃຫ້ແກ່ວິສາຫະກິດ, ແກ້ໄຂບັນດາຄວາມຫຍຸ້ງຍາກ, ຂໍ້ຕິດຂັດ, ຂໍ້ສະເໜີແນະຂອງວິສາຫະກິດ. ທ່ານນາຍົກລັດຖະມົນຕີ ຫງວຽນຊວນຟຸກ ສະເໜີບັນດາກະຊວງ, ຄະນະກຳມະການປະຊາຊົນແຂວງ, ນະຄອນຕ່າງໆຂຶ້ນກັບສູນກາງ, ລາຍງານສະພາບການແກ້ໄຂຂໍ້ຕິດຂັດ, ຂໍ້ສະເໜີແນະຂອງວິສາຫະກິດ, ສະເໜີມາດຕະການສ້າງສະພາບແວດລ້ອມແຫ່ງການດຳເນີນທຸລະກິດຢ່າງສະດວກຕາມຂົງເຂດຮັບຜິດຊອບ, ໃນບໍລິເວນ, ແລ້ວສົ່ງເຖິງກະຊວງແຜນການ ແລະ ການລົງທຶນເພື່ອຮວບຮ່ວມສົ່ງເຖິງຫ້ອງວ່າການລັດຖະບານ.
(ແຫຼ່ງຄັດຈາກ VOV)


text:
ຂປລ. ງານວາງສະແດງຜົນງານ ກ່ຽວກັບການຖ່າຍທອດເຕັກໂນໂລຊີ ລາວ-ຫວຽດນາມ 2018 ຄັ້ງທຳອິດ ໄດ້ເປີດຂຶ້ນ ໃນວັນທີ 9 ສິງຫາ 2018 ທີ່ສະຖາບັນການຄຸ້ມຄອງ ວິທະຍາສາດ ແລະ ເຕັກໂນໂລຊີ ກະຊວງວິທະຍາສາດ ແລະ ເຕັກໂນໂລຊີ, ໂດຍການເຂົ້າຮ່ວມຂອງ ທ່ານ ບໍ່ວຽງຄຳ ວົງດາລາ ລັດຖະມົນຕີ ກະຊວງວິທະຍາສາດ ແລະ ເຕັກໂນໂລຊີ, ທ່ານ ເຈີນວັນຕຸງ ຮອງລັດຖະມົນຕີ ກະຊວງວິທະຍາສາດ ແລະ ເຕັກໂນໂລຊີ ສສ ຫວຽດນາມ, ທ່ານ ຟານວັນກ້ຽມ ຮອງປະທານສະພາບັນດິດ ວິທະຍາສາດ ສສ ຫວຽດນາມ, ມີບັນດາຕາງໜ້າຈາກ ສະຖາບັນຄົ້ນຄວ້າ ແລະ ພັດທະນາ, ມະຫາວິທະຍາໄລ, ພາກສ່ວນທຸລະກິດ ຈາກພາຍໃນ ສປປ ລາວ ແລະ ສສ ຫວຽດນາມ ເຂົ້າຮ່ວມ ຫລາຍກວ່າ 300 ທ່ານ.
ຈຸດປະສົງຂອງງານຄັ້ງນີ້, ເພື່ອສົ່ງເສີມການຖ່າຍທອດ, ການຄົ້ນຄວ້າ, ການປະດິດສ້າງ ແລະ ການນຳໃຊ້ເຕັກໂນໂລຊີ ພາຍໃຕ້ເປົ້າໝາຍຍຸດທະສາດ ການພັດທະນາວິທະຍາສາດ ແລະ ເຕັກໂນໂລຊີ ເຂົ້າໃນ ການພັດ ທະນາເສດຖະກິດ-ສັງຄົມ ໃຫ້ມີປະສິດທິຜົນ ແລະ ທັງເປັນການ ເພີ່ມທະວີການຮ່ວມມື ເພື່ອສົ່ງເສີມການຖ່າຍທອດເຕັກໂນໂລຊີ ຂອງສອງຊາດ ລາວ-ຫວຽດນາມ ພາຍໃຕ້ຂອບການຮ່ວມມື ໃນການຜັນ ຂະຫຍາຍ ບົດບັນທຶກຄວາມເຂົ້າໃຈ ວ່າດ້ວຍການຮ່ວມມື ດ້ານເຕັກໂນໂລຊີ ແລະ ນະວັດຕະກຳທີ່ໄດ້ລົງນາມໃນປີຜ່ານມາ ທີ່ ສສ ຫວຽດນາມ. ງານດັ່ງກ່າວ, ຍັງເປັນການເພີ່ມທະວີ ການຮັດແໜ້ນ ຄວາມສາ ມັກຄີແບບ ພິເສດ ມິດຕະ ພາບອັນຍິ່ງໃຫຍ່ ແລະ ການຮ່ວມມືຮອບດ້ານ ທີ່ມີມູນເຊື້ອຍາວນານ ຂອງທັງສອງປະເທດລາວ ແລະ ຫວຽດນາມ ໃຫ້ໝັ້ນຄົງຂະນົງແກ່ນຕະຫລອດໄປ.
ໃນງານດັ່ງກ່າວ, ໄດ້ມີບັນດາສະຖາບັນຄົ້ນຄວ້າ ແລະ ພັດທະນາ, ມະຫາວິທະຍາໄລ, ພາກ ສ່ວນທຸລະກິດ ຈາກພາຍໃນ ສປປ ລາວ ແລະ ສສ ຫວຽດນາມ ໄດ້ນໍາເອົາຜະລິດຕະພັນ ແລະ ຜົນ ງານເຕັກໂນໂລຊີ ໃນຂົງເຂດເຕັກໂນໂລຊີ ຂະບວນການຜະລິດ ແລະ ເກັບຮັກສາຜົນຜະລິດກະສິກຳ, ພະລັງງານທົດແທນ, ການຮັກສາສິ່ງແວດລ້ອມ, ຂໍ້ມູນຂ່າວສານ-ສື່ສານ ແລະ ການບໍລິການ, ການເພາະລ້ຽງສັດນໍ້າ ແລະ ການປະມົງ ແລະ ອື່ນໆ. ໃນໂອກາດດຽວກັນ, ສສ ຫວຽດນາມ ໄດ້ມອບເຄື່ອງຊ່ວຍເຫລືອຜູ້ປະສົບໄພ ຢູ່ເມືອງສະໜາມໄຊ ແຂວງ ອັດຕະປື ລວມມູນຄ່າ 50 ກວ່າລ້ານກີບ (150 ລ້ານດົງ).
ນອກຈາກນີ້, ຍັງມີພິທີເຊັນບົດບັນທຶກຄວາມເຂົ້າໃຈ ຈຳນວນ 9 ສະບັບ ເປັນຕົ້ນ ບົດບັນທຶກຄວາມເຂົ້າໃຈ ວ່າດ້ວຍການສະໜັບສະໜູນໂຄງການຄົ້ນຄວ້າ ແລະ ພັດທະນາ HDPEສຳລັບການລ້ຽງປາກະຊັງ ຢູ່ ສປປ ລາວ ທີ່ມີຄ່າໃຊ້ຈ່າຍຕ່ຳ; ການກໍ່ສ້າງຊັບພະຍາກອນມະນຸດ ໃຫ້ແກ່ ສປປ ລາວ, ຈັດຕັ້ງກອງປະຊຸມສຳມະນາ, ຈັດຕັ້ງແລກປ່ຽນວັດທະນະທຳ, ການສຶກສາ ແລະ ເຕັກນິກ; ເຕັກໂນໂລຊີການຜະລິດບັນດາ ຜະລິດຕະ ພັນເພີ່ມ ມູນຄ່າ (ທາດໜຽວ ແລະ ປະສົມ ເພື່ອເຮັດໃຫ້ປາສຕິກ, ຢາງພາລາຄົງຕົວ); ເຕັກໂນໂລຊີ ຂໍ້ມູນຂ່າວສານ ແລະ ການກະຈ່າຍຂ່າວຮັບໃຊ້ການພັດທະນາຕົວເມືອງ ແບບອັດຊະລິຍະ ຢູ່ ສປປ ລາວ; ຄົ້ນຄວ້າ ຄວາມຫລາກ ຫລາຍຊີວະສາດ ໃນເຂດຊີວະນາໆພັນທີ່ແຕກຕ່າງກັບຂອງລາວ ແລະ ການພັດທະນາການນຳໃຊ້ໃນກະສິກຳສະອາດ ແລະ ການແກ້ໄຂມົນລະພິດສິ່ງແວດລ້ອມ; ຜັນຂະຫຍາຍສັນຍາການຮ່ວມມື ການຄົ້ນຄວ້ານຳໃຊ້ເຕັກໂນໂລຊີ ຝຸ່ນຊີວະພາບ ໃນຮູບແບບເປັນເມັດທີ່ລະລາຍຊ້າ ເພື່ອນຳໃຊ້ການປູກພືດ ຢູ່ ຊຽງຂວາງ; ເຕັກໂນໂລຊີ ເພື່ອຈັດການສິ່ງເສດເຫລືອອົງຄະທາດ ຢູ່ຄົວເຮືອນ ແລະ ບັນດາເຂດທ່ອງທ່ຽວ; ແຜນງານຮ່ວມມື ພັດທະນາ ການນຳ ໃຊ້ຈຸລິນຊີ ໃນການຜະລິດຝຸ່ນອົງຄະທາດ ຢູ່ ສປປ ລາວ; ແລະ ລະບົບຈັດການ ເລື່ອງການຂົນສົ່ງ (ເຕັກໂນໂລຊີ ອັດສະລິຍະ).
ຂ່າວ: ມະນີທອນ, ພາບ: ສຸກທະວີ
ເນື້ອໃນ: ຂປລ


text:
(VOVWORLD) - ປັດຈຸບັນ VOV ລວມມີ 7 ຊ່ອງກະຈາຍສຽງ, 17 ຊ່ອງໂທລະພາບ, 2 ສື່ເອເລັກໂຕນິກ ແລະ ສື່ສິ່ງພິມ.
ຕອນບ່າຍວັນທີ 06 ທັນວາ, ຄະນະພະນັກງານການນຳ, ຄຸ້ມຄອງສື່ມວນຊົນ ລາວ ສັງກັດສະຖາບັນສື່ມວນຊົນ ກະຊວງຖະແຫຼງຂ່າວ, ວັດທະນະທຳ ແລະ ທ່ອງທ່ຽວ ລາວ ໂດຍທ່ານ ວິໄລທອງ ສີຊານົນ ນຳໜ້າ ພ້ອມດ້ວຍບັນດາຜູ້ຕາງໜ້າຂອງພະແນກຖະແຫຼງຂ່າວ, ວັດທະນະທຳ ແລະ ທ່ອງທ່ຽວ ລາວ ມາຢ້ຽມຢາມ, ຖອດຖອນບົດຮຽນການຄຸ້ມຄອງສື່ມວນຊົນຢູ່ ສຳນັກງານວິທະຍຸກະຈາຍສຽງ ຫວຽດນາມ (VOV) ເລກທີ 58 ຖະໜົນ ກວນຊື ຮ່າໂນ້ຍ. ທີ່ການຕ້ອນຮັບ, ທ່ານ ຫວູຫາຍ ຮອງຜູ້ອຳນວຍການໃຫຍ່ VOV ໄດ້ແນະນຳໃຫ້ຄະນະນັກຂ່າວ ລາວ ກ່ຽວກັບໂຄງປະກອບການຈັດຕັ້ງ ແລະ ປະເພດສື່ມວນຊົນຂອງ VOV, ປັດຈຸບັນລວມມີ 7 ຊ່ອງກະຈາຍສຽງ, 17 ຊ່ອງໂທລະພາບ, 2 ສື່ເອເລັກໂຕນິກ ແລະ ສື່ສິ່ງພິມ. ທ່ານ ຫວູຫາຍ ຮອງຜູ້ອຳນວຍການໃຫຍ່ VOV ໃຫ້ຮູ້ວ່າ: VOV ນັບມື້ນັບເປີດກ້ວາງການພົວພັນຮ່ວມມືກັບບັນດາອົງການສື່ມວນຊົນໃນພາກພື້ນ ແລະ ໂລກຢ່າງບໍ່ຢຸດຢັ້ງ ເພື່ອແບ່ງປັນ, ຖອດຖອນບົດຮຽນ ແນໃສ່ຍົກສູງຄຸນນະພາບໃນການຮັບໃຊ້ວຽກງານສື່ຂ່າວໃຫ້ແກ່ປະຊາຊົນ. ແລະ ເພື່ອສ້າງຄວາມສະດວກໃຫ້ທ່ານຜູ້ຟັງໃນສະໄໝດີຈີຕອນ, ທ່ານ ຫວູຫາຍ ຮອງຜູ້ອຳນວຍການໃຫຍ່ VOV ແບ່ງປັນວ່າ:
“ນອກຈາກທ່ານຜູ້ຟັງໄດ້ຮັບຟັງລາຍການຜ່ານຄື້ນ AM ແລະ FM ແລ້ວ, ທ່ານຜູ້ຟັງສາມາດຮັບຟັງບັນດາລາຍການຂອງ VOV ຜ່ານທາງອິນເຕີແນັດ. ພວກຂ້າພະເຈົ້າມີຊອັບແວ VOVmedia, ທ່ານຜູ້ຟັງສາມາດ ດາວໂລດ ບັນດາລາຍການກະຈາຍສຽງ, ໂທລະພາບຂອງ VOV ໂດຍບໍ່ຕ້ອງເສຍຄ່າ. ເປົ້າໝາຍຕົ້ນຕໍຂອງຊອັບແວ ແມ່ນສ້າງເງື່ອນໄຂສະດວກໃຫ້ແກ່ທ່ານຜູ້ຟັງ ເພື່ອຮັບຟັງລາຍການຂອງ VOV, ຊ້ຳບໍ່ໜຳ ສາມາດຮັບຟັງຄືນບັນດາລາຍການທີ່ທ່ານຜູ້ຟັງນິຍົມ ”.
ສ່ວນທ່ານ ວິໄລທອງ ສີຊານົນ ຫົວໜ້າສະຖາບັນສື່ມວນຊົນ ລາວ ແບ່ງປັນວ່າ
ທີ່ການພົບປະແລກປ່ຽນໃນຄັ້ງນີ້, ຄະນະພະນັກງານການນຳ, ຄຸ້ມຄອງສື່ມວນຊົນ ລາວ ໄດ້ຕັ້ງຄຳຖາມ ແລະ ໄດ້ຮັບການແບ່ງປັນຫລາຍບັນຫາກ່ຽວກັບການຄຸ້ມຄອງຂໍ້ມູນຂ່າວສານໃນຄື້ນກະຈາຍສຽງ ແລະ ອິນເຕີແນັດຈາກການນຳ, ພະນັກງານ, ນັກຂ່າວ VOV.


text:
ຮອງນາຍົກລັດຖະມົນຕີເຮັດວຽກກັບການນຳຫຼັກແຫຼ່ງແຂວງບັກກ້ານ
ທ່ານ ເວືອງດີ່ງເຮ້ ຮອງນາຍົກລັດຖະມົນຕີ ພ້ອມກັບຄະນະປະຕິບັດ
ງານຂອງລັດຖະບານມີການເຮັດວຽກກັບການ ນຳຫຼັກແຫຼ່ງແຂວງບັກກ້ານ
ຕອນບ່າຍວັນທີ 29/12, ທ່ານ ເວືອງດີ່ງເຮ້ ຮອງນາຍົກລັດຖະມົນຕີ ພ້ອມກັບຄະນະປະຕິບັດງານຂອງລັດຖະບານມີການເຮັດວຽກກັບການນຳຫຼັກແຫຼ່ງແຂວງບັກກ້ານກ່ຽວກັບສະພາບດ້ານເສດຖະກິດສັງຄົມ, ການປ້ອງກັນຊາດປ້ອງກັນຄວາມສະຫງົບ ປີ 2016, ໜ້າທີມາດຕະການຕົ້ນຕໍແມ່ນພັດທະນາເສດຖະກິດສັງຄົມ, ຮັບປະກັນປ້ອງກັນຊາດປ້ອງກັນຄວາມສະຫງົບ ປີ 2017. ທ່ານ ຮອງນາຍົກລັດຖະມົນຕີ ສະເໜີວ່າ ໃນໄລຍະຈະມາເຖີງ, ແຂວງຄວນເອົາໃຈໃສ່ເປັນພິເສດເຖິງການຜັນຂະຫຍາຍບັນດາມາດຕະການໃນວຽກງານປູກ ແລະ ປົກປັກຮັກສາປ່າ. ຍູ້ແຮງການພັດທະນາດ້ານການຄ້າ, ການບໍລິການທ່ອງທ່ຽວຈຸດສຸນແມ່ນພັດທະນາການທ່ອງທ່ຽວໜອງ ບາເບ, ກ້າວໄປເຖິງວາງແຜນຜັງເປັນເຂດທ່ອງທ່ຽວແຫ່ງຊາດ. ທ່ານ ເວືອງດີ່ງເຮ້ ຮອງນາຍົກລັດຖະມົນຕີ ກໍ່ສະເໜີວ່າ ໃນໄລຍະຈະມາເຖີງ, ບັກກ້ານສືບຕໍ່ເສີມຂະຫຍາຍມູນເຊື້ອປະຕິວັດ, ສາມັກຄີ, ເປັນເອກະພາບ, ອອກແຮງແຂ່ງຂັນເຮັດວຽກ, ຮ່ຳຮຽນ, ອອກແຮງງານທຳການຜະລິດເພື່ອຊຸກຍູ້ເສດຖະກິດສັງຄົມພັດທະນາໃຫ້ນັບມື້ນັບມີສະຖຽນລະພາບ, ໝັ້ນຄົງ.
ຕອນຄ່ຳວັນດຽວກັນ, ທ່ານ ເວືອງດີ່ງເຮ້ ຮອງນາຍົກລັດຖະມົນຕີ ຕາງໜ້າການນຳພັກ, ລັດ, ລັດຖະບານປະດັບຫຼຽນໄຊແຮງງານຊັ້ນໜື່ງໃຫ້ອຳນາດການປົກຄອງ ແລະ ປະຊາຊົນແຂວງບັກກ້ານເນື່ອງໃນໂອກາດສະເຫຼີມສະຫຼອງວັນສ້າງຕັ້ງຄືນໃໝ່ຄົບຮອບ 20 ປີ.
(ແຫຼ່ງຄັດຈາກ VOV)


text:
ຍົກສູງຄຸນນະພາບຜະລິດຕະພັນທ່ອງທ່ຽວ ແລະ ເຮັດວຽກແບບມືອາຊີບ
(VOVWORLD) -ວັນທີ 29 ສິງຫາ, ຢູ່ຮ່າໂນ້ຍ, ກົມໃຫຍ່ທ່ອງທ່ຽວຫວຽດນາມ ໄດ້ຈັດກອງປະຊຸມສຳມະນາ “ຍົກສູງຄຸນນະພາບຜະລິດຕະພັນທ່ອງທ່ຽວ ແລະ ເຮັດວຽກເປັນມືອາຊີບ”.
ນີ້ແມ່ນໜຶ່ງໃນບັນດາການເຄື່ອນໄຫວເພື່ອແນໃສ່ຜັນຂະຫຍາຍມະຕິເລກທີ 08 ຂອງກົມການເມືອງກ່ຽວກັບການພັດທະນາການທ່ອງທ່ຽວ ໃຫ້ກາຍເປັນຂະແໜງເສດຖະກິດປາຍແຫຼມ ແລະ ການຊີ້ນຳຂອງທ່ານນາຍົກລັດຖະມົນຕີທີ່ກອງປະຊຸມທົ່ວປະເທດກ່ຽວກັບການພັດທະນາການທ່ອງທ່ຽວ. ກອງປະຊຸມສຳມະນາການເວທີປາໄສເພື່ອໃຫ້ບັນດານັກຄຸ້ມຄອງ, ນັກຄົ້ນຄວ້າ ແລະ ວິສາຫະກິດແລກປ່ຽນຂໍ້ມູນຂ່າວ, ປຶກສາມາດຕະການແກ້ໄຂບັນດາຂໍ້ຕິດຂັດ, ກຳນົດບັນດາເນື້ອໃນຄວນບຸກທະລຸເພື່ອນຳຂະແໜງທ່ອງທ່ຽວໃຫ້ກາຍເປັນຂະແໜງເສດຖະກິດປາຍແຫຼມ. ທ່ານ ຮີ່ງຫວິງອາຍ, ຮອງລັດຖະມົນຕີກະຊວງວັດທະນະທຳ, ກິລາ ແລະ ທ່ອງທ່ຽວຫວຽດນາມ ໃຫ້ຮູ້ວ່າ.
“ພັດທະນາການທ່ອງທ່ຽວໃນໄລຍະຈະມາເຖິງ ຕ້ອງສຸມໃສ່ລັກສະນະມືອາຊີບ, ຍົກສູງຄຸນນະພາບຜະລິດຕະພັນການທ່ອງທ່ຽວ ເພື່ອໃຫ້ມີບາດກ້າວພັດທະນາແບບຍືນຍົງ, ຮັບປະກັນກຳລັງແກ່ງແຍ້ງສູງ, ສ້າງບາດກ້າວບຸກທະລຸ ແລະ ພັດທະນາຢ່າງຍາວນານ. ຕ້ອງເພີ່ມລັກສະນະມືອາຊີບ ແລະ ຍົກສູງຄຸນນະພາບຜະລິດຕະພັນທ່ອງທ່ຽວ ຮຽກຮ້ອງຕ້ອງມີຄວາມຕັດສິນໃຈຂອງຂະແໜງທ່ອງທ່ຽວ ແລະ ບັນດາຂະແໜງ, ທຸກຂັ້ນ, ຂອງທົ່ວສັງຄົມ. ໃນນັ້ນກ່ອນອື່ນໝົດແມ່ນຂອງຂະແໜງທ່ອງທ່ຽວ”.


text:
(VOVWORLD) - ໃນການຕໍ່ສູ້ຂອງປະເທດຊາດ 2 ຄັ້ງ, ພຸດທະສາສະໜາ ຫວຽດນາມ ກໍ່ສືບຕໍ່ເສີມຂະຫຍາຍມູນເຊື້ອອັນດີງາມນັ້ນ
ກອງປະຊຸມໃຫຍ່ຜູ້ແທນສະມາຄົມພຸດທະສາສະໜາ ຫວຽດນາມ ທົ່ວປະເທດຄັ້ງທີ 8 ດ້ວຍຫົວຂໍ້ວ່າ “ພູມປັນຍາ - ລະບຽບວິໄນ - ເຊື່ອມໂຍງ - ພັດທະນາ” ໄດ້ດຳເນີນເປັນເວລາ 2 ວັນ ແຕ່ວັນທີ 21 – 22 ພະຈິກ ຢູ່ ຮ່າໂນ້ຍ ຫາກໍ່ສິ້ນສຸດລົງຢ່າງຈົບງາມ. ກອງປະຊຸມໃຫຍ່ ຢັ້ງຢືນການພັດທະນາຂອງພຸດທະສາສະໜາ ຫວຽດນາມ ໃນວິວັດທະນາການສ້າງສາ ແລະ ກ້າວຂຶ້ນຂອງປະເທດຊາດ ໂດຍຜ່ານໄລຍະຕ່າງໆ; ພ້ອມທັງ ເນັ້ນໜັກເຖິງ ບັນດາໜ້າທີ່ຂອງສະມາຄົມພຸດທະສາສະໜາ ຫວຽດນາມ ໃນສະພາວະເຊື່ອມໂຍງເຂົ້າກັບສາກົນ. ເນື່ອງໃນໂອກາດນີ້, ນັກຂ່າວ VOV ມີບົດຂຽນທີ່ພາດຫົວຂໍ້ວ່າ “ພຸດທະສາສະໜາ ຫວຽດນາມ ຮ່ວມເດີນທາງພ້ອມກັບການພັດທະນາຂອງປະເທດຊາດ”
ຜ່ານການແຊກຊຶມເຂົ້າ ຫວຽດນາມ ເປັນເວລາເກືອບ 2000 ປີ, ພຸດທະສາສະໜາ ຫວຽດນາມ ແມ່ນສາສະໜາທີ່ມີມູນເຊື້ອຮັກຊາດ ດ້ວຍຈິດໃຈ “ປະເທດຊາດມີຄວາມສັນຕິພາບ, ປະຊາຊົນອີ່ມໜຳສຳລານ ແລະ ຢູ່ເຢັນເປັນສຸກ”, ໄດ້ຜູກພັນກັບຊາຕາກຳຂອງປະເທດຊາດມາແຕ່ດົນນານ, ຍາມໃດກໍ່ຮ່ວມເດີນທາງພ້ອມກັບປະເທດຊາດ ໃນຕະຫລອດວິວັດການໂຄສະນາເຜີຍແຜ່ແນວຄິດຫລັກສິນທຳຂອງພຸດທະສາສະໜາ.
ພຸດທະສາສະໜາ ຫວຽດນາມ ດ້ວຍຈິດໃຈ “ປະເທດຊາດສະຫງົບສຸກ ປະຊາຊົນອີ່ມໜຳສຳລານ”
ຫວນຄືນປະຫວັດສາດ ຫວຽດນາມ ນັບແຕ່ບັນດາສະໄໝລາດຊະວົງ ດິງ, ເລ, ຫຼີ, ເຈີ່ນ ໄດ້ສະແດງໃຫ້ເຫັນຈິດໃຈເປັນເຈົ້າຕົນເອງ, ເອກະລາດ, ພິລະອາດຫານຂອງປະເທດຊາດ; ພ້ອມທັງ ຢັ້ງຢືນຈິດໃຈຕິດພັນລະຫວ່າງເທດສະໜາທຳມະກັບປະເທດຊາດຂອງພຸດທະສາສະໜາ ຫວຽດນາມ. ອາດຈະນັບທັງບັນດາ ພະມະຫາອາຈານ ຄົງໂລະ, ວານແຮ້ງ… ໄດ້ເຮັດຈົນສຸດຄວາມສາມາດຂອງຕົນເພື່ອຮັບໃຊ້ເຈົ້າຊີວິດ ຊ່ວຍປະເທດຊາດ, ສ້າງສັງຄົມໃຫ້ໝັ້ນຄົງ. ຄື ພະພຸດພະເຈົ້າມະຫາຊີວິດ ເຈີ່ນເຍີນຕົງ ເຄີຍສວມເສື້ອເກາະພ້ອມກັບປະຊາຊົນຕໍ່ສູ້ຕ້ານພວກຮຸກຮານມົງໂກນ 2 ຄັ້ງ
ໃນການຕໍ່ສູ້ຂອງປະເທດຊາດ 2 ຄັ້ງ, ພຸດທະສາສະໜາ ຫວຽດນາມ ກໍ່ສືບຕໍ່ເສີມຂະຫຍາຍມູນເຊື້ອອັນດີງາມນັ້ນ. ເມື່ອປະເທດຊາດຕົກເຂົ້າຢູ່ໃນສະພາບອັນຕະລາຍ, ນັກບວດພຸດທະສາສະໜາຫລາຍອົງ ໄດ້ກາຍເປັນບັນດານັກຮົບປະຕິວັດ ອອກເດີນທາງໄປຕີສັດຕູກູ້ຊາດ, ປະກອບສ່ວນເຂົ້າໃນພາລະກິດຕໍ່ສູ້ຍາດເອົາເອກະລາດ, ທ້ອນໂຮມປະເທດຊາດເປັນເອກະພາບ.
ຫວນຄືນບັນດາການປະກອບສ່ວນດີເດັ່ນຂອງພຸດທະສາສະໜາ ຫວຽດນາມ, ທີ່ກອງປະຊຸມໃຫຍ່ຜູ້ແທນສະມາຄົມພຸດທະສາສະໜາ ຫວຽດນາມ ທົ່ວປະເທດຄັ້ງທີ 8, ທ່ານຮອງນາຍົກລັດຖະມົນຕີ ຫວຽດນາມ ເວືອງດີງເຫວ້ ຢືນຢັນວ່າ:
“ເກືອບ 2000 ປີທີ່ຜູກພັນ ແລະ ຮ່ວມເດີນທາງກັບປະເທດຊາດ, ພຸດທະສາສະໜາ ຫວຽດນາມ ໄດ້ປະກອບສ່ວນຢ່າງໃຫຍ່ຫລວງເຂົ້າໃນພາລະກິດສ້າງສາ ແລະ ປົກປັກຮັກສາປະເທດຊາດ. ນັບແຕ່ສະໄໝດຶກດຳບັນ ຫລັກສິນທຳໄດ້ຊຶມເລິກເຂົ້າໃນຊີວິດຕົວຈິງຂອງປະຊາຊົນ ຫວຽດນາມ ເປັນຈຳນວນຫລວງຫລາຍ. ຄຸນຄ່າອັນດີງາມຂອງພຸດທະສາສະໜານັ້ນ ໄດ້ປະກອບສ່ວນເພີ່ມພູນຄູນສ້າງບັນດາຄຸນຄ່າອັນດີງາມຂອງຊາວ ຫວຽດນາມ. ປະຫວັດສາດ ຫວຽດນາມ ໄດ້ບັນທຶກພຸດທະສາສະໜາສະໄໝໃດ ກໍ່ມີການປະກອບສ່ວນທີ່ເໝາະສົມກັບການປົກປັກຮັກສາ ແລະ ສ້າງສາປະເທດຊາດ, ຜູກພັນພ້ອມກັບປະເທດຊາດ ເພືີ່ອໃຫ້ປະເທດຊາດ ມີຄວາມສະຫງົບສຸກ, ປະຊາຊົນມີຄວາມຢູ່ເຢັນເປັນສຸກອີ່ມໜຳສຳລານ.”
ພຸດທະສາສະໜາ ຫວຽດນາມ ຮ່ວມເດີນທາງພ້ອມກັບວິວັດການພັດທະນາຂອງປະເທດຊາດ
ເມື່ອປະເທດຊາດມີສັນຕິພາບ, ສືບທອດມູນເຊື້ອອັນສະຫງ່າລາສີ, ພຸດທະສາສະໜາ ຫວຽດນາມ ສືບຕໍ່ມີບັນດາການປະກອບສ່ວນສຳຄັນເຂົ້າໃນພາລະກິດປົກປັກຮັກສາ ແລະ ສ້າງສາປະເທດຊາດໃນໄລຍະໃໝ່ ດ້ວຍທິດນຳ “ທຳມະເທສະໜາ - ປະເທດຊາດ - ລັດທິສັງຄົມນິຍົມ”, ຮ່ວມເດີນທາງພ້ອມກັບປະຊາຊົນໃນທົ່ວປະເທດ ດຳເນີນພາລະກິດປ່ຽນແປງໃໝ່ບົນຈິດໃຈໄກ່ເກ່ຍປອງດອງ, ສາມັກຄີ. ທ່ານປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ເຈີ່ນແທງເມີນ ເນັ້ນໜັກວ່າ:
“ການເຄື່ອນໄຫວຮັບປະກັນຊີວິດສັງຄົມຂອງພຸດທະສາສະໜາ ສືບຕໍໍ່ໄດ້ພັດທະນາ ແລະ ເປີດກ້ວາງ, ປະກອບສ່ວນພ້ອມກັບພັກ, ລັດ, ແນວໂຮມປະເທດຊາດ ຫວຽດນາມ ເບິ່ງແຍງດູແລໃຫ້ຄົນທຸກຍາກ, ຜູ້ມີຄຸນງາມຄວາມດີຕໍ່ປະເທດຊາດ, ເດັກກຳພ້າ…ພຸດທະສາສະໜາເອົາໃຈໃສ່ຜັນຂະຫຍາຍບັນດາການເຄື່ອນໄຫວທັງມີຜົນປະໂຫຍດໃຫ້ແກ່ປະເທດ ທັງມີຜົນປະໂຫຍດໃຫ້ແກ່ປະຊາຊົນ ເພື່ອແນໃສ່ຢັ້ງຢືນ ແລະ ປົກປັກຮັກສາອະທິປະໄຕແຫ່ງຊາດ ແລະ ຜືນແຜ່ນດິນອັນຄົບຖ້ວນ. ພ້ອມທັງ ເປັນເຈົ້າການເຂົ້າຮ່ວມການຕໍ່ສູ້ກັບບັນດາກົນອຸບາຍແບ່ງແຍກ, ມ້າງເພທຳລາຍກຸ່ມກ້ອນມະຫາສາມັກຄີທົ່ວປວງຊົນທັງຊາດຂອງບັນດາອິດທິກຳລັງທີ່ເປັນປໍລະປັກ. ຜ່ານນັ້ນ ຢືນຢັນຖານະບົດບາດ ແລະ ຍົກສູງອິດທິພົນຊື່ສຽງຂອງພຸດທະສາສະໜາ ສຳລັບປະເທດຊາດ ແລະ ປະຊາຊົນ; ຢືນຢັນນະໂຍບາຍເຄົາລົບ, ຄວາມເສລີໃນການເຫລື້ອມໃສ, ສາສະໜາຂອງພັກ, ລັດ.”
ພຸດທະສາສະໜາ ຫວຽດນາມ ເຊື່ອມໂຍງເຂົ້າກັບການເຄື່ອນໄຫວພຸດທະສາສະໜາສາກົນ
ໃນທ່າອ່ຽງພັດທະນາ, ການປ່ຽນແປງໃໝ່ ແລະ ເຊື່ອມໂຍງເຂົ້າກັບທົ່ວໂລກຂອງປະເທດຊາດ, ສະມາຄົມພຸດທະສາສະໜາ ຫວຽດນາມ ເຄື່ອນໄຫວດ້ວຍຈິດໃຈສັນຕິພາບ ແລະ ມິດຕະພາບ, ສາມັກຄີພ້ອມກັບບັນດາອົງການພຸດທະສາສະໜາໃນທົ່ວໂລກ ເພື່ອຮ່ວມມືເຜີຍແຜ່ຫລັກສິນທຳ ແລະ ປະກອບສ່ວນສ້າງສາ, ປັບປຸງພື້ນຖານສັນຕິພາບໃຫ້ມວນມະນຸດ.
5 ປີຜ່ານມາ, ສະມາຄົມພຸດທະສາສະໜາ ຫວຽດນາມ ໄດ້ສະແດງໃຫ້ເຫັນຄວາມເປັນເຈົ້າການ ແລະ ຢືນຢັນບົດບາດຂອງຕົນໃນການເຊື່ອມໂຍງເຂົ້າກັບສາກົນ. ສະມາຄົມພຸດທະສາສະໜາ ຫວຽດນາມ ໄດ້ກາຍເປັນສະມາຊິກຂອງບັນດາສະມາຄົມພຸດທະສາສະໜາໃຫຍ່ໃນໂລກ, ເປັນສະມາຊິກສ້າງຕັ້ງສະຫະພັນພຸດທະສາສະໜາໂລກຢູ່ ອິນເດຍ, ສະຫະພັນພຸດທະສາສະໜາໂລກໂຄສະນາເຜີຍແຜ່ຫຼັກສິນທຳ, ຄະນະກຳມະການສາກົນງານບຸນໃໝ່ VESAK ສະຫະປະຊາຊາດຢູ່ ໄທ…ພະອາຈານໃຫຍ່ ທິກດຶກທ້ຽນ ເລຂາທິການໃຫຍ່ສະພາບໍລິຫານງານສະມາຄົມພຸດທະສາສະໜາ ຫວຽດນາມ ໃຫ້ຮູ້ວ່າ:
“ສະມາຄົມພຸດທະສາສະໜາ ຫວຽດນາມ ບັນລຸໄດ້ເປົ້າໝາຍໃນການເຄື່ອນໄຫວພົວພັນຕ່າງປະເທດສາກົນ, ນັ້ນແມ່ນ ຢູ່ບ່ອນໃດ ມີປະຊາຄົມຊາວ ຫວຽດນາມ ແມ່ນມີຄວາມປາດຖະໜາຢາກກໍ່ສ້າງວັດ ຫວຽດນາມ. ນັ້ນຕ້ອງແມ່ນວັດ ມີລັກສະນະວັດທະນະທຳຂອງ ຫວຽດນາມ, ນັບທັງດ້ານສະຖາປັດຕະຍະກຳວັດທະນະທຳ, ຮີດຄອງປະເພີນີ ຕະຫລອດຮອດການ ເຊື່ອມຕໍ່ດ້ານແນວຄິດຈິດໃຈ ເພື່ອເຮັດແນວໃດ ໄດ້ເຊື່ອມຕໍ່ກັບທຸກຄົນ ພ້ອມກັນອ່ວາຍໜ້າເມືອຫາປະເທດຊາດ”.
ອາດຈະເຫັນໄດ້ວ່າ ການພັດທະນາຂອງພຸດທະສາສະໜາຢູ່ບັນດາແຂວງ, ນະຄອນຢູ່ ຫວຽດນາມ ກໍ່ຄືຢູ່ຕ່າງປະເທດ ໄດ້ສະແດງໃຫ້ເຫັນໃນບັນດາບົດປະກອບຄຳເຫັນ, ບົດລາຍງານທີ່ກອງປະຊຸມໃຫຍ່ຄັ້ງນີ້ຂອງຜູ້ມີຍົດຖາບັນດາສັກ, ພະສົງສຳມະເນນພຸດທະສາສະໜາ ໄດ້ສະແດງໃຫ້ເຫັນການເຄື່ອນໄຫວຂອງພຸດທະສາສະໜາຢູ່ ຫວຽດນາມ ຍາມໃດກໍ່ໄດ້ຮັບຄວາມເອົາໃຈໃສ່, ການໜູນຊ່ວຍ, ສ້າງເງື່ອນໄຂຈາກທຸກຂັ້ນແຕ່ສູນກາງລົງຮອດທ້ອງຖິ່ນ. ຜ່ານນັ້ນ, ບັນດາຜູ້ມີຍົດຖາບັນດາສັກ ແລະ ສາສະນິກກະຊົນພຸດທະສາສະໜາຢູ່ ຫວຽດນາມ ກໍ່ສະແດງໃຫ້ເຫັນຄວາມເຊື່ອໝັ້ນຕໍ່ການຊີ້ນຳນຳພາຂອງພັກ ແລະ ລັດ ຫວຽດນາມ, ຢັ້ງຢືນຄວາມອຸ່ນອ່ຽງໃຈໃນການເຄື່ອນໄຫວສາສະໜາຢູ່ປະເທດທີ່ມີສະຖຽນລະພາບທາງດ້ານການເມືອງ; ພ້ອມກັນສາມັກຄີ, ເປັນຈິດໜຶ່ງໃຈດຽວເພື່ອຈຸດໝາຍ “ປະຊາຊົນຮັ່ງມີ, ປະເທດເຂັ້ມແຂງ, ສັງຄົມຍຸຕິທຳ, ປະຊາທິປະໄຕ, ສີວິໄລ”, ສືບຕໍ່ຮ່ວມເດີນທາງ ແລະ ປະກອບສ່ວນເຂົ້າໃນການພັດທະນາຂອງປະເທດ ຫວຽດນາມ./.


text:
ຮ່ວມມືກັນສ້າງປະຊາຄົມຮ່ວມຊະຕາກຳຈີນ-ລາວ ທີ່ມີຄວາມໝາຍຍຸດທະສາດ
ໂດຍ: ສະຫາຍ ສີ ຈິ້ນຜິງ, ເລຂາທິການໃຫຍ່ຄະນະກຳມະການສູນກາງພັກກອມມູນິດຈີນ, ປະທານປະເທດ ສປ ຈີນ
ໂດຍຕອບສະໜອງຕາມຄຳເຊີນຂອງສະຫາຍ ບຸນຍັງ ວໍລະຈິດ, ເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດ ສປປ ລາວ. ຂ້າພະເຈົ້າຈະເດີນທາງມາຢ້ຽມຢາມ ສປປ ລາວ ທາງລັດຖະກິດ, ຂ້າພະເຈົ້າເຄີຍມາຢ້ຽມຢາມລາວສອງເທື່ອແລ້ວ, ເຊິ່ງປະຊາຊົນລາວຜູ້ທີ່ມັກແຂກມັກຄົນ, ພະທາດຫຼວງທີ່ນະຄອນຫຼວງວຽງຈັນທີ່ເຫຼືອງເຫຼື້ອມງາມຕາ ແລະ ແຄມຂອງທີ່ມີພາບວິວທິວທັດທີ່ສວຍສົດງົດງາມ ໄດ້ເຮັດໃຫ້ຂ້າພະເຈົ້າມີຄວາມປະທັບໃຈຢ່າງເລິກເຊິ່ງ. ຂ້າພະເຈົ້າຄອງຄອຍຈະໄດ້ພ້ອມກັບເພື່ອນເກົ່າ ແລະ ໃໝ່ຂອງລາວ ຫວນຄືນມິດຕະພາບ, ສະແຫວງຫາການພັດທະນາ ເພື່ອຮ່ວມກັນສ້າງອະນາຄົດອັນດີງາມແຫ່ງການພົວພັນ ລະຫວ່າງ ສອງປະເທດ.
ປະເທດຈີນ ແລະ ປະເທດລາວ ແມ່ນປະເທດສັງຄົມນິຍົມທີ່ເປັນບ້ານໃກ້ເຮືອນຄຽງທີ່ມີມິດຕະພາບຕໍ່ກັນ, ມີອຸດົມການເຊັ່ນດຽວກັນ, ລະບອບສັງຄົມຄືກັນ ແລະ ເດີນຕາມເສັ້ນທາງການພັດທະນາທີ່ຄ້າຍຄືກັນ. ນັບແຕ່ສ້າງຕັ້ງສາຍພົວພັນທາງການທູດໃນເຄິ່ງສະຕະວັດມານີ້, ການພົວພັນ ລະຫວ່າງ ສອງພັກ, ສອງລັດ ໄດ້ຜ່ານການທົດສອບຂອງການປ່ຽນແປງແຫ່ງຍຸກສະໄໝ ແລະ ການປ່ຽນແປງຂອງສະພາບການທົ່ວໂລກ, ອັນໄດ້ສ້າງປະຫວັດສາດທີ່ໜ້າຈາລຶກໄວ້. ການນຳລຸ່ນອາວຸໂສ ເຊັ່ນ: ສະຫາຍ ເໝົາເຈີຕົງ; ສະຫາຍ ໂຈ່ວເອີ່ນລາຍ, ກັບ ສະຫາຍ ໄກສອນ ພົມວິຫານ ແລະ ສະຫາຍອື່ນໆ ໄດ້ຈົກຈິດຈົກໃຈໃສ່ກັນ, ໄດ້ຜູກພັນມິດຕະພາບອັນເລິກເຊິ່ງໃນການຕໍ່ສູ້ກັບສັດຕູ, ໄດ້ສ້າງພື້ນຖານອັນໝັ້ນແກ່ນໃຫ້ສອງປະເທດຈີນ-ລາວ ມີມິດຕະພາບຕໍ່ກັນທຸກເຊັ່ນຄົນ. ລູກຫຼານຂອງທ່ານ ກິນິມ ພົນເສນາ ຜູ້ນຳທີ່ສຳຄັນຂອງລາວເຄີຍໄປຮຽນຢູ່ຈີນເປັນເວລາ 10 ປີ, ພວກເພິ່ນໄດ້ຜ່ານຜ່າໄລຍະໄວໜຸ່ມຂອງຕົນຢູ່ຈີນ ແລະ ກໍ່ກາຍເປັນສັກຂີພິຍານ, ຜູ້ສືບທອດ ແລະ ຜູ້ທີ່ຊຸກຍູ້ມິດຕະພາບອັນເປັນມູນເຊື້ອ ລະຫວ່າງ ຈີນ-ລາວ. ໃນຊຸມປີ 1960-1970 ທະຫານ ແລະ ປະຊາຊົນຈີນ ໄດ້ຕັ້ງໜ້າສະໜັບສະໜູນພາລະກິດປົດປ່ອຍ ແລະ ຄວາມເປັນເອກະລາດຂອງຊາດລາວ, ທະຫານຈີນຈຳນວນ 200 ກວ່າຄົນ ໄດ້ເສຍສະຫຼະຊີວິດຢູ່ຜືນແຜ່ນດິນແຫ່ງນີ້ທີ່ພວກເພິ່ນເຄີຍສູ້ຮົບກັນ, ອັນໄດ້ສ້າງອະນຸສາວະລີຊົ່ວນິລັນດອນໃຫ້ແກ່ມິດຕະພາບຈີນ-ລາວ ດ້ວຍເລືອດເນື້ອ ແລະ ຊີວິດຂອງຕົນ.
ເມື່ອເຂົ້າສູ່ຍຸກໃໝ່, ມິດຕະພາບຈີນ-ລາວ ໄດ້ຮັບການປັບປຸງຂຶ້ນຕື່ມ ແລະ ເຕັມໄປດ້ວຍຄວາມມີຊີວິດຊີວາອັນໃໝ່; ການພົວພັນຄູ່ຮ່ວມມືຍຸດທະສາດຮອບດ້ານ ລະຫວ່າງ ສອງປະເທດໄດ້ຮັບການເປີດກວ້າງອອກເລື້ອຍໆ; ການໄປມາຫາສູ່ກັນ ລະຫວ່າງ ການນຳຂັ້ນສູງນັບມື້ນັບເນື່ອງນິດຂຶ້ນ, ການແລກປ່ຽນລະຫວ່າງສອງພັກກ້າວສູ່ລວງເລິກ ແລະ ຄວາມໄວ້ເນື້ອເຊື່ອໃຈກັນທາງການເມືອງມີຄວາມໝັ້ນທ່ຽງຂຶ້ນເລື້ອຍໆ. ຄຳບູຮານຂອງຈີນກ່າວວ່າ “ຜູ້ທີ່ມີອາຈານດຽວກັນ ເອີ້ນວ່າໝູ່, ຜູ້ທີ່ມີອຸດົມການຮ່ວມກັນ ເອີ້ນວ່າ ເພື່ອນ”, ນີ້ຄືການພັນລະນາການພົວພັນ ລະຫວ່າງຈີນ-ລາວ ຢ່າງແທດເໝາະທີ່ສຸດ. ໃນຖານເປັນເພື່ອນມິດບ້ານທີ່ດີ, ໝູ່ເພື່ອນທີ່ດີ, ສະຫາຍທີ່ດີ, ຄູ່ຮ່ວມທີ່ດີ ທີ່ມີອຸດົມການ ແລະ ເສັ້ນທາງກ້າວເດີນຄືກັນນັ້ນ, ຈີນ ແລະ ລາວ ໄດ້ປະຕິບັດຕໍ່ກັນຢ່າງສະເໝີພາບ ແລະ ຕ່າງຊ່ວຍຊູກຍູ້ໜູນກັນຕະຫຼອດຂະບວນການທີ່ຊອກຄົ້ນການປະດິດສ້າງທິດສະດີ ແລະ ພຶດຕິກຳຂອງສັງຄົມນິຍົມ, ຊຸກຍູ້ການສ້າງສາເສດຖະກິດ, ການເມືອງ, ວັດທະນະທຳ ແລະ ສັງຄົມຢ່າງຮອບດ້ານ ແລະ ເລັ່ງລັດຂະບວນການຫັນເປັນທັນສະໄໝ. ການພົວພັນ ລະຫວ່າງ ຈີນ-ລາວ ຖືເປັນແບບຢ່າງຂອງການພົວພັນ ແລະ ຮ່ວມມືຮອບດ້ານ ລະຫວ່າງ ຈີນກັບບັນດາປະເທດອ້ອມຂ້າງທີ່ເປັນບ້ານໃກ້ເຮືອນຄຽງທີ່ດີຕໍ່ກັນ.
ເລັ່ງລັດການເຊື່ອມຈອດກັນດ້ານຍຸດທະສາດການພັດທະນາ ລະຫວ່າງ ຈີນ-ລາວ, ຂໍ້ລິເລີ່ມ “ໜຶ່ງແລວ ໜຶ່ງເສັ້ນທາງ” ຂອງຈີນ ແລະ ຍຸດທະສາດ “ຫັນຈາກປະເທດທີ່ບໍ່ມີທາງອອກສູ່ທະເລກາຍເປັນປະເທດເຊື່ອມຕໍ່ໃນອະນຸພາກພື້ນ” ຂອງລາວ, ແຜນການ “ 5 ປີຄັ້ງທີ 13” ຂອງຈີນ ແລະ ແຜນການພັດທະນາສັງຄົມ “5 ປີຄັ້ງທີ 8 ” ຂອງລາວສາມາດເຊື່ອມຈອດກັນໃນລະດັບສູງ, ສອງປະເທດມີທັດສະນະການພັດທະນາຄ້າຍຄືກັນ. ປີກາຍນີ້ ໂຄງການທາງລົດໄຟຈີນ-ລາວ ທີ່ຖືເປັນໂຄງການສັນຍະລັກແຫ່ງການຮ່ວມມືຢ່າງຕິດແທດຕົວຈິງ ລະຫວ່າງ ສອງປະເທດນັ້ນ ໄດ້ເລີ່ມກໍ່ສ້າງຢ່າງຮອບດ້ານ, ອັນເຮັດໃຫ້ເສັ້ນທາງຄົມມະນາຄົມທີ່ບັນຈຸຄວາມຝັນການພັດທະນາຂອງປະຊາຊົນລາວນັ້ນພວມຄ່ອຍໆກາຍເປັນຈິງ. ການກໍ່ສ້າງເຂດຮ່ວມມືເສດຖະກິດບໍ່ຫານ-ບໍ່ເຕັນ ແລະ ເຂດພັດທະນາເສດຖະກິດກວມລວມໄຊເສດຖາຂອງວຽງຈັນ ໄດ້ມີຄວາມຄືບໜ້າເປັນຢ່າງດີ, ວິສາຫະກິດ ແລະ ອົງການຈັດຕັ້ງຕ່າງໆພາກັນຕັ້ງສຳນັກງານຢູ່ເຂດນີ້, ເຊິ່ງຈະຊ່ວຍປະເທດລາວບັນລຸການໃຫ້ອຸດສາຫະກຳຍົກລະດັບໃຫ້ສູງຂຶ້ນ, ດຶງດູດທຶນຕ່າງປະເທດ, ຊຸກຍູ້ການປະກອບອາຊີບ, ພັດທະນາວິສາຫະກິດຂະໜາດກາງ ແລະ ຂະໜາດນ້ອຍ.
ການຮ່ວມມືທີ່ແທດເໝາະກັບຕົວຈິງ ລະຫວ່າງ ຈີນ-ລາວໄດ້ເລັ່ງລັດໄວຂຶ້ນ. ຈີນໄດ້ກາຍເປັນປະເທດທີ່ລົງທຶນຢູ່ລາວຫຼາຍທີ່ສຸດ, ແລະ ເປັນປະເທດຄູ່ການຄ້າໃຫຍ່ອັນດັບທີ 2 ຂອງລາວ. ເດືອນມັງກອນຫາເດືອນກັນຍາປີນີ້ ການຄ້າລະຫວ່າງສອງຝ່າຍບັນລຸ 2 ຕື້ 100 ລ້ານໂດລາ, ເພີ່ມຂຶ້ນ 25,1% ເມື່ອທຽບໃສ່ໄລຍະດຽວກັນຂອງປີຜ່ານມາ. ຈີນລົງທຶນຢູ່ລາວຫຼາຍກວ່າ 6 ຕື້ 100 ລ້ານໂດລາສະຫະລັດ, ອັນໄດ້ຊຸກຍູ້ການພັດທະນາຂອງໄຟຟ້ານ້ຳຕົກ, ບໍ່ແຮ່, ການບໍລິການ ແລະ ຂະແໜງການອື່ນໆຂອງລາວ. ຈີນໄດ້ຊຸກຍູ້ການສ້າງໂຄງການທີ່ມີຜົນດີຕໍ່ຊີວິດການເປັນຢູ່ຂອງປະຊາຊົນລາວເຊັ່ນ: ໂຮງໝໍ, ເສັ້ນທາງ ແລະ ໂຮງຮຽນເປັນຕົ້ນ ເພື່ອຊ່ວຍປະຊາຊົນລາວຍົກລະດັບ ແລະ ຄຸນນະພາບຂອງຊີວິດການເປັນຢູ່ໃຫ້ສູງຂຶ້ນ. ເຂື່ອນໄຟຟ້ານ້ຳລີກ ທີ່ວິສາຫະກິດຈີນເປັນຜູ້ສ້າງນັ້ນ ດຳເນີນງານເປັນຢ່າງດີ, ອັນໄດ້ເສີມຂະຫຍາຍບົດບາດທີ່ສຳຄັນໃນການສ້າງສາພັດທະນາເສດຖະກິດສັງຄົມລາວ. ສ່ວນປະເທດລາວກໍ່ມີການສົ່ງສິນຄ້າໄປຂາຍຢູ່ຈີນເພີ່ມຂຶ້ນ, ຜະລິດຕະພັນກະສິກຳຂອງລາວ ເຊັ່ນ: ເຂົ້າສານ, ກາເຟ, ໝາກກ້ວຍ ແລະໝາກໂມເປັນຕົ້ນນັບມື້ນັບໄດ້ຮັບຄວາມນິຍົມຊົມຊອບຈາກຜູ້ບໍລິໂພກຂອງຈີນ.
ການແລກປ່ຽນດ້ານວັດທະນະທຳຈີນ-ລາວ ນັບມື້ນັບເພີ່ມຫຼາຍຂຶ້ນ. ໃນ 6 ເດືອນຕົ້ນປີນີ້, ນັກທ່ອງທ່ຽວຈີນ 4 ແສນເທືຶຶຶ່ອຄົນໄດ້ມາທ່ອງທ່ຽວຢູ່ລາວ. ສ່ວນຄົນລາວ ກໍ່ໄດ້ໄປເຮັດທຸລະກິດ ຫຼືທ່ອງທ່ຽວຢູ່ຈີນນັບມື້ນັບຫຼາຍ, ຈຳນວນນັກສຶກສາລາວທີ່ໄດ້ຮັບທຶນການສຶກສາຂອງລັດຖະບານຈີນ ແລະ ຮຽນຢູ່ຈີນນັ້ນ ຫຼາຍທີ່ສຸດໃນບັນດາປະເທດອາຊຽນ. ການບໍລິການດ້ານການປິ່ນປົວພະຍາດຂອງຈີນເຊັ່ນ: ໂຄງການ “ຂະບວນລົດໄຟສັນຕິພາບ” ແລະໂຄງການ “ແສງສະຫວ່າງແມ່ນ້ຳຂອງ” ໄດ້ຮັບການຍ້ອງຍໍຊົມເຊີຍຈາກປະຊາຊົນລາວຢ່າງກວ້າງຂວາງ. ອາສາສະໝັກຊາວໜຸ່ມເກືອບຮ້ອຍຄົນຈາກນະຄອນຊຽງໄຮຂອງຈີນ ໄດ້ມາຮອດລາວ ເພື່ອໃຫ້ການບໍລິການໃນດ້ານເຕັກນິກອິນເຕີເນັດ ແລະ ການສິດສອນດ້ານກິລາເປັນຕົ້ນ, ເຊິ່ງໃນນັ້ນ ມີຜູ້ໜຶ່ງໄດ້ກາຍເປັນຄູຝຶກໃຫຍ່ຂອງທິມບານບ້ວງເພດຊາຍແຫ່ງຊາດລາວ. ລະຄອນສາລະຄະດີເລື່ອງ ຄວາມຊົງຈຳແຫ່ງການເວລາ ທີ່ຈີນ ແລະ ລາວ ຮ່ວມກັນຖ່າຍທຳນັ້ນ ໄດ້ຮັບການກົດເຂົ້າຊົມຜ່ານທາງອິນເຕີເນັດຫຼາຍລ້ານເທື່ອ, ອັນໄດ້ເຮັດໃຫ້ປະຊາຊົນສອງປະເທດປະທັບໃຈທີ່ສຸດ. ເພງ ໜຶ່ງແລວ ໜຶ່ງເສັ້ນທາງ ທີ່ແຕ່ງໂດຍຄົນລາວ ແລະ ຮ້ອງໂດຍຄົນລາວນັ້ນເມື່ອໄດ້ເຜີຍແຜ່ທາງອິນເຕີແນັດແລ້ວ ກໍ່ໄດ້ຮັບຄວາມນິຍົມຊົມຊອບ ແລະ ການຕີລາຄາເປັນຢ່າງດີຈາກຜູ້ໃຊ້ອິນເຕີເນັດເປັນຈຳນວນຫຼວງຫຼາຍ.
ໃນຂະບວນວິວັດອັນຍິ່ງໃຫຍ່ແຫ່ງການສ້າງສາສັງຄົມນິຍົມທີ່ມີສີສັນພິເສດຂອງຕົນເອງ, ສອງປະເທດຈີນ ແລະ ລາວ ມີອຸດົມການຮ່ວມກັນ ແລະ ມີຄວາມເຫັນເປັນເອກະສັນກັນ. ໃນເດືອນທີ່ຜ່ານມາ, ພັກກອມມູນິດຈີນ ໄດ້ໄຂກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 19 ຢ່າງມີໄຊ, ເຊິ່ງກອງປະຊຸມຄັ້ງນີ້ໄດ້ວາງທິດທາງລວມ ແລະໂຄງການດຳເນີນງານກ່ຽວກັບການພັດທະນາໃນອະນາຄົດຂອງພັກ ແລະ ລັດຈີນ. ກອງປະຊຸມຄັ້ງນີ້, ໄດ້ວາງແຜນຜັງອັນຍິ່ງໃຫຍ່ກ່ຽວກັບການສ້າງສາພັດທະນາຈີນຈົນຮອດກາງສັດຕະວັດນີ້ ຄື ເມື່ອຮອດປີ 2020 ຈະສ້າງເປັນສັງຄົມທີ່ອີ່ມໜຳສຳລານຮອບດ້ານ; ນັບແຕ່ປີ 2020-2035 ສ້າງເປັນປະເທດສັງຄົມນິຍົມທີ່ທັນສະໄໝໂດຍພື້ນຖານ; ຈາກປິ 2035-ກາງສັດຕະວັດນີ້ ສ້າງປະເທດຈີນໃຫ້ເປັນປະເທດສັງຄົມນິຍົມທີ່ ເຂັ້ມແຂງ ທັນສະໄໝ ອຸດົມຮັ່ງມີ ມີປະຊາທິປະໄຕ ສີວິໄລ ມີຄວາມກົມກຽວກັນ ແລະ ສວຍງາມ. ພວກຂ້າພະເຈົ້າມີຄວາມສາມາດ ແລະມີຄວາມໝັ້ນໃຈໃນການນຳພາປະຊາຊົນຈີນເດີນໄປສູ່ຄວາມໃຝ່ຝັນຂອງຈີນທີ່ບັນລຸການຟື້ນຟູຄວາມຈະເລີນຮຸ່ງເຮືອງອັນຍິ່ງໃຫຍ່ຂອງປະຊາຊາດຈີນ. ພາຍໃຕ້ການນຳພາຂອງພັກປະຊາຊົນປະຕິວັດລາວ, ສັງຄົມລາວ ມີຄວາມປອງດອງ ແລະ ມີຄວາມສະຫງົບດີ, ເສດຖະກິດພັດທະນາຢ່າງຮຸ່ງເຮືອງ, ປະເທດມີການປ່ຽນແປງຢ່າງຫຼວງຫຼາຍ, ພວມຊຸກຍູ້ພາລະກິດປ່ຽນແປງໃໝ່ຢ່າງຮອບດ້ານເດີນໄປສູ່ເປົ້າໝາຍທີ່ກຳນົດໂດຍກອງຊຸມໃຫຍ່ຜູ້ແທນທົ່ວປະເທດຄັ້ງທີ 10 ຂອງພັກປະຊາຊົນປະຕິວັດລາວ. ພາລະກຳທີ່ເຊັ່ນດຽວກັນ ແລະ ຄວາມໃຝ່ຝັນທີ່ຄຶກັນ ເໝືອນດັ່ງສາຍນ້ຳໃນແມ່ນ້ຳລ້ານຊ້າງ-ແມ່ນ້ຳຂອງ, ເຮັດໃຫ້ພວກເຮົາມີອະນາຄົດທີ່ຕິດຕໍ່ກັນ ແລະ ມີຊະຕາກຳທີ່ເຊື່ອມຈອດກັນ.
ພວກເຮົາຄວນເພີ່ມທະວີການແລກປ່ຽນກັນດ້ານຍຸດທະສາດ ເພື່ອສ້າງປະຊາຄົມຮ່ວມຊາຕາກຳທີ່ຕ່າງເຄົາລົບກັນ ແລະໄວ້ເນື້ອເຊື່ອໃຈເຊິ່ງກັນແລະກັນ. ຈີນ-ລາວ ຕ້ອງສືບທອດ ແລະ ເສີມຂະຫຍາຍມິດຕະພາບອັນເປັນມູນເຊື້ອລະຫວ່າງສອງປະເທດ, ກຳກັບທິດທາງທີ່ຖືກຕ້ອງໃນການຂະຫຍາຍການພົວພັນສອງຝ່າຍຢ່າງໜັກແໜ້ນ, ລົງເລິກຄວາມໄວ້ເນື້ອເຊື່ອໃຈດ້ານການເມືອງ, ຖອດຖອນບົດຮຽນໃນດ້ານການຊຸກຍູ້ການປະຕິຮູບ, ຊອກຄົ້ນທິດສະດີ ແລະ ພຶດຕິກຳຂອງການສ້າງສາສັງຄົມນິຍົມ, ຮັດແໜ້ນການໄປມາຫາສູ່ກັນລະຫວ່າງພັກ, ລັດຖະບານ, ພາກສ່ວນນິຕິບັນຍັດແລະລະດັບທ້ອງຖີ່ນ, ເຮັດໃຫ້ການພົວພັນຄູ່ຮ່ວມມືຍຸດທະສາດຮອບດ້ານ ລະຫວ່າງຈີນ-ລາວ ກ້າວສູ່ລວງກວ້າງ ແລະ ລວງເລິກ. ສອງປະເທດຄວນສືບຕໍ່ສະໜັບສະໜູນເຊິ່ງກັນແລະກັນ ໃນບັນຫາທີ່ກ່ຽວພັນເຖິງຜົນປະໂຫຍດໃຈກາງ ແລະ ບັນຫາສຳຄັນທີ່ເອົາໃຈໃສ່ຂອງກັນແລະກັນ, ອີງຕາມຄວາມຖືກຄວາມຜິດຂອງບັນຫາມາຕົກລົງນະໂຍບາຍການຕ່າງປະເທດ, ຮ່ວມກັນປົກປັກຮັກສາສິດ ແລະ ຜົນປະໂຫຍດຂອງປະເທດທີ່ພວມພັດທະນານຳກັນ.
ພວກເຮົາຄວນລົງເລິກການເຊື່ອມຈອດກັນດ້ານຍຸດທະສາດ ເພື່ອສ້າງປະຊາຄົມຮ່ວມຊະຕາກຳທີ່ຕ່າງຊ່ວຍເຫຼືອກັນ. ຈີນສະໜັບສະໜູນລາວເສີມຂະຫຍາຍທ່າແຮງດ້ານພູມີພາກ ເພື່ອບັນລຸການພັດທະນາແບບສີຂຽວແລະຍືນຍົງ. ໃນຖານະເປັນພາກສ່ວນໜຶ່ງທີ່ສຳຄັນຂອງເຄືອຂ່າຍທາງລົດໄຟຜ່ານອາຊີ ໂຄງການທາງລົດໄຟລາວ-ຈີນ ມີຄວາມໝາຍດ້ານຍຸດທສາດແລະຄວາມໝາຍຕົວຈິງທີ່ສຳຄັນຕໍ່ລາວ. ສອງຝ່າຍຄວນເພີ່ມທະວີການປະສານສົມທົບກັນ, ເພື່ອສ້າງທາງລົດໄຟສາຍນີ້ໃຫ້ສຳເລັດ ແລະ ເປີດການບໍລິການໂດຍໄວ, ເຮັດໃຫ້ລາວເຊື່ອມຕໍ່ກັບບັນດາປະເທດຢູ່ອ້ອມຂ້າງກໍ່ຄືທົ່ວໂລກ. ພວກເຮົາຕ້ອງຊຸກຍູ້ການສ້າງ ແລະ ດຳເນີນງານຂອງໂຄງການໃຫຍ່ທີ່ສຳຄັນຕ່າງໆເຊັ່ນ: ເຂດຮ່ວມມືເສດຖະກິດ, ດາວທຽມ ແລະ ເຂື່ອນໄຟຟ້ານ້ຳຕົກເປັນຕົ້ນ ເພື່ອໃຫ້ປະຊາຊົນລາວໄດ້ຮັບຜົນປະໂຫຍດໂດຍໄວ ແລະ ຫຼາຍກວ່າເກົ່າ.
ພວກເຮົາຄວນເປີດກວ້າງການຮ່ວມມືທີ່ແທດເໝາະກັບຕົວຈິງ ເພື່ອສ້າງປະຊາຄົມຮ່ວມຊາຕາກຳທີ່ຕ່າງຝ່າຍຕ່າງໄດ້ຮັບຜົນປະໂຫຍດ. ຈີນ-ລາວມີພູຜາ ສາຍນ້ຳຕິດຈອດກັນ, ເສດຖະກິດມີລັກສະນະຕ່າງຄ້ຳຊູກັນ. ລາວມີຊັບພະຍາກອນທຳມະຊາດທີ່ອຸດົມຮັ່ງມີ, ເສດຖະກິດພັດທະນາຢ່າງວ່ອງໄວ ເຊິ່ງພວມຢູ່ໃນໄລຍະຂໍກະແຈທີ່ຊຸກຍູ້ການຫັນເປັນອຸດສາຫະກຳ ແລະ ຫັນເປັນທັນສະໄໝ. ຈີນມີບົດຮຽນ ແລະ ທ່າແຮງຢ່າງຫຼວຍຫຼາຍໃນດ້ານທຶນຮອນ, ເຕັກນິກ ແລະ ອຸປະກອນ. ສອງຝ່າຍຄວນຂຸດຄົ້ນກຳລັງບົ່ມຊ້ອນໃນການຮ່ວມມືເລື້ອຍໆ, ປະດິດສ້າງຮູບການຮ່ວມມືອັນໃໝ່, ເປີດກວ້າງການຮ່ວມມືທີ່ຕິດແທດຕົວຈິງໃນຂົງເຂດສ້າງເຄືອຂ່າຍໄຟຟ້າໃຫ້ເຊື່ອມຈອດກັນ, ການທະນາຄານ ແລະ ພະລັງງານເປັນຕົ້ນ, ຊຸກຍູ້ການສ້າງສາພື້ນຖານໂຄງລ່າງດ້ານກະສິກຳ, ຊົນລະປະທານ, ເສັ້ນທາງຄົມມະນາຄົມ ແລະໂທລະຄົມຂອງລາວ, ເພື່ອນຳເອົາຜົນປະໂຫຍດຕົວຈິງມາໃຫ້ປະຊາຊົນສອງປະເທດ.
ພວກເຮົາຄວນເປີດກວ້າງການແລກປ່ຽນດ້ານວັດທະນະທຳ ເພື່ອສ້າງປະຊາຄົມຮ່ວມຊາຕາກຳທີ່ຕ່າງຮ່ຳຮຽນ ແລະ ຖອດຖອນບົດຮຽນເຊິ່ງກັນແລະກັນ. ພວກເຮົາຕ້ອງເພີ່ມທະວີການຮ່ວມມືໃນຂົງເຂດວັດທະນະທຳ, ເຕັກນິກວິທະຍາສາດ, ຊາວໜຸ່ມ ແລະ ລະດັບທ້ອງຖີ່ນ, ເຮັດໃຫ້ມິດຕະພາບຈີນ-ລາວ ໄດ້ຮັບການສືບທອດໄປທຸກເຊັ່ນຄົນ. ຍິນດີຕ້ອນຮັບເພື່ອນລາວໄປຮຽນ, ທ່ອງທ່ຽວ ແລະ ເຮັດວຽກຢູ່ຈີນໃຫ້ຫຼາຍກວ່າເກົ່າ ເພື່ອກາຍເປັນຜູ້ສືບທອດ ແລະຜູ້ເສີມຂະຫຍາຍມິດຕະພາບອັນເປັນມູນເຊື້ອລະຫວ່າງຈີນ-ລາວ. ຈີນຈະຕັ້ງໜ້າສະໜັບສະໜູນລາວໃນການຈັດກິດຈະກຳປີທ່ອງທ່ຽວລາວ 2018 ໃຫ້ດີ, ສົ່ງເສີມໃຫ້ນັກທ່ອງທ່ຽວຈີນໄປທ່ອງທ່ຽວຢູ່ລາວຫຼາຍກວ່າເກົ່າ ເພື່ອສຳຜັດກັບສະເໜ່ທີ່ມີເອກະລັກພິເສດຂອງປະຫວັດສາດ ແລະ ວັດທະນະທຳລາວ.
ຈີນ ແລະ ລາວ ເປັນສະມາຊິກທີ່ສຳຄັນໃນກົນໄກແມ່ນ້ຳລ້ານຊ້າງ-ແມ່ນ້ຳຂອງ. ກົນໄກການຮ່ວມມືແມ່ນ້ຳລ້ານຊ້າງ-ແມ່ນ້ຳຂອງ ໄດ້ຮັບຜົນງານຢ່າງຫຼວງຫຼາຍນັບແຕ່ສ້າງຕັ້ງຂຶ້ນຢ່າງເປັນທາງການເມື່ອປີ 2016 ເປັນຕົ້ນມາ, ອັນໄດ້ສະແດງໃຫ້ເຫັນເຖິງ “ຄວາມໄວແຫ່ງແມ່ນ້ຳລ້ານຊ້າງ-ແມ່ນ້ຳຂອງ” ແລະ “ສະມັດຕະພາບແຫ່ງແມ່ນ້ຳລ້ານຊ້າງ-ແມ່ນ້ຳຂອງ”, ອັນໄດ້ຈໍ່ຕົວເປັນວັດທະນະທຳແມ່ນ້ຳລ້ານຊ້າງ-ແມ່ນ້ຳຂອງທີ່ປະຕິບັດຕໍ່ກັນຢ່າງສະເໝີພາບ, ຊ່ວຍເຫຼືອເຊິ່ງກັນແລະກັນຢ່າງຈິງໃຈ ແລະ ຖືກຕ້ອງປອງດອງຄືກັບຄອບຄົວດຽວ. ປີໜ້າ ລາວຈະເປັນປະເທດປະທານຮ່ວມຂອງການຮ່ວມມືແມ່ນ້ຳລ້ານຊ້າງແມ່ນ້ຳຂອງ. ຈີນຍິນດີຮ່ວມກັບລາວທຳຄວາມພະຍາຍາມນຳກັນ, ຊຸກຍູ້ ການຮ່ວມມືແມ່ນ້ຳລ້ານຊ້າງ-ແມ່ນ້ຳຂອງໃຫ້ໄດ້ຮັບໝາກຜົນຫຼາຍກວ່າເກົ່າ, ຜັນຂະຫຍາຍໂຄງການຜົນງານໄລຍະຕົ້ນທີ່ສະເໜີໂດຍລາວ, ເພື່ອນຳພາການພັດທະນາຂອງອະນຸພາກພື້ນ, ສ້າງຄວາມຜາສຸກໃຫ້ແກ່ປະຊາຊົນບັນດາປະເທດຢູ່ພາກພື້ນແຫ່ງນີ້ຫຼາຍກວ່າເກົ່າ.
ຄຳສຸພາສິດລາວກ່າວໄວ້ວ່າ “ໄມ້ລຳດຽວລ້ອມຮົ້ວບໍ່ໄຂວ່, ໄພ່ບໍ່ພ້ອມແປງບ້ານບໍ່ເຮືອງ”, ຄົນຈີນມັກເວົ້າວ່າ “ທຸກຄົນຮ່ວມຈິດຮ່ວມໃຈກັນ ຈະກາຍເປັນກຳແພງທີ່ໝັ້ນແກ່ນ”, “ຫຼາຍຄົນພາກັນພະຍາຍາມສຸມຟືນ ກໍສາມາດເຮັດໃຫ້ໄຟຮຸ່ງຂຶ້ນ”. ຂ້າພະເຈົ້າເຊື່ອໝັ້ນວ່າ, ຂໍພຽງແຕ່ຈີນ-ລາວ ໄວ້ເນື້ອເຊື່ອໃຈເຊິ່ງກັນແລະກັນ ແລະ ຮ່ວມມືກັນ, ກໍຍ່ອມຈະສ້າງອະນາຄົດຂອງການພົວພັນສອງປະເທດທີ່ສົດໃສກວ່າເກົ່າຢ່າງແນ່ນອນ.